Foreign tourist arrivals in Jan-Jul up 10% - Malayalam Goodreturns\n» വിദേശ വിനോദ സഞ്ചാരികള് കൂടി, വിദേശ നിക്ഷേപവും\nവിദേശ വിനോദ സഞ്ചാരികള് കൂടി, വിദേശ നിക്ഷേപവും\nPublished: Saturday, September 17, 2016, 14:03 [IST]\nന്യൂഡല്‍ഹി: വിദേശ വിനോദ സഞ്ചാരികള് വര്‍ധിക്കുന്നു. ഇതോടെ വിദേശ നാണ്യ വരുമാനത്തിലും 15% വളര്‍ച്ച. ജനുവരി-ജൂലൈ കാലയളവില് സഞ്ചാരികളുടെ എണ്ണത്തിലുണ്ടായത് 10% വര്‍ധന.\nഇ-ടൂറിസ്റ്റ് വിസ പോലെയുള്ള പുതിയ നടപടികളാണ് വിനോദ സഞ്ചാരികളുടെ എണ്ണം വര്‍ധിക്കാന് കാരണം. ആഭ്യന്തര ടൂറിസ്റ്റുകളുടെ എണ്ണത്തിലും ഇക്കാലയളവില് 11.63% വളര്‍ച്ചയുണ്ടായി.\nടൂറിസം,ആരോഗ്യ മേഖലയില് കഴിഞ്ഞ രണ്ട് വര്‍ഷത്തിനുള്ളില് ലഭിച്ചത് 210 കോടി ഡോളറിന്റെ വിദേശ നിക്ഷേപമാണ്.\nമെഡിക്കല് വിസയില് 96,856 പേരാണ് ഇന്ത്യയിലെത്തിയത്. ഇ ടൂറിസ്റ്റ് വിസയില് 5.4 ലക്ഷം സഞ്ചാരികളാണെത്തിയത്. 2015 ജനുവരി-ജൂലൈ കാലയളവില് 1.47 ലക്ഷമായിരുന്നു ഇത്.\nഎന്‍ആര്‍ഇ നിക്ഷേപങ്ങള് ഇതിലേ ഇതിലേ\nRead more about: investment dollar income നിക്ഷേപം ഡോളര് വരുമാനം\nForeign tourist arrivals in Jan-Jul up 10%\nStory first published: Saturday, September 17, 2016, 14:03 [IST]


ശിശുക്ഷേമ സമിതിക്ക് ഗുരുതര വീഴ്ച പറ്റിയെന്ന് കെകെ രമ ; എതിർത്ത് മന്ത്രി വീണ ജോര്‍ജ്: ജുഡീഷ്യല് അന്വേഷണം വേണമെന്ന് പ്രതിപക്ഷം – Veekshanam\nതിരുവനന്തപുരം : കുഞ്ഞിനെ തട്ടിക്കൊണ്ടുപോയി ദത്ത് നല്‍കിയ സംഭവം സഭയില് അടിയന്തരപ്രമേയമായി ഉന്നയിച്ച് പ്രതിപക്ഷം. നിയമവിരുദ്ധമായാണ് അനുപമയുടെ കുഞ്ഞിനെ എടുത്ത് മാറ്റിയത്. ശിശുക്ഷേമ സമിതിക്ക് ഗുരുതര വീഴ്ച പറ്റിയെന്നും കെകെ രമ നല്‍കിയ അടിയന്തര പ്രമേയ നോട്ടീസില് പറയുന്നു. എന്നാല് ശിശുക്ഷേമ സമിതിക്ക് വീഴ്ച പറ്റിയിട്ടില്ലെന്നും അനധികൃതമായി ഒരു ഇടപെടലും ഉണ്ടായിട്ടില്ലെന്നും മന്ത്രി വീണ ജോര്‍ജ് മറുപടി നല്‍കി.\nകുട്ടിയെ തട്ടികൊണ്ടുപോയി ദത്ത് നല്‍കിയ സംഭവത്തില് ജുഡീഷ്യല് അന്വേഷണം വേണമെന്ന് പ്രതിപക്ഷം ആവശ്യപ്പെട്ടു. ഡിജിപിയും പൊലീസും മുഖ്യമന്ത്രിയുടെ ഓഫീസും ദുരഭിമാന കുറ്റകൃത്യമാണ് നടത്തിയത്. പാല് മണം മാറാത്ത കുട്ടിയെ അമ്മയില് നിന്ന് വലിച്ചെടുത്തുവെന്നും അടിയന്തരപ്രമേയം അവതരിപ്പിച്ച കെ കെ രമ പറഞ്ഞു.


Bineesh Kodiyeri arrives at Enforcement Directorate office for questioning in gold smuggling case | സാവകാശം നല്‍കിയില്ല; സ്വര്‍ണക്കടത്ത് കേസിലെ ചോദ്യം ചെയ്യലിന് ബിനീഷ് കോടിയേരി ഇഡി ഓഫീസില് - Malayalam Oneindia\n2 min ago കേരളം തിരഞ്ഞെടുപ്പ് ചൂടിലേക്ക്; തദ്ദേശ വോട്ടെടുപ്പ് ഡിസംബർ ആദ്യവാരം നടത്താൻ നീക്കം; രണ്ട് ഘട്ടങ്ങളിൽ\n7 min ago ഫിലിം ക്രിട്ടിക്സ് അവാർഡ്: മികച്ച ചിത്രം ജെല്ലിക്കെട്ട്, മികച്ച നടി മഞ്ജു വാര്യർ, മികച്ച നടൻ നിവിൻ\n27 min ago കോണ്‍ഗ്രസ് സീറ്റുകളില് കണ്ണുവച്ച് മുസ്ലീം ലീഗ്; തള്ളാനും കൊള്ളാനുമാകാതെ കോണ്‍ഗ്രസ്, പ്രതീക്ഷ ജോസഫിൽ\nUpdated: Wed, Sep 9, 2020, 12:15 [IST]\nകൊച്ചി: സ്വര്‍ണക്കടത്ത് കേസുമായി ബന്ധപ്പെട്ട് ചോദ്യം ചെയ്യാന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനീഷ് കോടിയേരി എന്‍ഫോഴ്‌സ്‌മെന്റ് ഡയറക്ട് ഓഫീസില് എത്തി. ചോദ്യം ചെയ്യലിന് കൊച്ചിയിലെ ഓഫീസില് എത്താന് കഴിഞ്ഞ ദിവസം ബിനീഷിന് ഇഡി നോട്ടീസ് നല്‍കിയിരുന്നു. എന്നാല് ചോദ്യം ചെയ്യലിന് ഹാജരാകാന് ബിനീഷ് സാവകാശം ചോദിച്ചിരുന്നു. എന്നാല് ഈ ആവശ്യം തള്ളി. ഇഡി ഇന്ന് തന്നെ ഹാജരാകാന് നിര്‍ദ്ദേശിക്കുകയായിരുന്നു. ആറ് ദിവസത്തെ സാവകാശമായിരുന്നു ബിനീഷ് കോടിയേരി ചോദിച്ചത്.\nbineesh kodiyeri gold smuggling enforcement kerala ബിനീഷ് കോടിയേരി സ്വർണ്ണം\nBineesh Kodiyeri arrives at Enforcement Directorate office for questioning in gold smuggling case


തിങ്കള്, 18 മാര്‍ച്ച് 2019 (09:44 IST)\nമലപ്പുറത്ത് വെസ്റ്റ് നൈൽ രോഗം ബാധിച്ച് ചികിത്സയിലായിരുന്ന ആറു വയസുകാരൻ മരിച്ചു. വേങ്ങര സ്വദേശി മുഹമ്മദ് ഷാൻ ആണ് മരിച്ചത്. ഒരാഴ്ചയായി കോഴിക്കോട് മെഡിക്കൽ കോളേജിൽ ചികിത്സയിലിരിക്കെയാണ് മരണം.\nഒരാഴ്ച മുമ്പാണ് കുഞ്ഞിന് രോഗബാധ സ്ഥിരീകരിച്ചത്. പനിയും തലവേദനയും ശരീരവേദനയുമായാണ് കുട്ടി ആദ്യം സ്വകാര്യ ആശുപത്രിയില് ചികിത്സ തേടിയത്. വെസ്റ്റ് നൈൽ രോഗം സ്ഥിരീകരിച്ചതോടെ കോഴിക്കോട് മെഡിക്കല് കോളജിലേക്കു മാറ്റുകയായിരുന്നു.\nവെന്റിലേറ്ററിൽ കഴിയുകയായിരുന്ന കുട്ടിയുടെ ആരോഗ്യ നില തൃപ്തിപ്പെട്ടു വരുന്നവെന്നാണ് അറിഞ്ഞിരുന്നതെങ്കിലും ഇന്ന് പുലർച്ചയോടെ മരണം സ്ഥിരീകരിക്കുകയായിരുന്നു.\nദേശാടന പക്ഷികളിൽ നിന്ന് കൊതുകുകളിലൂടെ മനുഷ്യരിലേക്ക് പടരുന്ന പനിയാണ് സംസ്ഥാനത്ത് വെസ്റ്റ് നൈൽ പനി. മലപ്പുറത്ത് വെസ്റ്റ് നൈൽ പനി സ്ഥീരീകരിച്ചതിനെ തുടർന്ന് ആരോഗ്യ വകുപ്പ് കർശന പരിശോധനകളും സുരക്ഷാ മുൻകരുതലുകളും സ്വീകരിച്ചുവരികയാണ്.\n'എന്റെ പിതാവ് മത്സരിച്ച കുഞ്ഞാലിക്കുട്ടിയോട് തന്നെ മത്സരിക്കേണ്ടി വരുന്നത് ചരിത്രത്തിലെ കാവ്യനീതി': വിപി സാനു\nഗള്‍ഫില് നിന്നെത്തിയ യുവാവും സംഘവും സഞ്ചരിച്ച കാര് അപകടത്തില് പെട്ട് മൂന്ന് യുവാക്കള് മരിച്ചു\n‘പെൺകുട്ടികൾ നിശബ്ദരായി ഇരുന്നത് കൊണ്ട് മാത്രം ഉണ്ടായതാണ് ഈ മലപ്പുറം മാഹാത്മ്യം’- കിളിനാക്കോട്ടിലെ പെൺകുട്ടിക്കും പറയാനുണ്ട് ചിലത്\nകയ്യിൽ കോമ്പസുകൊണ്ട് സ്വന്തം പേരെഴുതി ഓഫ്‌ലൈൻ ചലഞ്ച്, പടരുന്നത് സ്കൂൾ വിദ്യാർത്ഥിനികൾക്കിടയിൽ !\nവിനോദയാത്രക്കിടെ തെലങ്കാനയില് വാഹനാപകടം; രണ്ട് മലപ്പുറം സ്വദേശികള് മരിച്ചു\nഅടുത്ത ലേഖനം സീറ്റ് പോയെങ്കിലെന്താ, ലഭിക്കാന് പോകുന്നത് ആരും കൊതിക്കുന്ന സ്ഥാനമാനങ്ങള്; കെവി തോമസിന് മുന്നില് ഓഫറുകളുടെ പട്ടിക!


കൂടുതൽ കരുത്തിലും പുതിയ നിറങ്ങളിലും CBR 250 RR അവതരിപ്പിച്ച് ഹോണ്ട - Malayalam DriveSpark\n54 min ago AMG GLC 43 കൂപ്പെ പ്രാദേശികമായി നിര്‍മ്മിക്കാനൊരുങ്ങി മെര്‍സിഡീസ്; തീയതി പുറത്ത്\n57 min ago 201 bhp കരുത്തോടെ i20 N ഹോട്ട് ഹാച്ച് അവതരിപ്പിച്ച് ഹ്യുണ്ടായി\nPublished: Friday, July 24, 2020, 19:35 [IST]\nപുതിയ മോഡലിൽ കമ്പനി ഡിസൈൻ മാറ്റങ്ങളൊന്നും നടപ്പാക്കിയിട്ടില്ല. എന്നാൽ 2021 CBR 250 RR -ന്റെ 249 സിസി ഇരട്ട സിലിണ്ടർ എഞ്ചിനിൽ ഹോണ്ട നിരവധി മാറ്റങ്ങൾ വരുത്തിയിട്ടുണ്ട്.\nപിസ്റ്റണുകൾ പുതുതായി രൂപകൽപ്പന ചെയ്തവയാണ്, പിസ്റ്റൺ റിംഗുകളിൽ ഒരു ടിൻ പ്ലേറ്റിംഗും നൽകിയിരിക്കുന്നു, കണക്ടിംഗ് റോഡുകൾ കാർബറൈസ് ചെയ്തിരിക്കുന്നു, ഇഗ്നിഷൻ ടൈമിംഗിലുംൽ മാറ്റം വരുത്തിയിട്ടുണ്ട്.\nജാപ്പനീസ് കമ്പനി ഇൻ‌ടേക്ക് സിസ്റ്റം ഒപ്റ്റിമൈസ് ചെയ്യുകയും മഫ്ലറിന്റെ ആന്തരിക ഘടനയിൽ മാറ്റം വരുത്തുകയും ചെയ്തു. ഇസിയുവും പുനർനിർമ്മിച്ചിരിക്കുന്നു.\nഎഞ്ചിനിൽ നിന്ന് കൂടുതൽ ഊർജ്ജവും torque ഉം എടുക്കാൻ ഹോണ്ടയെ ഈ മാറ്റങ്ങളെല്ലാം സഹായിച്ചിട്ടുണ്ട്. 2021 ഹോണ്ട CBR 250 RR 13,000 rpm -ൽ 41 bhp കരുത്തും 11,000 rpm -ൽ 25 Nm torque ഉം ഉത്പാദിപ്പിക്കുന്നു.\nതാരതമ്യപ്പെടുത്തുമ്പോൾ, 2019 മോഡൽ 12,500 rpm -ൽ 38 bhp കരുത്തും 11,000 rpm -ൽ 23 Nm torque ഉം പുറപ്പെടുവിച്ചിരുന്നു.\nപുതിയ മോട്ടോർസൈക്കിളിൽ സ്ലിപ്പറും അസിസ്റ്റ് ക്ലച്ചും ഒരു ഓപ്ഷണൽ ക്വിക്ക് ഷിഫ്റ്ററും ഉൾക്കൊള്ളുന്നു. മുൻ മോഡലിനേക്കാൾ ഒരു കിലോഗ്രാം കൂടി നിലവിൽ 168 കിലോഗ്രാം ഭാരമാണ് ബൈക്കിനുള്ളത്.\nരൂപകൽപ്പനയുടെ കാര്യത്തിൽ, 2021 ഹോണ്ട CBR 250 RR -ൽ വലിയ മാറ്റങ്ങളൊന്നും നടപ്പാക്കിയിട്ടില്ല. ഇരട്ട-എൽഇഡി ഹെഡ്‌ലാമ്പ് സജ്ജീകരണവും ഇരട്ട ബാരൽ എക്‌സ്‌ഹോസ്റ്റും ഉൾക്കൊള്ളുന്ന അഗ്രസ്സീവായ സ്റ്റൈലിംഗിനെ ഇത് തുടർന്നും അവതരിപ്പിക്കുന്നു.\nഎല്ലാ കോണിൽ നിന്നും മോട്ടോർസൈക്കിൾ വളരെ ആകർഷകവും സ്പോർട്ടിയുമായി തോന്നുന്നു. 2021 മോഡൽ വർഷത്തിൽ ഹോണ്ട നിരവധി നിറങ്ങളും വാഹനത്തിന് നൽകുന്നു.\nഎന്നിരുന്നാലും, വിലനിർണ്ണയത്തിൽ ചില വ്യത്യാസങ്ങളുണ്ട്. മാറ്റ് ഗൺ പവർ ബ്ലാക്ക് മെറ്റാലിക്, പേൾ ഗ്ലെയർ വൈറ്റ്, ഗ്രാൻഡ് പ്രിക്സ് റെഡ് നിറങ്ങൾക്ക് 8,21,700 ജാപ്പനീസ് യെൻ ഏകദേശം 5,78,563 രൂപയാണ് വില. എന്നാൽ സ്രൈപ്പുകളുള്ള ഗ്രാൻഡ് പ്രിക്സ് റെഡിന് 8,54,700 ജാപ്പനീസ് യെൻ, ഏകദേശം 6,01,798 രൂപ വിലവരും.\n2021 CBR 250 RR -ന്റെ 4,000 യൂണിറ്റുകൾ ജപ്പാനിൽ പ്രതിവർഷം വിൽക്കാൻ ഹോണ്ട പദ്ധതിയിടുന്നു. പുതിയ മോട്ടോർസൈക്കിൾ ഇന്ത്യയിൽ കൊണ്ടുവരാൻ കമ്പനി ആഗ്രഹിക്കുന്നുവെങ്കിലും, അത് സംഭവിക്കാനുള്ള സാധ്യത വളരെ കുറവാണ്.\nHonda Launched 2021 CBR 250 RR In Japan With New Colour Options. Read in Malayalam.\nStory first published: Friday, July 24, 2020, 19:35 [IST]


സാരിയിൽ നിറഞ്ഞു നിന്ന് പ്രിയ മോഡൽ… ഫോട്ടോകൾ കിടു…. – Tasty Adukkala\nസുന്ദര ഫോട്ടോകളുമായി ഇൻസ്റ്റാഗ്രാമിൽ നിറഞ്ഞുനിന്ന പ്രിയതാരം.\nഇപ്പോൾ സോഷ്യൽ മീഡിയ തുറന്നു കഴിഞ്ഞാൽ ഏറ്റവും കൂടുതൽ കാണാൻ സാധിക്കുന്നത് ഫോട്ടോഷൂട്ടുകൾ എന്ന് പറഞ്ഞാൽ തെറ്റില്ല. മറ്റുള്ളവർക്ക് കൊറോണക്കാലം ഒരുപാട് കഷ്ടപ്പാടുകളും ദുരിതങ്ങളും നൽകിയപ്പോൾ മോഡൽ ഫോട്ടോഷൂട്ടിൽ പങ്കെടുക്കുന്നവർക്ക് ഇതൊരു സുവർണ്ണകാലമായിരുന്നു.\nസിനിമ സീരിയൽ നടിമാർ മുതൽ മോഡൽ രംഗത്ത് മാത്രം തന്റെ പേര് ചേർത്ത് വെച്ചിട്ടുള്ള ഒരുപാട് കലാകാരികൾ ഇത്തരത്തിലുള്ള മോഡൽ ഫോട്ടോഷൂട്ടിൽ പങ്കെടുത്തിട്ടുണ്ട്. നല്ല സ്വീകരണമാണ് ഇവർക്ക് സമൂഹമാധ്യമങ്ങളിൽ ലഭിച്ചത് എന്ന് പറഞ്ഞാൽ തെറ്റാവില്ല.\nഒരുപാട് നല്ല ആശയങ്ങൾ സമൂഹത്തിന് നൽകി ഉദ്ബോധിപ്പിക്കുന്ന രൂപത്തിലുള്ള ഫോട്ടോഷൂട്ടുകളും, ഒരുപാട് വിമർശനങ്ങൾ നേരിടേണ്ടിവന്ന ഫോട്ടോഷൂട്ടുകളും സമൂഹ മാധ്യമങ്ങളിൽ വൈറലായി ട്ടുണ്ട്. ഓരോ ഫോട്ടോഷൂട്ടുകളും വ്യത്യസ്ത രീതിയിലാണ് പുറത്തുവരുന്നത്.\nമോഡൽ രംഗത്തിലൂടെ തിളങ്ങി നിന്ന് ഫോട്ടോഷൂട്ടിൽ മാത്രം പ്രത്യക്ഷപ്പെട്ടു മില്യൺ കണക്കിൽ ആരാധകരെ നേടിയെടുത്ത ഒരുപാട് പേര് സോഷ്യൽ മീഡിയയിൽ ഉണ്ട്. വൈറൽ ആകാൻ വേണ്ടി ഏതറ്റം വരെ പോകാൻ തയ്യാറെന്ന രൂപത്തിലാണ് ഓരോ ഫോട്ടോഷൂട്ട് കളും പുറത്തുവരുന്നത്.\nഇത്തരത്തിൽ ഫോട്ടോഷൂട്ട് ലൂടെ ലക്ഷക്കണക്കിന് ആരാധകരെ നേടിയെടുത്ത താരമാണ് ശ്രീഷ്ത്ത മുണ്ടൽ. Shades_of_sree എന്ന പേരിലാണ് താരം ഇൻസ്റ്റാഗ്രാം തുടങ്ങിയിരിക്കുന്നത്. ആയിരങ്ങളാണ് താരത്തെ ഇൻസ്റ്റഗ്രാമിലൂടെ പിന്തുടരുന്നത്. ഒരുപാട് മോഡൽ ഫോട്ടോഷൂട്ടിൽ താരം പങ്കെടുത്തിട്ടുണ്ട്.\nഇപ്പോൾ സമൂഹമാധ്യമങ്ങളിൽ വൈറലായിരിക്കുന്നത് താരത്തിന്റെ കിടിലൻ ഫോട്ടോഷൂട്ട് ആണ്. സാരിയിൽ അതീവ സുന്ദരിയായി പ്രത്യക്ഷപ്പെട്ട താരത്തിന്റെ ഫോട്ടോകൾ കണ്ടു കണ്ണും തള്ളി ഇരിക്കുകയാണ് ആരാധകർ. ഇതിനുമുമ്പ് താരം പല ഫോട്ടോഷൂട്ടിൽ പങ്കെടുത്തിട്ടുണ്ടെങ്കിലും സാരിയിൽ ഇത്ര സുന്ദരിയായ ഇത് ആദ്യമാണെന്നാണ് ആരാധക വാദം.\nസ്ത്രീധനത്തോട് വെറുപ്പുള്ള എന്നെ പോലെ ഒരുപാട് പേരുണ്ട്. അനുഭവം തുറന്ന് പറഞ്ഞ് ആർ കെ സൂറജ്…


ഇബ്ൻ ബത്തൂത്ത - വിക്കിപീഡിയ\nഏറ്റവും പ്രസിദ്ധനായ ഇസ്ലാമിക ലോക സഞ്ചാരി\n(ഇബ്നു ബത്തൂത്ത എന്ന താളിൽ നിന്നും തിരിച്ചുവിട്ടതു പ്രകാരം)\nഅബു അബ്ദുള്ള മുഹമ്മദ് ഇബ്ൻ ബത്തൂത്ത (ഫെബ്രുവരി 24 1304 -1375) മൊറോക്കോയിലെ ടാൻജിയർ എന്ന നഗരത്തിൽ സാധാരണക്കാരനായി പിറന്നു. സുന്നി ഇസ്ലാമിക നിയമപണ്ഡിതനായിരുന്ന ഇബ്ൻ ബത്തൂത്ത സൂഫി, ന്യായാധിപൻ എന്നീ മേഖലകളിൽ പ്രാഗല്ഭ്യം തെളിയിച്ചിരുന്നുവെങ്കിലും പ്രസിദ്ധനായ ഒരു സഞ്ചാരിയായാണ് അദ്ദേഹം അറിയപ്പെടുന്നത്. ഇബ്ൻ ബത്തൂത്ത തന്റെ മുപ്പതു വർഷത്തെ സഞ്ചാരങ്ങൾക്കിടെ ഏകദേശം 1,17,000 കി.മി. (73000 മൈൽ) യാത്ര ചെയ്തു. ഈ യാത്രകളിൽ അക്കാലത്തെ എല്ലാ ഇസ്ലാമികരാജ്യങ്ങളും, ആഫ്രിക്കൻ ഭൂഖണ്ഡത്തിന്റെ വടക്കും പടിഞ്ഞാറുമുള്ള രാജ്യങ്ങൾ, കിഴക്കൻ യൂറോപ്പ്, പശ്ചിമേഷ്യൻ രാജ്യങ്ങൾ, ഇന്ത്യൻ ഉപഭൂഖണ്ഡം, മദ്ധ്യേഷ്യ, ദക്ഷിണപൂർവേഷ്യ, ചൈന തുടങ്ങിയ പ്രദേശങ്ങളിൽ സഞ്ചരിച്ച ഇബ്ൻ ബത്തൂത്ത സമകാലീനനായ മാർക്കോ പോളോ സഞ്ചരിച്ചതിലും കൂടുതൽ ദൂരം യാത്ര ചെയ്തു. ഇബ്നു ബത്തൂത്തയുടെ സഞ്ചാരങ്ങളുടെ പ്രേരകമായി ചൂണ്ടി കാട്ടപ്പെടുന്നത് ശാദുലിയ്യ സൂഫി മാർഗ്ഗത്തിലെ വഴികാട്ടി ബുർഹാൻ ഉദ്ദിൻ എന്ന സന്യാസിയിലേക്കാണ്\nഅബു അബ്ദുള്ള മുഹമ്മദ് ഇബ്ൻ ബത്തൂത്ത\n2 സഞ്ചാരങ്ങളുടെ ലഘുവിവരണം\n2.1 യാത്രയുടെ ഒന്നാം ഘട്ടം\n2.2 യാത്രയുടെ രണ്ടാം ഘട്ടം\n2.3 യാത്രയുടെ മൂന്നാം ഘട്ടം\n4.1 ഇബ്ൻ ബത്തൂത്ത കണ്ട കേരളം\n4.2 വീണ്ടും കേരളത്തിൽ\n1355-ആം ആണ്ടിൽ പൂർത്തിയാക്കിയ തുഹ്‌ഫത്തുന്നുള്ളാർ ഫിഗറായിബിൽ അംസാർ വ അജായിബിലസ്ഫാർ (ലോക)നഗരങ്ങളെപ്പറ്റിയും വിസ്മയ യാത്രകളെപ്പറ്റിയും ചിന്തിക്കുന്നവർക്കുള്ള സമ്മാനം എന്ന് അർത്ഥമുള്ള ഈ പുസ്തകം യാത്ര എന്നർത്ഥം വരുന്ന റിഹ്‌ല എന്നാണ് അറിയപ്പെടുന്നത്. ഇതിലെ ചില ഭാഗങ്ങൾ സാങ്കൽപ്പികമാണങ്കിലും, പതിനാലാം നൂറ്റാണ്ടിലെ ലോകത്തിന്റെ ഒരു പൂർണ്ണ വിവരണം നൽകുന്നു.\n1325-ലാണ് ഇബ്ൻ ബത്തൂത്ത തന്റെ യാത്ര ആരംഭിക്കുന്നത്.\nയാത്രയുടെ ഒന്നാം ഘട്ടംതിരുത്തുക\nയാത്രയുടെ ഒന്നാം ഘട്ടത്തിൽ കോൺസ്റ്റാന്റിനോപ്പിൾ, ട്യൂണിസ്, അലക്സാണ്ട്രിയ, ട്രാപ്പളീസ് (ട്രിപ്പോളി), മസർ (ഈജിപ്റ്റ്), പാലസ്തീൻ, സുറിയ, ഡമാസ്കസ് എന്നീസ്ഥലങ്ങൾ സന്ദർശിച്ചതിനു ശേഷം ഹജ്ജ് കർമ്മം നിർവഹിക്കുന്നതിനായി മക്കയിലേക്കു തിരിച്ചു. ഈ യാത്രയ്ക്കിടയിൽ പ്രവാചകൻ മുഹമ്മദിന്റെ (സ ) മകളുടെ ഭർത്താവും നാലാം ഖലീഫയുമായ അലി ഇബൻ അബി താലിബിന്റെ ശവകുടീരം സന്ദർശിച്ചു. പിന്നീട് തന്റെ യാത്രാ സംഘത്തോടൊപ്പം തുടരുന്നതിനു പകരം അദ്ദേഹം പേർഷ്യയിലേക്ക് തന്റെ യാത്രയുടെ ലക്ഷ്യസ്ഥാനം മാറ്റി നിശ്ചയിക്കുകയായിരുന്നു. ബത്തൂത്ത ടൈഗ്രിസ് നദി കടന്ന് ബസ്ര നഗരത്തിലേക്കാണ് പിന്നീട് പോയത്.\nയാത്രയുടെ രണ്ടാം ഘട്ടംതിരുത്തുക\nയാത്രയുടെ രണ്ടാം ഘട്ടത്തിൽ, മെസൊപൊട്ടാമിയയിലെ നജാഫ്, ബസ്ര, മോസുൾ, ബാഗ്ദാദ്, ആഫ്രിക്കയിലെ മോഗഡിഷു, മൊംബാസ്സ, സൻസിബാർ, കില്വ മുതലായ സ്ഥലങ്ങൾ സന്ദർശിച്ചതിനു ശേഷം രണ്ടാമതും ഹജ്ജ് കർമ്മം നിർവഹിക്കുന്നതിനായി മക്കയിലേക്ക് തിരിച്ചു. വിശ്രമത്തിനും വിവിധ ഭാഷാഭ്യാസത്തിനുമായി രണ്ട് കൊല്ലത്തോളം ഇബ്ൻ ബത്തൂത്ത മക്കയിൽ കഴിഞ്ഞു.\nയാത്രയുടെ മൂന്നാം ഘട്ടംതിരുത്തുക\nമൂന്നാം ഘട്ടം 1332-ൽ ആരംഭിച്ചു. യെമൻ, ഒമാൻ, ബഹറൈൻ, സുറിയ, ഏഷ്യ മൈനർ, ഇന്ത്യ, മാലദ്വീപ്, സിലോൺ, കിഴക്കൻ ഏഷ്യ, ചൈന എന്നീരാജ്യങ്ങൾ സന്ദർശിച്ച ശേഷം വീണ്ടും ഇന്ത്യ, പേർഷ്യ, മെസൊപൊത്താമ്യ, സുറിയ, ഈജിപ്റ്റ് വഴി ടാൻജിയറിൽ മടങ്ങിയെത്തി.\nവീണ്ടും ആഫ്രിക്കൻ യാത്രയ്ക്ക് തിരിച്ച ഇബ്ൻ ബത്തൂത്തയെ മൊറോക്കോ സുൽത്താൻ ഉയർന്ന ബഹുമതികൾ നൽകി തന്റെ അതിഥിയായി പാർപ്പിച്ചു. അദ്ദേഹത്തിന്റെ പ്രേരണയാലാണ് ഇബ്ൻ ബത്തൂത്ത രിഹ്‌ല രചിച്ചു തുടങ്ങിയത്.\nദില്ലി സുൽത്താൻ മുഹമ്മദ് ബിൻ തുഗ്ലക്കിന്റെ കാലത്താണ് ഇബ്ൻബത്തൂത്ത അഫ്ഗാനിസ്താനിലെ ബലൂചിസ്ഥാൻ വഴി ഇന്ത്യയിലെത്തിയത്. ഇസ്ലാമികലോകത്തെ പുതിയ രാജ്യമായിരുന്ന ദില്ലിയിൽ തന്റെ ഭരണം ദൃഡമാക്കുന്നതിനായി തുഗ്ലക്ക് പല ഇസ്ലാമികപണ്ഡിതരേയും വരുത്തിയിരുന്ന കാലമായിരുന്നു അത്. ഇബ്ൻ ബത്തൂത്തയുടെ പാണ്ഡിത്യത്തെയും ലോകപരിചയത്തെയും മാനിച്ച് അദ്ദേഹത്തിന് തുഗ്ലക്ക് ന്യായാധിപസ്ഥാനം നൽകി.\n1342-ൽ ചൈനയിലേക്കുള്ള സ്ഥാനപതിയായി നിയമിതനായ ഇബ്ൻ ബത്തൂത്ത അവിടേയ്ക്കുള്ള യാത്രാമദ്ധ്യേ ഗ്വാളിയർ, ചന്ദ്രഗിരി, ഉജ്ജയിൻ, സഹാർ, സന്താപ്പൂർ, ഹോണാവർ, ബാർക്കൂർ, മംഗലാപുരം വഴി കേരളത്തിലെത്തി. അന്ന് കോഴിക്കോട്, കൊല്ലം തുറമുഖങ്ങളിൽ നിന്നു മാത്രമേ ചൈനയിലേക്ക് കപ്പലുകൾ പുറപ്പെട്ടിരുന്നുള്ളു.\n1342 ഡിസംബർ 29-ന് ഇബ്ൻ ബത്തൂത്ത ഏഴിമലയിലും, 1343 ജനുവരി 1-ന് പന്തലായനിയും, 1343 ഡിസംബർ 31-ന് ധർമ്മടവും, 1344 ജനുവരി 2-ന് കോഴിക്കോടും, 1344 ഏപ്രിൽ 7-ന് കൊല്ലവും സന്ദർശിച്ചു.\nഇബ്ൻ ബത്തൂത്ത കണ്ട കേരളംതിരുത്തുക\nമുലൈബാർ എന്നാണ് കേരളത്തെ അദ്ദേഹം സൂചിപ്പിച്ചിരിക്കുന്നത്. നിറയെ വൃക്ഷങ്ങളും കൃഷിയും ഉള്ള ഒരു പ്രദേശമെന്നാണ് ഇബ്ൻ ബത്തൂത്ത കേരളത്തെപ്പറ്റി ആദ്യം എഴുതിയിരിക്കുന്നത്. സഞ്ചാരികളെ ആതിഥ്യമര്യാദയോടെ ഇവിടുത്തെ ജനങ്ങൾ സ്വീകരിച്ചിരുന്നത്രെ. കോഴിക്കോട് എത്തിയ ഇബ്ൻ ബത്തൂത്ത അത് ഒരു മികച്ച തുറമുഖപട്ടണമെന്നാണ് വിശേഷിപ്പിച്ചിരിക്കുന്നത്. ലോകത്തിന്റെ എല്ലാ കോണിലും നിന്നുള്ള വ്യാപാരികളേയും സഞ്ചാരികളേയും അദ്ദേഹമവിടെ കണ്ടു.\nകോഴിക്കോട് നിന്ന് ജല മാർഗ്ഗം ബത്തൂത്ത കൊല്ലത്തേക്കു പുറപ്പെട്ടു. ജനവാസവും കൃഷിയുമില്ലാത്ത ഒരു സ്ഥലവും അദ്ദേഹം കണ്ടില്ലത്രെ. വേലി കെട്ടിത്തിരിച്ച കൃഷിയിടത്തിനു നടുവിലായിരുന്നത്രെ ഉടമയുടെ വീട്. എല്ലാ വീടുകൾക്കും പടിപ്പുര ഉണ്ടായിരുന്നു. ജനങ്ങളാരും മൃഗങ്ങളെ വാഹനമായുപയോഗിച്ചിരുന്നുല്ല. കുതിര സവാരി രാജാവിനു മാത്രം.\nകള്ളന്മാർക്കും കൊള്ളക്കാർക്കും കടുത്ത ശിക്ഷ നൽകിയിരുന്നതിനാൽ മലബാറിലൂടെയുള്ള യാത്ര അത്യന്തം സുരക്ഷിതമായിരുന്നത്രെ. കഴുവേറ്റുക തിളച്ച എണ്ണയിൽ കൈമുക്കുക മുതലായ ശിക്ഷാവിധികൾ പ്രചാരത്തിലുണ്ടായിരുന്നു. അടിമ വ്യാപാരവും തൊട്ടുകൂടായ്മയും അതിന്റെ എല്ലാ തീവ്രതയോടും കൂടി ആചരിച്ചിരുന്നു.\nമലബാറിലെ ഏറ്റവും ഭംഗിയുള്ള പട്ടണമായിരുന്നത്രെ കൊല്ലം. വലിപ്പമുള്ള അങ്ങാടികളും, ധനാഢ്യരായ കച്ചവട്ക്കാരും കൊല്ലത്തിന്റെ പ്രത്യേകതയായിരുന്നു.\nചൈനയിലേക്കുള്ള യാത്ര ഉപേക്ഷിച്ച് ഇബ്ൻ ബത്തൂത്ത സന്താപ്പൂർ‍സന്ദർശിച്ച് വീണ്ടും 1344 ജനുവരി 2-ന് കോഴിക്കോട് എത്തി. മൂന്നു മാസത്തോളം ചാലിയത്ത് താമസിച്ചു.\n1344-ൽ കോഴിക്കോട്ട് നിന്ന് മാലിദ്വീപിലേക്കു പോയ ഇബ്ൻബത്തൂത്ത അവിടെ നിന്നും 1346 ജനുവരി 20-ന് തിരിച്ച് കൊല്ലത്തെത്തി മൂന്നു മാസത്തോളം അവിടെ താമസിച്ചു. 1346 മേയ് 2-ന് കോഴിക്കോട് നിന്ന് ചൈനയിലേക്കുപോയ ബത്തൂത്ത വീണ്ടും 1347 ജനുവരിയിൽ കോഴിക്കോട് എത്തി.\n1353 ഡിസംബർ 29-ന് മൊറോക്കൊയിലേക്ക് യാത്ര തിരിച്ചു.\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 വേലായുധൻ പണിക്കശ്ശേരി, കേരളം അറുന്നൂറു കൊല്ലം മുൻപ്, ഡി സി ബുക്സ് - ISBN 81-240-0493-5\n↑ The Adventures of Ibn Battuta: A Muslim Traveler of the 14th Century- Ross E. Dunn-tangier-page 24\n↑ Ibn BaṭṭūṭahMUSLIM EXPLORER AND WRITER-encyclopedia britannica https://www.britannica.com/biography/Ibn-Battutah\n↑ IBNBATTUTA-MUSLIM TRAVELINGJUDGE- Cynthia Stokes Brown- Newsela-U8_Battuta_2014_740L.pdf\nവിക്കിമീഡിയ കോമൺസിലെ Ibn Battuta എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nഇബ്ൻ ബത്തൂത്ത വെബ്ബിൽ\nഇബ്ൻ ബത്തൂത്തയുടെ ഏഷ്യയിലേയും ആഫ്രിക്കയിലേയും യാത്രകൾ 1325-1354\nഇബ്ൻ ബത്തൂത്തയുടെ യാത്രകൾ (മനോഹരമായ താൾ)\nഇബ്ൻ ബത്തൂത്തയുടെ യാത്രകൾ ഹിന്ദുസ്ഥാനിലും മലബാറിലും\nഇബ്ൻ ബത്തൂത്ത - ജീവിത രേഖ\nഇബ്ൻ ബത്തൂത്തയുടെ കാൽപ്പാടുകൾ പിന്തുടർന്ന്\n"https://ml.wikipedia.org/w/index.php?title=ഇബ്ൻ_ബത്തൂത്ത&oldid=3489799" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 13 ഡിസംബർ 2020, സമയം: 06:45\nഈ താൾ അവസാനം തിരുത്തപ്പെട്ടത്: 06:45, 13 ഡിസംബർ 2020.


കൂത്തുപറമ്പിന്‍റെ ധീരസ്‌മരണ; ചരിത്രത്തില് ചോരപുരണ്ട ദിനം; കോണ്‍ഗ്രസ് സര്‍ക്കാര് ആസൂത്രിതമായി നടപ്പിലാക്കിയ കൂട്ടക്കൊല | Kairali News | kairalinewsonline.com\nകൂത്തുപറമ്പ് രക്തസാക്ഷികളെയും സമരത്തെയും അനുസ്മരിച്ച് ഡിവൈഎഫ്ഐ സംസ്ഥാന സെക്രട്ടറി എഎ റഹീം ദേശാഭിമാനിയില് എ‍ഴുതിയ ലേഖനം\nആയുധങ്ങള്‍ക്ക് മുന്നിലും തോല്‍ക്കാത്ത പോരാട്ട വീറിന്‍റെ മറുപേരാണ് കൂത്തുപറമ്പ്. അനീതികള്‍ക്കെതിരായ പോരാട്ടത്തില് ഏത് കാലത്തും പോരാളികള്‍ക്കാവേശമായ പേരുകളാണ് മധുവും റേഷനും ഷിബുലാലും രാജീവും ബാബുവും ജീവിതം തന്നെ സമരവും പോരാട്ടവുമാക്കിയ ഉശിരനായ സഖാവ് പുഷ്പനും.\nതെരുവുകളെ സ്വന്തം ജീവരക്തംകൊണ്ട് ചുവപ്പിച്ച 94 ലെ യുവത്വം ഉയര്‍ത്തിപ്പിച്ച മുദ്രാവാക്യങ്ങള് കൂടുതല് ഉറക്കെ കൂടുതല് ആവേശത്തില് ഏറ്റുവിളിക്കേണ്ട പുതിയ കാലത്ത് കൂട്ടുപറമ്പ് രക്തസാക്ഷികളുടെ ഓര്‍മകള് പോരാട്ടങ്ങള് ആവേശം പകരും.\n1994 നവംബർ 25 ചോരപുരണ്ട ദിനമാണ്. കണ്ണൂർ കൂത്തുപറമ്പിൽ പൊലീസ് വെടിവയ്പിൽ രക്തസാക്ഷിത്വം വരിച്ചത് അഞ്ച് ഡിവൈഎഫ്ഐ പ്രവർത്തകർ. ആധുനിക കേരളചരിത്രത്തിൽ ഇതിന് സമാനമായ മറ്റൊരു ഭരണകൂട ഭീകരത ചൂണ്ടിക്കാട്ടാനാകില്ല. മനസ്സാക്ഷി മരവിച്ച കോൺഗ്രസ് സർക്കാർ ആസൂത്രിതമായി നടപ്പാക്കിയ കൂട്ടക്കൊലയായിരുന്നു കൂത്തുപറമ്പ് സംഭവം.\nകൂത്തുപറമ്പിന്റെ രാഷ്ട്രീയപ്രാധാന്യം വളരെ വലുതാണ്. 1991ലാണ് രാജ്യം നവലിബറൽ സാമ്പത്തികനയങ്ങളിലേക്ക് തിരിഞ്ഞത്. കാർഷികമേഖലയിലും പരമ്പരാഗത തൊഴിൽരംഗത്തും കനത്ത പ്രഹരമേൽക്കാൻ തുടങ്ങി. പൊതുവിഭവങ്ങൾ കോർപറേറ്റുകൾക്ക് എഴുതിവിറ്റു. രാജ്യം അസമത്വത്തിലേക്കുള്ള യാത്ര ശരവേഗത്തിലാക്കി. ഇന്ന്, 10 ശതമാനം അതിസമ്പന്നർ 77 ശതമാനം സ്വത്തും കൈയടക്കി. ശതകോടീശ്വരന്മാരുടെ എണ്ണം പെരുകി. ഒരു ദശാബ്ദത്തിനിടയിൽ ഇന്ത്യയിലെ ശതകോടീശ്വരന്മാരുടെ എണ്ണം പത്തിരട്ടിയാണ് വർധിച്ചത്.\nഅസമത്വത്തിന്റെ താഴ്വരയായി ഇന്ത്യയെ മാറ്റിയത് 91ൽ കോൺഗ്രസ് ആരംഭിക്കുകയും തുടർന്ന് കോൺഗ്രസും ബിജെപിയും വിവിധ ഘട്ടങ്ങളിലായി വികസിപ്പിക്കുകയുംചെയ്ത നവലിബറൽ സാമ്പത്തികനയങ്ങളാണെന്ന് നിസ്സംശയം പറയാം. ജനജീവിതത്തെ അഭിവൃദ്ധിപ്പെടുത്തുന്ന ഉത്തരവാദിത്തങ്ങളിൽനിന്ന് കേന്ദ്രസർക്കാർ പിന്മാറി. ഉന്നത വിദ്യാഭ്യാസം വിലകൊടുത്തുവാങ്ങാവുന്ന ഒരു ഉൽപ്പന്നമായി പ്രഖ്യാപിക്കപ്പെട്ടു. ഇതിനെതിരെ രാജ്യത്താകെ ഇടതുപക്ഷം പ്രതിഷേധമുയർത്തി. ഈ പ്രക്ഷോഭങ്ങളുടെ ചരിത്രത്തിലെ ഇതിഹാസ സമാനമായ ഏടാണ് കൂത്തുപറമ്പ്.\nകേരളം ഭരിച്ച യുഡിഎഫ് സർക്കാർ മേൽപറഞ്ഞ നയത്തിന്റെ നടത്തിപ്പുകാരായി. ഏറ്റവും വലിയ മാറ്റം പ്രകടമായത് ഉന്നതവിദ്യാഭ്യാസ മേഖലയിലായിരുന്നു. സാമൂഹ്യനീതിയും മെറിറ്റും അട്ടിമറിച്ച് തലവരിപ്പണം വാങ്ങി പ്രൊഫഷണൽ വിദ്യാഭ്യാസരംഗത്തെ കച്ചവടച്ചരക്കാക്കി. അന്ന് കെട്ടിപ്പൊക്കിയ ഭൂരിപക്ഷം സ്വാശ്രയ–-പ്രൊഫഷണൽ കോളേജുകളും ഇന്ന് അടച്ചുപൂട്ടിക്കഴിഞ്ഞു. ഓരോ കോളേജും അനുവദിക്കാൻ എണ്ണിവാങ്ങിയത് ലക്ഷങ്ങളുടെ കോഴ. കണ്ണൂർ ജില്ലയിലെ പരിയാരത്താകട്ടെ സ്വന്തം ഇഷ്ടക്കാരെയും ബന്ധുക്കളെയുംമാത്രം ഉടമകളാക്കി ഒരു സ്വാശ്രയ മെഡിക്കൽ കോളേജ് തുടങ്ങാൻ യുഡിഎഫ് മന്ത്രിസഭയിൽ അംഗമായിരുന്ന എം വി രാഘവനും കിട്ടി അനുമതി. സർക്കാരിന്റെ പൊതുഭൂമിയിലായിരുന്നു ഈ സ്ഥാപനം തുടങ്ങാൻ പദ്ധതിയിട്ടത്. ഇതിനെതിരെ വിദ്യാർഥിരോഷം ഇരമ്പി. ഡിവൈഎഫ്ഐ വിദ്യാർഥികൾക്കൊപ്പം പ്രക്ഷോഭ ഭൂമിയിലേക്കിറങ്ങി. ജനവിരുദ്ധ സർക്കാരിനെതിരെ യുവജനവിദ്യാർഥിരോഷം അലയടിച്ചുയർന്നു. ഈ പശ്ചാത്തലത്തിലായിരുന്നു കൂത്തുപറമ്പ് വെടിവയ്പ്.\nകൂത്തുപറമ്പ് അർബൻ സഹകരണബാങ്കിന്റെ സായാഹ്നശാഖ ഉദ്ഘാടനം ചെയ്യാനെത്തിയ സഹകരണമന്ത്രി എം വി രാഘവനെ കരിങ്കൊടി കാണിക്കാൻ ആയിരക്കണക്കിന് യുവാക്കളും വിദ്യാർഥികളും അണിനിരന്നു.രഹസ്യാന്വേഷണ വിഭാഗവും ഉദ്യോഗസ്ഥരും വരരുതെന്ന് അഭ്യർഥിച്ചിട്ടുപോലും മന്ത്രി ധിക്കാരത്തോടെ ഉദ്ഘാടന സ്ഥലത്തെത്തി. യുഡിഎഫിന്റെ ഉന്നത തലങ്ങളിൽ നേരത്തേകൂട്ടി ആലോചിച്ച് ഉറപ്പിച്ച ഗൂഢാലോചനയുടെ ഫലമായാണ് മന്ത്രി, യാത്ര ഉപേക്ഷിക്കാതിരുന്നത്. സമാധാനപരമായി പ്രതിഷേധിക്കാൻ കരിങ്കൊടികളുമായി, നിരായുധരായി കാത്തുനിന്ന പ്രതിഷേധക്കാർക്കുനേരെ പൊലീസ് നിറയൊഴിച്ചു. രാജീവൻ, റോഷൻ, ബാബു, മധു, ഷിബുലാൽ തുടങ്ങി അഞ്ച് ഡിവൈഎഫ്ഐ പ്രവർത്തകർ രക്തസാക്ഷികളായി. മറ്റ് നിരവധിപേർക്കും വെടിയേറ്റു. ഇതിൽ പുഷ്പൻ പൂർണമായി കിടപ്പിലായി. ഭാഗികമായി തളർന്ന ശരീരവും തളരാത്ത മനസ്സുമായി പുഷ്പൻ ലോകത്തെങ്ങുമുള്ള പോരാളികൾക്ക് അസാധാരണമായ ആവേശമായി ഇന്നും ജീവിക്കുന്നു. നവലിബറൽ സാമ്പത്തികനയങ്ങൾക്കെതിരെ ലോകത്ത് പലയിടത്തും പ്രക്ഷോഭങ്ങൾ തുടരുന്നുണ്ട്. എന്നാൽ, ഈ പോരാട്ടങ്ങളുടെ ചരിത്രത്തിൽ ആദ്യമായി അഞ്ച് ചെറുപ്പക്കാർ പിടഞ്ഞുമരിച്ചത് കണ്ണൂർ ജില്ലയിലെ ഈ ചെറിയ ഗ്രാമത്തിലായിരുന്നു.\nകത്തോലിക്കസഭയുടെ പരമാധ്യക്ഷനായ ഫ്രാൻസിസ് പാപ്പ തന്റെ ചാക്രികലേഖനത്തിൽ അസമത്വവും ദാരിദ്ര്യവും ഉൽപ്പാദിപ്പിക്കുന്ന നവലിബറൽ നയങ്ങളെ നിശിതമായി വിമർശിച്ചത് നമ്മൾ കണ്ടു. കോവിഡ് മഹാമാരിയുടെ കാലത്ത് ഇടതുപക്ഷ ബദൽ ഉയർത്തിപ്പിടിക്കുന്ന രാജ്യങ്ങളും പ്രവിശ്യകളും ലോകത്ത് മനുഷ്യത്വത്തിന്റെ മഹാമാതൃകകളായി. സോഷ്യലിസമാണ് ബദലെന്ന് ലോകം തിരിച്ചറിയുന്നു. കൂത്തുപറമ്പ് രക്തസാക്ഷിത്വം വൃഥാവിലായില്ലെന്ന് വർത്തമാനകാല പോരാട്ടങ്ങൾ ഓർമപ്പെടുത്തുന്നു. എണ്ണമറ്റ സമരങ്ങളിലൂടെയും നിരവധിപേരുടെ ത്യാഗങ്ങളിലൂടെയും അനശ്വരമായ രക്തസാക്ഷിത്വങ്ങളിലൂടെയും മനുഷ്യന്റെ വിമോചനപ്പോരാട്ടങ്ങൾ കരുത്ത് പ്രാപിച്ചുകൊണ്ടിരിക്കും. ഇടതുപക്ഷത്തിന് താരമ്യേനെ ആൾബലം കുറഞ്ഞ ഹിന്ദി ഹൃദയഭൂമിയിൽപ്പോലും കരുത്ത് പ്രാപിക്കുന്ന തൊഴിലാളികളുടെയും കർഷകരുടെയും സമരങ്ങളിലാണ് ഇന്ത്യയുടെ പ്രതീക്ഷ.\nമുദ്രാവാക്യങ്ങളും പ്രക്ഷോഭങ്ങളും മാത്രമല്ല, ബദൽ സമീപനവും ഇടതുപക്ഷം രാജ്യത്തിന് കാട്ടിക്കൊടുക്കുന്നു. കേരളത്തിലെ എൽഡിഎഫ് സർക്കാർ ആഗോളവൽക്കരണകാലത്തും നന്മയുടെ ബദൽ ഉയർത്തിപ്പിടിക്കുന്നു. രാജ്യത്ത് ഇന്ന് സമ്പൂർണ നിയമനനിരോധനമാണ്. ഔദ്യോഗികമായിത്തന്നെ കേന്ദ്രസർക്കാർ ഉത്തരവിറക്കിക്കഴിഞ്ഞു. എന്നാൽ, നാലരവർഷത്തിനിടയിൽ കേരളത്തിൽ പിഎസ്‌സിവഴിമാത്രം 1,46,130 (25.05.2015 മുതൽ 30.09.2020 വരെയുള്ള കണക്ക്) നിയമന ഉത്തരവ് സംസ്ഥാന സർക്കാർ നൽകിക്കഴിഞ്ഞു. ഇതുവരെ 26,500 പുതിയ സ്ഥിരം തസ്തിക സൃഷ്ടിച്ചു.\nഅടിസ്ഥാനസൗകര്യ വികസനരംഗത്ത് കേരളം ആർജിച്ചെടുത്ത നേട്ടം വളരെ വലുതാണ്. നിക്ഷേപങ്ങൾ വർധിപ്പിക്കാൻ ഇത് കാരണമായി. ഈ ഗവൺമെന്റ് അധികാരത്തിൽ വരുമ്പോൾ വെറും മുന്നൂറോളം സ്റ്റാർട്ടപ്പുകൾ മാത്രമാണ് ഉണ്ടായിരുന്നത്. എന്നാൽ, ഇപ്പോൾ 3700ലധികമായി സ്റ്റാർട്ടപ്പുകളുടെ എണ്ണം വർധിച്ചു. കിഫ്ബിയെ ഉപയോഗപ്പെടുത്തി സംസ്ഥാനം ആവിഷ്കരിച്ച ബദൽമാതൃക രാജ്യത്തിനും ലോകത്തിനുംതന്നെ മാതൃകയാണ്. എന്നാൽ, ഈ സംരംഭത്തെ തകർക്കാനാണ് കോൺഗ്രസും ബിജെപിയും ഒരുമിച്ചുചേർന്ന് ശ്രമിക്കുന്നത്.\nഎല്ലാവർക്കും ഗുണമേന്മയുള്ള അതിവേഗ ഇന്റർനെറ്റ് ലഭ്യമാക്കാൻ കഴിയുന്ന കെ ഫോൺ പദ്ധതി പുതിയ തലമുറയുടെ വലിയ പ്രതീക്ഷയാണ്. പൂർത്തീകരണ ഘട്ടത്തിലേക്കെത്തുന്ന ഈ ചരിത്രസംരംഭം അട്ടിമറിക്കുന്നതിനുള്ള നീക്കമാണ് യുഡിഎഫും ബിജെപിയും ചേർന്ന് നടത്തുന്നത്. കേരളവികസനത്തെ തകർക്കുന്നതിന് നടത്തുന്ന ഈ ഗൂഢാലോചനയിൽ കേന്ദ്ര ഏജൻസികളെയും കൂട്ടുപിടിച്ചിരിക്കുന്നു. ഈ രാഷ്ട്രീയനീക്കത്തെ ജനങ്ങളാകെ ഒറ്റക്കെട്ടായി നേരിടണം. കൂത്തുപറമ്പ് രക്തസാക്ഷി ദിനത്തിൽ സംസ്ഥാനത്തെ എല്ലാ ബൂത്ത് കേന്ദ്രങ്ങളിലും ‘കേരളത്തിന് കാവലാകുക, വലതുപക്ഷ ഗൂഢാലോചന തിരിച്ചറിയുക’ എന്ന മുദ്രാവാക്യമുയർത്തി യുവജനപ്രതിരോധാഗ്നി തീർക്കുകയാണ് ഡിവൈഎഫ്ഐ. പുരോഗമനപരവും വികസനോന്മുഖവുമായ കേരളത്തെ ഇല്ലായ്മ ചെയ്യാനാണ് യുഡിഎഫും ബിജെപിയും നടത്തുന്ന അവിശുദ്ധ രാഷ്ട്രീയനീക്കം. കൂടുതൽ ശക്തമായ പോരാട്ടങ്ങൾ തുടർന്നും ഇതിനെതിരെ നടത്തേണ്ടതുണ്ട്. ആ പോരാട്ടങ്ങൾക്കെല്ലാം കൂത്തുപറമ്പ് രക്തസാക്ഷിത്വം ഊർജം പകരുമെന്ന് ഉറപ്പാണ്.\nTags: congressDont MissFeaturedKoothuparamb FiringNOV:25\nകേരളത്തെ പുകഴ്ത്തി അശോക് ഗഹലോട്ട് January 23, 2021


Mon May 16 2022 16:56:40 GMT+0530 (India Standard Time)\nBY BSR8 July 2021 4:35 PM GMT\nBSR8 July 2021 4:35 PM GMT\nതൃശൂര്: ജില്ലയില് ഇന്ന് 1403 പേര്‍ക്ക് കൂടി കൊവിഡ് സ്ഥിരീകരിച്ചു. 1206 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 8,577 ആണ്. തൃശൂര് സ്വദേശികളായ 116 പേര് മറ്റു ജില്ലകളില് ചികില്‍സയില് കഴിയുന്നു. ജില്ലയില് ഇതുവരെ കൊവിഡ് സ്ഥിരീകരിച്ചവരുടെ എണ്ണം 2,84,179 ആണ്. 2,73,900 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്. ഇന്നത്തെ ടെസ്റ്റ് പോസിറ്റിവിറ്റി നിരക്ക് 11.49% ആണ്. സമ്പര്‍ക്കം വഴി 1,397 പേര്‍ക്കാണ് രോഗം സ്ഥിരീകരിച്ചത്. കൂടാതെ സംസ്ഥാനത്തിന് പുറത്തുനിന്ന് എത്തിയ 02 പേര്‍ക്കും ഉറവിടം അറിയാത്ത 04 പേര്‍ക്കും രോഗബാധ ഉണ്ടായിട്ടുണ്ട്. രോഗബാധിതരില് 60 വയസ്സിനുമുകളില് 77 പുരുഷന്‍മാരും 103 സ്ത്രീകളും 10 വയസ്സിനു താഴെ 71 ആണ്‍കുട്ടികളും 60 പെണ്‍കുട്ടികളുമുണ്ട്.\n1. തൃശൂര് ഗവ. മെഡിക്കല് കോളജ് 151\n2. വിവിധ കൊവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററുകള് 522\n3. സര്‍ക്കാര് ആശുപത്രികള് 321\n4. സ്വകാര്യ ആശുപത്രികള് 264\n5. വിവിധ ഡോമിസിലിയറി കെയര് സെന്ററുകള് 731\nകൂടാതെ 5,185 പേര് വീടുകളിലും ചികില്‍സയില് കഴിയുന്നുണ്ട്.\n1,724 പേര് പുതിയതായി ചികില്‍സയില് പ്രവേശിച്ചതില് 259 പേര് ആശുപത്രിയിലും 1,465 പേര് വീടുകളിലുമാണ്.\n12,208 സാംപിളുകളാണ് പരിശോധനയ്ക്ക് എടുത്തത്. ഇതില് 6,466 പേര്‍ക്ക് ആന്റിജന് പരിശോധനയും 5,509 പേര്‍ക്ക് ആര്‍ടിപിസിആര് പരിശോധനയും 233 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയില് ഇതുവരെ ആകെ 21,32,185 സാംപിളുകളാണ് പരിശോധനയ്ക്ക് അയച്ചത്.\n951 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. ഇതുവരെ ആകെ 2,41,649 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നിട്ടുളളത്. 25 പേര്‍ക്ക് സൈക്കോ സോഷ്യല് കൗണ്‍സിലര്‍മാര് വഴി കൗണ്‍സിലിങ് നല്‍കി.\nമുണ്ടത്തികോട്, ചൊവ്വന്നൂര്, പടിഞ്ഞാറെ വെമ്പല്ലൂര്, അന്തിക്കാട്, പാവറട്ടി എന്നിവിടങ്ങളില് നാളെ മൊബൈല് ടെസ്റ്റിങ് ലാബുകള് കൊവിഡ് 19 ടെസ്റ്റുകള് സൗജന്യമായി ചെയ്യും. പൊതുജനങ്ങള് സൗകര്യം പരമാവധി പ്രയോജനപ്പെടുത്തണം.\nജില്ലയില് ഇതുവരെ കൊവിഡ് 19 വാക്‌സിന് സ്വീകരിച്ചവര്:(വിഭാഗം, ഫസ്റ്റ് ഡോസ്, സെക്കന്റ് ഡോസ്)\n1. ആരോഗ്യപ്രവര്‍ത്തകര് 47,662- 40,742\n2. മുന്നണി പോരാളികള്\t38,392- 26,237\n3. 18-44 വയസ്സിന് ഇടയിലുളളവര് 1,39,769- 10,207\n4. 45 വയസ്സിന് മുകളിലുളളവര് 7,21,868- 2,41,738\nആകെ\t9,47,691- 3,18,924


അഭ്യുഹങ്ങള്‍ക്ക് വിട. മധ്യവയസ്കയുടെ മൃതദേഹം കിട്ടി. – DN News\nHome/Districts/Alappuzha/അഭ്യുഹങ്ങള്‍ക്ക് വിട. മധ്യവയസ്കയുടെ മൃതദേഹം കിട്ടി.\nഅഭ്യുഹങ്ങള്‍ക്ക് വിട. മധ്യവയസ്കയുടെ മൃതദേഹം കിട്ടി.\nകഴിഞ്ഞ ദിവസം മുതല് കല്ലിശ്ശേരിയിലും പരിസരത്തും നിറഞ്ഞ അഭ്യുഹങ്ങള്‍ക്ക് വിരാമമിട്ടു കല്ലിശ്ശേരി ഇറപ്പുഴ പാലത്തിനു സമീപം മധ്യവയസ്കയുടെ മൃതദേഹം പൊങ്ങി. ഇന്നലെ സന്ധ്യ മുതല് ചാടിയത് തിരുവന്‍വണ്ടൂര് സ്വദേശിനിയായ പെണ്‍കുട്ടി ആണെന്ന തരത്തില് വാട്സാപ്പിലും മറ്റും സന്ദേശങ്ങള് പരന്നിരുന്നു.\nഇന്ന് രാവിലെ7മണിയോടെ പാലത്തിനു സമീപം പുതിയ പാലത്തിന്റെ പണികള്‍ക്കായി ഉള്ള റോപ്പില് കുടുങ്ങിയ നിലയില് മൃതദേഹം കണ്ടെത്തുകയായിരുന്നു. ഏകദേശം 55-60 വയസ്സുതോന്നിക്കും.എന്നാല് സമീപ പ്രദേശങ്ങളില് നിന്നെങ്ങും ഇതുവരെ ഒരു മിസ്സിംഗ് കേസുകളും റിപ്പോര്‍ട്ട് ചെയ്യപ്പെട്ടിട്ടില്ല എന്ന് ചെങ്ങന്നൂര് പോലീസ് അറിയിച്ചു.\nചെങ്ങന്നൂര് ഫയര് ഫോഴ്സ് സ്ഥലതെതിയാണ് മൃതദേഹം കരക്കെടുത്തത്. ആംബുലന്‍സ് സൗകര്യം ലഭ്യമാകാന് തടസ്സം നേരിട്ട് എങ്കിലും ബി ജെ പി ആലപ്പുഴ ജില്ലാ സെക്രട്ടറി എം വി ഗോപകുമാര് ,സേവാഭാരതിയുടെ ആംബുലന്‍സ് സൗകര്യം ഏര്‍പ്പെടുത്തിയതോടെയാണ് ബുദ്ധിമുട്ട് അവസാനിച്ചത്.\nബി ജെ പി ചെങ്ങന്നൂര് മണ്ഡലം പ്രസിഡന്റ് ബി കൃഷ്ണകുമാര് ,യുവമോര്‍ച്ച മണ്ഡലം ജനറല് സെക്രട്ടറി ശ്രീരാജ് ശ്രീവിലാസം എന്നിവരുടെ നേതൃത്തത്തില് ജനങ്ങളും പോലീസിന് സഹായത്തിനായി ഉണ്ടായിരുന്നു.


അനീസ് സലീമിന്റെ ‘ദി സ്മോള് ടൗണ് സീ’ ഇനി ‘കാസിമിന്റെ കടല്’; ചിത്രീകരണം ആരംഭിച്ചു\n26 Jul, 2019 at 01:01 PM\nകേന്ദ്ര സാഹിത്യ അക്കാദമി പുരസ്കാര ജേതാവും എഴുത്തുകാരനുമായ അനീസ് സലീമിന്റെ ‘ദി സ്മോള് ടൗണ് സീ’, ‘കാസിമിന്റെ കടല്’ എന്ന പേരില് ചലച്ചിത്രമാകുന്നു. പ്രശസ്ത സംവിധായകന് ശ്യാമപ്രസാദാണ് ചിത്രം സംവിധാനം ചെയ്യുന്നത്. ജനിച്ചുവളര്‍ന്ന നാട്ടില് തന്‍റെ അവസാന നാളുകള് ചെലവിടണമെന്ന പിതാവിന്‍റെ ആഗ്രഹപ്രകാരം വലിയൊരു നഗരത്തില്‍നിന്ന് ചെറിയൊരു കടലോരപ്പട്ടണത്തിലേക്ക് പറിച്ചുനടപ്പെടുന്ന കുട്ടിയുടെ കഥയാണ് കാസിമിന്റെ കടല് പറയുന്നത്.\nഎഴുത്തുക്കാരന് അനീസ് സലീമിന്റെ ജന്മനാടായ വര്‍ക്കലയില് തന്നെയാണ് ചിത്രത്തിന്‍റെ ചിത്രീകരണം നടക്കുന്നത്. സംവിധായകനും ഛായാഗ്രാഹകനുമായ ശ്യാംദത്തിന്‍റെ മകന് തഷി ശ്യാംദത്താണ് ചിത്രത്തിലെ പ്രധാനകഥാപാത്രമായ കാസിമിനെ അവതരിപ്പിക്കുന്നത്. യുവനടന് ഹരീഷ് ഉത്തമന് കാസിമിന്‍റെ പിതാവിന്‍റെ വേഷം കൈകാര്യം ചെയ്യും. നേരത്തെ മുംബൈ പൊലീസ്, മായാനദി, തനി ഒരുവന് തുടങ്ങിയ ചിത്രങ്ങളില് ശ്രദ്ധേയ വേഷങ്ങള് കൈകാര്യം ചെയ്തിട്ടുണ്ട് ഹരീഷ്. മനോജ് നരേയ്‌നാണ് ഛായാഗ്രഹണം. ആര്യ സലീം, നിരഞ്ജന്, കൂത്താട്ടുകുളം ലീല, മായ, കൃഷ്ണപ്രിയ നസീര് തുടങ്ങിയവരാണ് മറ്റ് അഭിനേതാക്കള്. ശ്യാമപ്രസാദ് തന്നെയാണ് ചിത്രം നിര്‍മ്മിക്കുന്നത്.\nവാനിറ്റി ബാഗ്, വിക്ക്സ് മാംഗോ ട്രീ, ബ്ലൈന്‍ഡ് ലേഡീസ് ഡിസന്റന്‍സ്, ടെയില്‍സ് ഫ്രം എ വെന്‍ഡിങ് മെഷീന് എന്നിവയാണ് എഴുത്തുക്കാരന് അനീസ് സലീമിന്റെതായി പുറത്ത് വന്ന പുസ്തകങ്ങള്. ബ്ലൈന്‍ഡ് ലേഡീസ് ഡിസന്റന്‍സാണ് അനീസിന് കേന്ദ്ര സാഹിത്യ അക്കാദമി പുരസ്കാരം നേടി കൊടുത്തത്. കാസിമിന്റെ കടലിന്റെ തിരക്കഥയും സംവിധാനവും ശ്യാമ പ്രസാദ് തന്നെയാണ് നിര്‍വ്വഹിക്കുന്നത്.\nShyamaprasadAnees SalimKasiminte Kadal Movie


ബിഗ് ബോസില് പുതിയ പ്രണയമോ...? രഞ്ജിനിയ്ക്ക് വേണ്ടി അനൂപ് പിന്‍വാങ്ങിയത് എന്തിന്.....? രഞ്ജിനിയല്ല ഞാനാണ് പുറത്ത് പോകേണ്ടതെന്ന് അനൂപ്, പൊട്ടിക്കരഞ്ഞ് രഞ്ജിനി - metromatinee.com Lifestyle Entertainment & Sports\nരഞ്ജിനിയല്ല താനാണ് പുറത്തു പോകേണ്ടതെന്ന് അനൂപ് ചന്ദ്രന്. ബിഗ്‌ബോസിലെ 43ാം ദിവസം നോമിനേഷനായിരുന്നു കഴിഞ്ഞ എപിസോട്. ഓരോ ആഴ്ച്ചകളിലും വ്യത്യസ്തമായ രീതിയിലാണ് നോമിനേഷന് നടക്കുന്നത്. ഇത്തവണ രണ്ടു പേരെ വീതം പ്രത്യേക മുറിയില് വിളിപ്പിച്ച് അവര് രണ്ടും തീരുമാനിച്ച് ഒരാള് നോമിനേഷനിലെത്തുക എന്ന രീതിയായിരുന്നു. ആദ്യം സാബുവിനേയും ബഷീറിനേയുമാണ് ബിഗ് ബോസ് വിളിപ്പിച്ചത്. ചര്‍ച്ച ചെയ്ത് തീരുമാനിക്കാന് പറഞ്ഞപ്പോള് മത്സരബുദ്ധിയോടെ ഇങ്ങനെ മുന്നോട്ട് പോകാനാവില്ലെന്നും താന് പുറത്ത് പോകാം എന്നുമാണ് സാബു പറഞ്ഞത്.\nശേഷം പേളിയേയും ഷിയാസിനേയും വിളിപ്പിച്ചപ്പോള് പുറത്തുപോവാന് താന് തയ്യാറാണെന്നാണ് ഷിയാസ് പറഞ്ഞു. നല്ല പോലെ ആലോചിക്കാന് പറഞ്ഞപ്പോള് ഷിയാസിന് സംശയമായി. തുടര്‍ന്ന് താന് പുറത്തുപോവാന് തയ്യാറാണെന്ന് പേളി പറഞ്ഞു. ശേഷമാണ് അനൂപിനേയും രഞ്ജിനിയേയും വിളിപ്പിച്ചത്. താന് മത്സരിക്കാനാണ് വന്നതെന്നും മത്സരിച്ച് ജയിക്കണമെന്നും അനൂപേട്ടന് അനൂപേട്ടന്റെ നിലപാട് വ്യക്തമാക്കൂ എന്ന് പറഞ്ഞപ്പോള് വേള്‍ഡ് കപ്പില് ജയിച്ചയാള്‍ക്ക് സ്‌കൂള് പിള്ളേര്‍ക്കൊപ്പം കളിച്ച് ജയിക്കേണ്ട കാര്യമില്ലെന്നും തന്നോളം കളിക്കാന് രഞ്ജിനി വളര്‍ന്നിട്ടില്ലെന്നും അതുകൊണ്ട് താന് പിന്‍വാങ്ങാന് തയ്യാറാണെന്നും അനൂപ് പറഞ്ഞു.\nഅനൂപ് ഇപ്രകാരം പറഞ്ഞതോടെ രഞ്ജിനി അനൂപിനെ കെട്ടിപ്പിടിച്ച് കരഞ്ഞു. അനൂപിനോട് വീണ്ടും തന്റെ നിലപാട് വ്യക്തമാക്കൂ എന്ന് രഞ്ജിനി ആവര്‍ത്തിച്ചപ്പോള് രഞ്ജിനി നല്ല വ്യക്തിയാണ്. ഞാനാണ് പുറത്തുപോവേണ്ടത്. 100 ശതമാനം സന്തോഷത്തോടെ തന്നെയാണ് താന് നോമിനേഷനില് പോവുന്നതെന്നും അനൂപ് പറഞ്ഞു. പല്ലും നഖവും ഉപയോഗിച്ച് കടിക്കുന്ന പട്ടിക്കുട്ടി ആയിരിക്കും രഞ്ജിനി എന്നാണ് കരുതിയതെന്നും പക്ഷേ പാവമാണെന്നും രഞ്ജിനിയോട് പലപ്പോഴും താന് മോശമായി പെരുമാറിയിട്ടുണ്ടെന്നും എന്നാല് അതിന് പകരമല്ലെങ്കിലും താന് പോവാന് തയ്യാറാണെന്നുമാണ് അനൂപ് വ്യക്തമാക്കിയത്. അതേസമയം അനൂപിന്റെ ഈ വാക്കുകള് കണ്ണീരോടെയാണ് രഞ്ജിനി കേട്ടത്.\nമത്സരബുദ്ധിയുള്ള അനൂപ് രഞ്ജിനിക്ക് വേണ്ടി സ്വയം നോമിനേറ്റ് ആകാന് തയ്യാറായ അനൂപ് എന്തുകൊണ്ട് ഇത്തരത്തിലൊരു തീരുമാനം എടുത്തെന്നാണ് പ്രേക്ഷകര് ചോദിക്കുന്നത്. രഞ്ജിനിയോട് അനൂപ് പ്രണയം എന്നുവരെ പ്രേക്ഷകര് പറയുന്നു. രഞ്ജിനിയ്ക്ക് പകരം മറ്റാരെങ്കിലും ആയിരുന്നെങ്കില് അനൂപ് ഈ വിട്ടുവീഴ്ച്ചയ്ക്ക് തയ്യാറാകുമായിരുന്നോ എന്നും ആരാധകര് ചോദിക്കുന്നു. ഇരുവരും തമ്മില് പ്രണയത്തിലാണെന്നും അതുകൊണ്ടാണ് അനൂപ് രഞ്ജിനിയ്ക്ക് വേണ്ടി ഈ ത്യാഗത്തിന് തയ്യാറായതെന്നും പ്രേക്ഷകര് പറയുന്നു. സാബു, പേളി, സുരേഷ്, അനൂപ്, അതിഥി എന്നിവരാണ് ഇത്തവണ നോമിനേഷനില് വന്നിരിക്കുന്നത്. ക്യാപ്റ്റായതിനാല് അര്‍ച്ചന ഇത്തവണ നോമിനേഷനിലില്ല.\nരഞ്ജിനിയെ അനൂപ് പ്രൊപ്പോസ് ചെയ്യുന്ന രംഗവും ബിഗ് ബോസില് അരങ്ങേറിയിട്ടുണ്ട്. ബിഗ് ബോസിന്റെ 33ാമത്തെ എപ്പിസോഡിലായിരുന്നു സംഭവം. ജോലികളൊക്കെ കഴിഞ്ഞ് സാബുവും അനൂപ് ചന്ദ്രനും, ബഷീറും, ദിയയും രഞ്ജിനും കൊച്ചു വര്‍ത്തമാനങ്ങള് പറഞ്ഞു കൊണ്ടിരിക്കവെയാണ് അനൂപ് ചന്ദ്രന് തന്റെ പുതിയ വീടിനെ കുറിച്ച് പറയുന്നത്.\nപുതുതായി വെച്ചിരിക്കുന്ന വീട്ടില് 200 പേര്‍ക്കോളം ഇരിക്കാന് പറ്റുന്ന രീതിയിലാണ് പണിയിച്ചിരിക്കുന്നതെന്നും ഒരേ സമയം 100 പേര്‍ക്ക് ഭക്ഷണം കഴിക്കാനുള്ള സംവിധാനം അവിടെ ഉണ്ടെന്നും അനൂപ് പറഞ്ഞപ്പോള് രഞ്ജനി പറഞ്ഞു അപ്പോള് നമ്മുടെ കല്യാണം അവിടെ വെച്ച് നടത്തിയാല് പോരെ എന്ന്.. അടുത്തുള്ള ആളുകളെ മാത്രം വിളിച്ചാല് മതിയെന്ന് സാബുവും. അപ്പോള് സീരിയസായി അനൂപ് രഞ്ജിനിയോട് ഒരു കാര്യം ചോദിച്ചു. നീ എന്നെ കല്യാണം കഴിക്കുമോ…?\nഉടന് തന്നെ ആ എന്ന് രഞ്ജനി തമാശരൂപേണ പറഞ്ഞപ്പോള് അനൂപ് ചന്ദ്രന് പറഞ്ഞു സീരിയസ് ആയി പറയൂ രഞ്ജിനി എന്ന്. അപ്പോള് രഞ്ജിനി പറഞ്ഞു അമ്മയോടു ചോദിക്കണം… ഉത്തരം ഞാന് അവിടെ പറയാമെന്ന്.. സീരിയസ്സായി ഞാന് ചോദിക്കുവാ…അര്‍ച്ചനാ.. പറയൂ എന്ന് അനൂപ് മേനോന് പറഞ്ഞതോടെ സംഭവം സാബുവിന്റെ കൈയ്യിലായി… അനൂപിന്റെ നാവ് പിഴച്ചുപോയി. രഞ്ജിനിയ്ക്ക് പകരം അര്‍ച്ചന എന്നായിപ്പോയി. ഒരു പെണ്ണിനെ പേരു മാറ്റി വിളിച്ചിട്ട് വിവാഹം അഭ്യര്‍ത്ഥിക്കുന്നോടാ എന്ന് സാബു അനൂപിനെ കളിയാക്കി. അന്നേരം രഞ്ജി അവിടിന്ന് ചിരിച്ചോണ്ട് ഓടി….നിങ്ങള് അര്‍ച്ചനയെ കെട്ടിയാല് മതിയെന്നും രഞ്ജിനി തമാശ രൂപേണ പറഞ്ഞു…\nWhy Anoop Chandran sacrifeis for Ranjini Haridas in Bigg Boss\nRelated Topics:Anoop Chandran, Bigg Boss Malayalam, Ranjini Haridas\nഅഭിനയവും നിർമ്മാണവും മാത്രമല്ല; തിരിച്ചു വരവിൽ സംഗീതത്തിലും ഒരു കൈ നോക്കാൻ നസ്രിയ !! ഫഹദിന്റെ പുതിയ ചിത്രത്തിൽ നസ്രിയയുടെ പാട്ടും….


രണ്ടു സുപ്രധാന മുന്നേറ്റങ്ങൾ - Boolokam\nHome Boolokam രണ്ടു സുപ്രധാന മുന്നേറ്റങ്ങൾ\nരണ്ടു സുപ്രധാന മുന്നേറ്റങ്ങൾ\nരണ്ടു സുപ്രധാന മുന്നേറ്റങ്ങൾ.\n1.5മിനിറ്റിനുള്ളിൽ കോവിഡ് നിർണയം നടത്താൻ കഴിയുന്ന അബോട്ട് ലബോറട്ടറീസിന്റെ പോയിന്റ് ഓഫ് കെയർ സംവിധാനത്തിനു FDA അംഗീകാരം നൽകി. അതുപയോഗിച്ചു ടെസ്റ്റുകൾ നടത്താൻ ആശുപത്രിയുടെയോ ലാബിന്റെയോ ആവശ്യമില്ല. എവിടെവച്ചു വേണമെങ്കിലും ഡോക്ടർക്കു കോവിഡ് 19 സ്ഥിരീകരിക്കാം. ഒരാഴ്ച കൊണ്ട് 50,000 യൂണിറ്റുകൾ നിർമിച്ചു വിതരണം ചെയ്യാനാണ് അബോട്ട് ലക്ഷ്യമിടുന്നത്.\nഎന്തുകൊണ്ടാണ് ടെസ്റ്റിംഗ് നിർണായകമാകുന്നത്?\nടെസ്റ്റ് നടത്തി പോസിറ്റീവായി കണ്ടെത്തുന്നത് മഞ്ഞുമലയുടെ ഒരറ്റം മാത്രമാണെന്ന് വിദഗ്ധർ. അതുകൊണ്ടാണ് ലോകാരോഗ്യ സംഘടന ഏറ്റവും കൂടുതൽ ടെസ്റ്റുകൾ നടത്തി പരമാവധി ഐസലേഷൻ നടത്താൻ നിർദേശിച്ചിരിക്കുന്നത്. ടെസ്റ്റ് ചെയ്തു പോസിറ്റീവ് ആണെന്ന് കണ്ടെത്തുന്നവരേക്കാൾ എത്രയോ അധികം ആളുകൾ ലക്ഷണങ്ങൾ ഏറിയും കുറഞ്ഞും ആരുമറിയാതെ കോവിഡ് വാഹകരാവുന്നുണ്ട്. (ചിത്രം -2)\nനിലവിൽ ഏറ്റവും കൂടുതൽ ടെസ്റ്റുകൾ നടത്തിയ രാജ്യം അമേരിക്കയാണ്, പത്തു ലക്ഷം ടെസ്റ്റുകൾ, ഒരു ദിവസം ഒരു ലക്ഷം വരെ ടെസ്റ്റുകൾ ആണിപ്പോൾ നടക്കുന്നത്. അബോട്ട് കൂടി രംഗത്തിറങ്ങുന്നതോടെ പോസിറ്റീവ് കേസുകളുടെ എണ്ണം കുത്തനെ കൂടിയേക്കാം, എന്നാലേ കമ്മ്യുണിറ്റി സ്പ്രെഡിന്റെ മഞ്ഞുമല പൊളിച്ചടുക്കാൻ കഴിയൂ.\n2. ഏറ്റവും കൂടുതൽ ദൗർലഭ്യം നേരിടുന്ന N95 മാസ്കുകൾ സ്റ്റെറിലൈസ് ചെയ്തു പുനരുപയോഗിക്കുന്നതിനുള്ള സാങ്കേതികതയ്ക്കും FDA അംഗീകാരം നൽകി. ഒരുദിവസം 1,60,000 വരെ മാസ്കുകൾ ഇങ്ങനെ സ്റ്റെറിലൈസ് ചെയ്തെടുക്കാമെന്നു കണക്കുകൂട്ടുന്നു. ഈ രീതിയിൽ ഒരു മാസ്ക് 20 തവണ വരെ ഉപയോഗിക്കാൻ കഴിയും. ആവശ്യം സൃഷ്ടിയുടെ മാതാവ് മാത്രമല്ല, പിതാവ് കൂടിയാണ്.\nPrevious articleഎത്ര പെട്ടെന്നാണ് നമ്മുടെ ശീലങ്ങളൊക്കെ മാറിയത് ? ഒരു സൂക്ഷ്മ ജീവി വേണ്ടി വന്നു, മനുഷ്യന്റെ നിസ്സഹായത വെളിപ്പെടുത്താൻ\nNext articleദൈവത്തിൽ ഭാരമേൽപ്പിച്ച പിന്നെ വെറുതെ ഇരിക്കുന്നതാണ് തബ്‌ലീഗുകാരുടെ രീതി, ആ ഭരമേൽപ്പിക്കലിന്റെ ഭാരമാണ് നാട് വഹിക്കേണ്ടിവരുന്നത്


Virat Kohli Praises Ravindra Jadeja after Ranchi test- ജഡേജയെ വാനോളം പുകഴ്‌ത്തി കോഹ്‌ലി\nVirat Kohli Praises Ravindra Jadeja He Is Unbelievable\nരവീന്ദ്ര ജഡേജയുടെ പ്രകടനം അവിശ്വസനീയം; പുകഴ്ത്തി വിരാട് കോഹ്‌ലി\nറാഞ്ചിയിൽ നടന്ന ടെസ്റ്റ് മത്സരത്തിന് ശേഷമുളള വാർത്താ സമ്മേളനത്തിലാണ് കോഹ്‌ലി ടീം അംഗങ്ങളെ പുകഴ്‌ത്തിയത്. ഓസ്ട്രേലിയക്കെതിരെയുളള മൂന്നാം ടെസ്റ്റ് സമനിലയിൽ കലാശിച്ചിരുന്നു.\nMarch 20, 2017 06:39:53 pm\nറാഞ്ചി: ഇന്ത്യൻ താരങ്ങളുടെ പ്രകടനത്തെ പുകഴ്‌ത്തി ക്യാപ്റ്റൻ വിരാട് കോഹ്‌ലി. അവിശ്വസനീയമായ പ്രകടനമാണ് രവീന്ദ്ര ജഡേജ കാഴ്‌ച വെച്ചത്. ഒരു ബോളർ ഇത്രയും നന്നായി ബോൾ ചെയ്യുന്നത് കണ്ടിട്ട് ഒരുപാട് നാളായെന്നും കോഹ്‌ലി പറഞ്ഞു. റാഞ്ചിയിൽ നടന്ന ടെസ്റ്റ് മത്സരത്തിന് ശേഷമുളള വാർത്താ സമ്മേളനത്തിലാണ് കോഹ്‌ലി ടീം അംഗങ്ങളെ പുകഴ്‌ത്തിയത്. ഓസ്ട്രേലിയക്കെതിരെയുളള മൂന്നാം ടെസ്റ്റ് സമനിലയിൽ കലാശിച്ചിരുന്നു.\nസാഹയുടെയും പൂജാരയുടെയും ബാറ്റിങ് പ്രകടനത്തെയും കോഹ്‌ലി പ്രശംസിച്ചു. കണ്ടതിൽ വച്ച് മികച്ച കൂട്ടുകെട്ടാണ് പൂജാരയും സാഹയും പടുത്തുയർത്തിയത്. 150 കടക്കുമെന്ന് പോലും എനിക്ക് ഒരു ഘട്ടത്തിൽ തോന്നിയിരുന്നില്ല. പക്ഷേ ഇരുവരും തങ്ങളുടെ പ്രകടനം കൊണ്ട് തടസങ്ങൾ നീക്കുകയായിരുന്നു. പൂജാരയുടെ ഏറ്റവും മികച്ച ബാറ്റിങ് പ്രകടനമാണ് ഈ മത്സരത്തിൽ കണ്ടത്. വിക്കറ്റ് കീപ്പർ വൃദ്ധിമാൻ സാഹയയെും കോഹ്‌ലി പുകഴ്ത്തി. സമ്മർദ്ദ ഘട്ടത്തിൽ ഇന്തയ്ക്കുവേണ്ടി സാഹ നിലകൊണ്ടു. ഇതിനു മുൻപ് വെസ്റ്റ് ഇൻഡീസിനെതിരയെും ഇങ്ങനെ ചെയ്‌തിട്ടുണ്ടെന്നും കോഹ്‌ലി പറഞ്ഞു.\nറാഞ്ചി ടെസ്റ്റിൽ ഇന്ത്യയ്‌ക്കായി ജഡേജ നാല് വിക്കറ്റ് വീഴ്‌ത്തിയിരുന്നു. 44 ഓവറിൽ 54 റൺസ് വഴങ്ങിയാണ് ജഡേജ നാല് വിക്കറ്റ് വീഴ്‌ത്തിയത്. മത്സരത്തിൽ മൊത്തം ഒമ്പത് വിക്കറ്റുകളും പുറത്താകാതെ അർധ സെഞ്ചുറിയുമാണ് ജഡേജയുടെ സമ്പാദ്യം.\nഗള്‍ഫ് വിമാന ടിക്കറ്റ് നിരക്ക്: പ്രവാസി കമ്മീഷന് നടപടി സ്വാഗതാര്‍ഹം


നേര്‍വഴി: ക്ഷമയും വിട്ടുവീഴ്ച്ചയും: ഒരു അനുഭവപാഠം\nഇന്ന് ഒരു ഹോട്ടലിലായിരുന്നു ഉച്ചഭക്ഷണം. ഭക്ഷണത്തിനു ഓര്‍ഡര് കൊടുത്തു ഞാന് കാത്തിരുന്നു. പക്ഷെ സാധാരണഗതിയില് ഭക്ഷണം വരേണ്ട സമയമായിട്ടും വന്നുകണ്ടില്ല. അറിയാതെ എന്റെ മനസ്സില് അക്ഷമ പുകഞ്ഞുവരാന് തുടങ്ങി. വെയിറ്റര്‍മാര് തലങ്ങും വിലങ്ങും നടക്കുന്നുണ്ട്. എന്നെ മൈന്‍ഡ് ചെയ്യാത്തത് പോലെയാണ് അവരുടെ നടത്തമെന്നു തോന്നി.\nവെയിറ്ററെ വിളിച്ചു ഓര്‍ഡര് ചെയ്ത കാര്യം ഒരിക്കല്‍ക്കൂടി ഓര്‍മിപ്പിക്കാന് വേണ്ടി തുനിയവെയാണ് എന്റെ തൊട്ടടുത്തിരിക്കുന്ന ആളെ ശ്രദ്ധിച്ചത്. അയാള് എനിക്ക് മുമ്പേ വന്നതാണ്. അയാള്‍ക്കും ഭക്ഷണം എത്തിയിട്ടില്ല. പക്ഷെ അതിന്റെ യാതൊരു അസഹ്യതയും കാണിക്കാതെ ശാന്തനായി ഇരിക്കുന്നു!! അതോടെ വെയിറ്ററെ വിളിക്കാനുള്ള എന്റെ ശ്രമം ഞാന് ഉപേക്ഷിച്ചു.\nഅല്‍പ്പം കഴിഞ്ഞ് ഭക്ഷണം വന്നു. കഴിച്ചു തുടങ്ങും മുമ്പ് ഞാന് ചുടുവെള്ളം നിറച്ച ജഗ് എടുത്തു ഗ്ലാസിലേക്ക് ചെരിച്ചു. പക്ഷെ അബദ്ധത്തില് അടുത്തിരിക്കുന്ന ആളുടെ കയ്യില് അല്‍പ്പം ചുടുവെള്ളം തെറിച്ചു. രൂക്ഷമായ ഒരു നോട്ടമെങ്കിലും അയാളില് നിന്നും പ്രതീക്ഷിച്ച എന്നെ അത്ഭുതപ്പെടുത്തിക്കൊണ്ട് അയാള് അങ്ങനെയൊരു സംഭവമേ നടക്കാത്തത് പോലെ ഭക്ഷണം കഴിക്കുന്നത് തുടര്‍ന്നു.\nഞാന് പറഞ്ഞു: "സോറി.. അറിയാതെ വെള്ളം തെറിച്ചതാണ്.."\n"ഹേയ്.. അതൊന്നും ഒരു കുഴപ്പമല്ല.." അയാളുടെ പുഞ്ചിരിയോടെയുള്ള മറുപടി.\nഇതൊരു ചെറിയൊരു സംഭവമാകാം.. പക്ഷെ എന്റെ മനസ്സിനെ വല്ലാതെ സ്വാധീനിച്ചു...\nചില പാഠങ്ങള് പുസ്തകം നോക്കി എത്ര വായിച്ചിട്ടും കാര്യമില്ല. അതേ കാര്യം ഒരാള് പ്രയോഗവല്‍ക്കരിച്ച് കാണിച്ചാലോ മനസ്സില് നിന്നും മായുകയില്ല. ജീവിതത്തില് പകര്‍ത്താതിരിക്കുകയുമില്ല...\nPosted by Life and Health at 6:12 AM


SSLC RESULT | എസ്എസ്എൽസി ഫലം പ്രഖ്യാപിച്ചു; 99.47 ശതമാനം വിജയം!! ഫല പ്രഖ്യാപനം നടത്തി വിദ്യാഭ്യാസ മന്ത്രി, ഇതാദ്യമായാണ് എസ്എസ്എൽസി വിജയ ശതമാനം 99 കടക്കുന്നത്; എല്ലാ വിഷയത്തില് എ പ്ലസ് കിട്ടിയവരുടെ എണ്ണത്തിലും വൻ വർദ്ധനവ്; ഏറ്റവും കൂടുതൽ വിജയശതമാനം കണ്ണൂർ ജില്ലയിൽ - Malayalivartha.com Widgets Magazine\n14 JULY 2021 02:48 PM IST\nഎസ് എസ് എൽ സി പരീക്ഷാഫലം വിദ്യാഭ്യാസമന്ത്രി വി ശിവൻകുട്ടി പ്രഖ്യാപിച്ചു. 99.47 ആണ് വിജയശതമാനം. കഴിഞ്ഞ വർഷം 98.82 ശതമാനമായിരുന്നു വിജയശതമാനം. സംസ്ഥാന ചരിത്രത്തിലാദ്യമായാണ് വിജയശതമാനം 99 കടക്കുന്നത്. വിജയശതമാനം ഏറ്റവും കൂടുതലുളള റവന്യൂ ജില്ല കണ്ണൂരും വിദ്യാഭ്യാസ ജില്ല പാലായുമാണ്.\nകൊവിഡ് മഹാമാരി സൃഷ്‌ടിച്ച പ്രതിസന്ധിക്കിടയിലും മികവാർന്ന വിജയം കരസ്ഥമാക്കിയ വിദ്യാർത്ഥികളെയും അവർക്ക് പിന്തുണ നൽകിയ അദ്ധ്യാപകരെയും വിദ്യാഭ്യാസ മന്ത്രി അഭിനന്ദിച്ചു.\n1,21,318 വിദ്യാർത്ഥികൾ എല്ലാ വിഷയങ്ങളിലും എ പ്ലസ് നേടി. മുൻ വർഷം 41,906 പേർക്കാണ് എല്ലാ വിഷയത്തിനും എ പ്ലസ് ലഭിച്ചത്.7,838 വിദ്യാർത്ഥികൾ എ പ്ലസ് നേടിയ മലപ്പുറത്താണ് ഏറ്റവും കൂടുതൽ പേർ എ പ്ലസ് നേടിയത്.\nഇത്തവണ കൊവിഡ് സാഹചര്യത്തിലായിരുന്നു പരീക്ഷയും മൂല്യനിർണയവും നടന്നത്. ഗ്രെയ്‌സ് മാർക്ക് ഇല്ല എന്നതാണ് ഇത്തവണത്തെ പ്രത്യേകത. എന്നാൽ മൂല്യനിർണയം ഉദാരമായിരുന്നു. സേ പരീക്ഷ തീയതി പിന്നീട് അറിയിക്കുമെന്ന് വിദ്യാഭ്യാസമന്ത്രി അറിയിച്ചു. പരമാവധി ഒരു വിദ്യാർത്ഥിക്ക് മൂന്ന് വിഷയത്തിന് സേ പരീക്ഷ എഴുതാം.\nexamresults.kerala.gov.in-എന്നീ വെബ് സൈറ്റുകള് വഴി എസ്.എസ്.എല്.സി. പരീക്ഷാഫലം പരിശോധിക്കാം.\nഎസ്.എസ്.എല്.സി. (എച്ച്.ഐ.) ഫലം http://sslchiexam.kerala.gov.in ലും ടി.എച്ച്.എസ്.എല്.സി. (എച്ച്.ഐ.) ഫലം http:/thslchiexam.kerala.gov.in ലും ടി.എച്ച്.എസ്.എല്.സി. ഫലം http://thslcexam.kerala.gov.in ലും എ.എച്ച്.എസ്.എല്.സി. ഫലം http://ahslcexam.kerala.gov.in ലും ലഭ്യമാകും.


തൈരുണ്ടോ? എങ്കില് വരണ്ട ചര്‍മ്മത്തിന് പരിഹാരവുമുണ്ട് | Dry Skin Solution| Yogurt Facepack\nPublished: Mar 27, 2018, 03:18 PM IST\nആരോഗ്യസംരക്ഷണത്തില് പ്രധാനമാണ് ചര്‍മ്മസംരക്ഷണം. വേനല്‍ക്കാലം കൂടി എത്തിയതോടെ ചൂടും പൊടിയും വിയര്‍പ്പും ഏല്‍ക്കാതെ ചര്‍മ്മത്തെ സംരക്ഷിക്കാന് അല്‍പ്പം കഷ്ടപ്പെടേണ്ടി വരും. ചര്‍മ്മത്തിന്റെ ആരോഗ്യം പരിഗണിച്ച് രാസവസ്തുക്കള് അമിതമായി ഉപയോഗിക്കാതിരിക്കുന്നതാണ് ഉചിതം. ഇവയെല്ലാം പലപ്പോഴും ചര്‍മ്മത്തിന് ദോഷകരമായി മാറാറുണ്ട്. അതുകൊണ്ട് ചര്‍മ്മസംരക്ഷണത്തിനായി പ്രകൃതിദത്ത മാര്‍ഗങ്ങള് പിന്തുടരുന്നതാവും ഏറ്റവും നല്ലത്.\nവരണ്ട ചര്‍മ്മം, എണ്ണമയമുള്ള ചര്‍മ്മം, സാധാരണ ചര്‍മ്മം എന്നിങ്ങനെ മൂന്ന് തരത്തിലുള്ള ചര്‍മ്മമാണ് ഉള്ളത്. വേനല് കടുക്കുമ്പോള് വരണ്ട ചര്‍മ്മം കൂടുതല് അപകടത്തിലാവും. കടുത്ത ചൂടിലും പൊടിയിലും വരണ്ട ചര്‍മ്മത്തിന് ആരോഗ്യമേകാന് ഇതാ ഫലപ്രദമായ വഴികള്.\nസ്‌നേഹഗ്രന്ഥിയുടെ പ്രവര്‍ത്തന മാന്ദ്യമാണ് വരണ്ട ചര്‍മ്മത്തിന്റെ കാരണം. തൊലിവരണ്ടതും മൊരി പിടിച്ചതും മയമില്ലാത്തതും എളുപ്പം വിണ്ടുകീറുന്നതുമായിരിക്കും. ഇത്തരം ചര്‍മ്മക്കാര്‍ക്ക് ഉപയോഗിക്കാവുന്ന ചില ഫേസ്പാക്കുകള് ഇതാ\nരണ്ട് ടീസ്പൂണ് കടലമാവില് ഒരു ടീസ്പൂണ് തൈര് ചേര്‍ത്ത് നന്നായി യോജിപ്പിക്കുക. ഈ പേസ്റ്റ് മുഖത്ത് പുരട്ടി 30 മിനുട്ടിന് ശേഷം കഴുകിക്കളയാം. ഈ മിശ്രിതം നല്ലൊരു മോയിസ്ചറൈസറായി പ്രവര്‍ത്തിക്കുകയും മുഖക്കുരു മാറാന് സഹായിക്കുകയും ചെയ്യും. വരണ്ട ചര്‍മ്മമുള്ളവര് തേങ്ങാപ്പിണ്ണാക്ക് ഉപയോഗിച്ച് മുഖം കഴുകുന്നത് ജലാംശം നിലനിര്‍ത്താനും മുഖകാന്തി വര്‍ധിപ്പിക്കാനും സഹായിക്കും.\nകറ്റാര് വാഴയുടെ വഴുവഴുപ്പുള്ള മധ്യഭാഗം ചുരണ്ടിയെടുക്കുകയ ഇത് ചെറുതായി ചുരണ്ടിയ കക്കിരിയുമായി യോജിപ്പിക്കുക. ഈ മിശ്രിതം മുഖത്ത് പുരട്ടി 30 മിനുട്ടിന് ശേഷം കഴുകിക്കളയാം. ഇത് ജലാംശം നിലനിര്‍ത്തുകയും രക്തസഞ്ചാരം വര്‍ധിപ്പിക്കുകയും ചെയ്യും.\nഅരക്കപ്പ് പപ്പായ നന്നായി ഉടച്ച് പേസ്റ്റാക്കി അതില് ഒരു ടേബിള് സ്പൂണ് തേനും ചേര്‍ത്ത് യോജിപ്പിക്കുക. ഈ മിശ്രിതം മുഖത്ത് പുരട്ടി 30 മിനുട്ടിന് ശേഷം കഴുകിക്കളയാം. വരണ്ട ചര്‍മ്മത്തില് ജലാംശം നിലനിര്‍ത്താന് ഈ മിശ്രിതം സഹായിക്കും. പ്രകൃതിദത്തമായ മോയിസ്ചറൈസര് ആണ് തേന്.\nഏത് തരത്തിലുള്ള നാച്ചുറല് ഫെയ്‌സ്പാക്ക് ഇടുന്നതിനു മുന്‍പു മുഖം അഞ്ച് മിനുട്ട് ആവി കൊള്ളിച്ച് നേര്‍ത്ത തുണികൊണ്ട് തുടച്ചു വൃത്തിയാക്കണം. ചര്‍മ്മത്തിന്റെ ആരോഗ്യത്തിനായി പഴങ്ങളും പച്ചക്കറിയകളും ധാരാളം കഴിക്കണം. ധാരാളം വെള്ളം കുടിക്കണം. നന്നായി ഉറങ്ങുകയും വ്യായാമം ശീലിക്കുകയും ചെയ്താല് ശരീരത്തിന്റെ ആരോഗ്യത്തിനൊപ്പം ചര്‍മ്മത്തിന്റെ ആരോഗ്യവും കാത്തുസൂക്ഷിക്കാം.\nവരണ്ട ചര്‍മം സുന്ദരമാക്കാന് വീട്ടില് തന്നെ തയ്യാറാക്കാം ഈ മാസ്‌കുകള്


സര്‍വ്വേകല്ല് പിഴുതെറിഞ്ഞ ഫോട്ടോ പങ്കുവെച്ചതിന് കേസ്; നിയമ നടപടിയുമായി യൂത്ത് കോണ്‍ഗ്രസ് - Mangalam News Online\nസര്‍വ്വേകല്ല് പിഴുതെറിഞ്ഞ ഫോട്ടോ പങ്കുവെച്ചതിന് കേസ്; നിയമ നടപടിയുമായി യൂത്ത് കോണ്‍ഗ്രസ്\nകണ്ണൂര്>> കണ്ണൂര് മാടായിപ്പാറയില്‍പിഴുതുമാറ്റിയ കെ റെയില് സില്‍വര് ലൈന് സര്‍വ്വേ കല്ലിന്റെ ചിത്രം ഫേസ്ബുക്കില് പങ്കുവെച്ചതിന് കേസെടുത്ത സംഭവത്തില് നിയമ നടപടിയുമായി യൂത്ത് കോണ്‍ഗ്രസ് നേതാവ് പി പി രാഹുല്. തനിക്കെതിരെ മാത്രം കലാപാഹ്വാനത്തിന് കേസെടുത്തത് മനപൂര്‍വ്വമാണെന്ന് രാഹുല് പറഞ്ഞു.\nകേരളത്തില് നിരവധി പേര് സമാനമായ പോസ്റ്റ് ഷെയര് ചെയ്തിരുന്നു. പഴയങ്ങാടി പൊലീസ് നടപടി അഭിപ്രായ സ്വാതന്ത്ര്യത്തിന്‍മേലുള്ള കടന്നുകയറ്റമാണെന്നും പരാതി കൊടുത്ത ആള്‍ക്കെതിരെ മാനനഷ്ടത്തിന് കേസ് ഫയല് ചെയ്യുമെന്നും രാഹുല് പറഞ്ഞു.\nസിപിഎം പ്രവര്‍ത്തകന് ജനാര്‍ദ്ധന്റെ പരാതിയിലാണ് ചെറുകുന്ന് യൂത്ത് കോണ്‍ഗ്രസ് മണ്ഡലം പ്രസിഡന്റ് പുത്തന്‍പുരയില് രാഹുലിനെതിരെയാണ് പഴയങ്ങാടി പൊലീസ് കേസെടുത്തത്. കലാപാഹ്വാനം നടത്തിയെന്നാരോപിച്ചാണ് കേസെടുത്തത്. സംഭവത്തില് പ്രതിഷേധിച്ച് പഴയങ്ങാടി പൊലീസ് സ്റ്റേഷനിലേക്ക് യൂത്ത് കോണ്‍ഗ്രസ് പ്രവര്‍ത്തകര് ഇന്നലെ മാര്‍ച്ച് നടത്തിയിരുന്നു.\nമാര്‍ച്ചില് പ്രവര്‍ത്തകരും പൊലീസും തമ്മില് ഉന്തും തള്ളും ഉണ്ടായി. പൊലീസ് ജലപീരങ്കി പ്രയോഗിച്ചു. മാര്‍ച്ച് യൂത്ത് കോണ്‍ഗ്രസ് ജില്ലാ പ്രസിഡണ്ട് സുധീപ് ജെയിംസ് ഉദ്ഘാടനം ചെയ്തു. എത്ര കേസെടുത്താലും പോസ്റ്റ് പിന്‍വലിക്കില്ലെന്നും ഇതിന് പിന്നില് സിപിഎം നേതൃത്വം ആണെന്നും രാഹുല് പറഞ്ഞു.\nTaggedk railsurvey kall\nPrevious Article അട്ടപ്പാടിയില് വീണ്ടും നവജാത ശിശു മരണം; 3ദിവസം പ്രായമുള്ള ആണ്‍കുഞ്ഞ് മരിച്ചത് ചികില്‍സയിലിരിക്കെ\nNext Article ദിലീപിന് കൂടുതല് കുരുക്കായി ജയിലിലെ ഫോണ് വിളി; പ്രതിയും സാക്ഷിയും തമ്മിലുള്ള ഫോണ് സംഭാഷണം പുറത്ത്


കോട്ടയത്തെ റെയിൽവേ മേൽപ്പാലം പൊളിക്കുന്നു; നഗരത്തിൽ നിന്നുള്ള ഈ ട്രെയ്‌നുകൾ വഴിതിരിച്ചു വിടും. – BengaluruVartha\nബെംഗളൂരു: കോട്ടയത്തെ റെയിൽവേ മേൽപ്പാലം പൊളിക്കുന്നു; നഗരത്തിൽ നിന്നുള്ള ട്രെയ്‌നുകൾ ആലപ്പുഴ വഴി തിരിച്ചു വിടും. നാഗമ്പടത്തെ പഴയ റെയിൽവേ മേൽപ്പാലം പൊളിക്കുന്നതുമായി ബന്ധപ്പെട്ട് ഇന്ന് അർധരാത്രി മുതൽ കോട്ടയം പാതയിൽ റയിൽ ഗതാഗതം നിർത്തി വയ്ക്കും.\nനാളെ കോട്ടയം വഴി കടന്നു പോകേണ്ട ഈ ദീർഘദൂര ട്രെയിനുകൾ ആലപ്പുഴ വഴി തിരിച്ചു വിടും.\nവായിക്കുക: കരീബിയന് ടീമിന്‍റെ പോരാട്ടം 100 റണ്‍സില് അവസാനിച്ചു; ഇന്ത്യക്ക് ഉജ്വല വിജയം!!\n16320 ബാനസവാടി–കൊച്ചുവേളി ഹംസഫർ\n16319 കൊച്ചുവേളി–ബാനസവാടി ഹംസഫർ\n16526 ബെംഗളൂരു–കന്യാകുമാരി ഐലൻഡ്\n16525 കന്യാകുമാരി–ബെംഗളൂരു ഐലൻഡ്


ഐടി ഫെല്ലോയെന്ന നിലയിൽ അരുൺ ബാലചന്ദ്രൻ എന്താണ് ചെയ്തത്? സർക്കാരിനെ പ്രതിരോധത്തിലാക്കി കൂടുതൽ വെളിപ്പെടുത്തലുകൾ\nഐടി ഫെല്ലോയെന്ന നിലയിൽ ...\n21 July 2020 7:15 AM GMT\nമുഖ്യമന്ത്രിയുടെ ഐടി ഫെലോ എന്ന പദവി ഉണ്ടായിരുന്നു എന്നതിനെക്കുറിച്ച് മലയാളികൾ കേട്ടത് ഈയടുത്താണ്. അങ്ങനെ ഒരു തസ്തിക മറ്റേതെങ്കിലും സർക്കാരിലുണ്ടായിരുന്നുവോ എന്ന വ്യക്തമല്ല. സ്വർണക്കടത്ത് കേസിലെ പ്രതികളുമായി ബന്ധമുള്ള അരുൺ ബാലചന്ദ്രൻ മുഖ്യമന്ത്രിയുടെ ഐടി ഫെലോ ആയിരുന്നുവെന്ന കാര്യം പുറത്തുവന്നതോടെയാണ് ഇങ്ങനെ ഒരു തസ്തിക ഉള്ള കാര്യം പോലും പൊതു ജനം അറിയുന്നത്. മുഖ്യമന്ത്രിയുടെ ഐടി ഉപദോശകന് പകരമായാണ് ഐടി ഫലോകളെ ഉയർന്ന ശമ്പളത്തിൽ നിയമിച്ചത് എന്നാണ് അറിയുന്നത്. വിവാദത്തെ തുടർന്ന് അരുൺ ചന്ദ്രശേഖറിനെ ഡ്രീം കേരള പദ്ധതിയുടെ നടത്തിപ്പിൽനിന്നൊഴിവാക്കുകയും ചെയ്തു. കളളകടത്ത് കേസിലെ പ്രതികളുമായി ബന്ധമുണ്ടെന്ന് കണ്ടെത്തി പുറത്തായ മുഖ്യമന്ത്രി പിണറായി വിജയന്റെ പ്രിൻസിപ്പൽ സെക്രട്ടറി എം ശിവശങ്കരനുാമായി അടുത്ത ബന്ധമുള്ളയാളാണ് അരുൺ . ഐ ടി ഫെലോ എന്നാൽ ഐഎഎസ്സിന് തുല്യമാണെന്ന് ഇയാൾ കഴിഞ്ഞ വർഷം പറഞ്ഞതാണ് ഇപ്പോൾ പുതുതായി ഉയരുന്ന വിവാദം.\nസ്വർണക്കടത്ത് പ്രതികൾ ഗൂഡാലോചന നടത്തിയെന്ന് കസ്റ്റംസ് പറയുന്ന റൂം ബുക്ക് ചെയ്തു നൽകിയെന്ന ആരോപണത്തെ തുടർന്ന് ഇയാളെ ഐ.ടി വകുപ്പിൽ നിന്ന് പുറത്താക്കിയിരുന്നു. വിവാദത്തിന്റെ ഭാഗമായതോടെ അരുൺ ബാലചന്ദ്രനെതിരെ മറ്റ് നിരവധി ആരോപണങ്ങളും ഉയർന്നു. സ്വന്തം വാഹനത്തിൽ കേരള സർക്കാർ എന്ന ബോർഡ് സ്ഥാപിച്ചാണ് അരുൺ ബാലചന്ദ്രൻ യാത്ര ചെയ്തിരുന്നതെന്നും ഇത് സർക്കാർ അധികാരങ്ങളുടെ ദുരുപയോഗമാണെന്നുൾപ്പെടെ ആണെന്നും ആക്ഷേപങ്ങൾ ഉണ്ടായി. വാഹന ദുരുപയോഗത്തിനെ കുറിച്ച് മോട്ടോർ വാഹനവകുപ്പിന് പരാതി ലഭിച്ചിരുന്നെങ്കിലും നടപടി ഉണ്ടായില്ലെന്നാണ് റിപ്പോർട്ടുകൾ. പിന്നീട് വിവാദമായതിനെ തുടർന്നാണ് നടപടിയെടുത്തത്.\nഇതിന് പിന്നാലെയാണ്, സർക്കാർ രൂപീകരിച്ച മാനേജ്മെന്റ് കേഡറിലെ ആദ്യ മൂന്നു പേരിലൊരാളായ തന്റെ പദവി ഐഎഎസ് കേഡറിനു സമാനമാണെന്ന് അരുൺ ബാലചന്ദ്രൻ അവകാശപ്പെടുന്ന വിഡിയോ പുറത്ത് വരുന്നത്. വിവാദത്തിലെ പുതിയ വഴിത്തിരിവാണ് ഈ വീഡിയോ. മുഖ്യമന്ത്രിയുടെ ഓഫിസുമായി ബന്ധപ്പെട്ടാണു താൻ പ്രവർത്തിക്കുന്നതെന്ന് അരുൺ അവകാശപ്പെടുന്നതാണ് വീഡിയോ. ഒരു വർഷം മുൻപ് നടന്ന ടെഡ്എക്സ് പ്രഭാഷണ പരമ്പരയിലായികുന്നു ഇദ്ദേഹത്തിന്റെ വെളിപ്പെടുത്തൽ.\nഇൻഫോസിസ് സഹ സ്ഥാപകനായ എസ്.ഡി ഷിബുലാലിന്റെ നേതൃത്വത്തിലുള്ള ഹൈപവർ ഐ.ടി കമ്മിറ്റിയുടെ ശുപാർശയെ തുടർന്നായിരുന്നു കേരളത്തിലേക്ക് ഐ.ടി നിക്ഷേപം ആകർഷിക്കുന്നതിന്റെ ഭാഗമായി മുഖ്യമന്ത്രി ഐ.ടി ഫെലോ മാരെ നിയമിച്ചതെന്നാണ് പറയുന്നത്. ടെക്നോപാർക് കേന്ദ്രമായാണ് അരുൺ ഉൾപ്പെടെയുള്ള ഫെലോകൾ പ്രവർത്തിച്ചിരുന്നത്. സംസ്ഥാനത്തെ ഐടി ഉന്നതാധികാര സമിതിയെ സഹായിക്കുന്നതിന് കരാർ അടിസ്ഥാനത്തിലാണ് സംവിധാനം ഒരുക്കിയത്. എന്നാൽ ഈ നിയമനം ഐഎഎസിനു സമാനമാണെന്ന വിധത്തിലാണ് അരുൺ വിവരിക്കുന്നത്. ഇത് അധികാര ദുർവിനിയോഗമാണെന്ന് ആക്ഷേപമാണ് ഇപ്പോൾ ഉയരുന്നത്.\nഐ.ടി ഫെലോസിന്റെ നിയമനത്തിന് 13 മാസത്തിനു ശേഷം ഈ തസ്തിക സർക്കാർ ഇല്ലാതാക്കിയിരുന്നു. ഇതിനു പിന്നാലെ 2019-ൽ ഹൈപവർ ഡിജിറ്റൽ അഡ്വൈസറി കമ്മിറ്റി രൂപീകരിച്ചു. ഈ കമ്മിറ്റിയിൽ അരുൺ ബാലചന്ദ്രനെ മാർക്കറ്റിംഗ് ആൻഡ് ഓപ്പറേഷൻസ് ഡയറക്ടറായി സർക്കാർ നിലനിർത്തുകയും ചെയ്തിരുന്നു. 22 ലക്ഷം രൂപ വാർഷിക ശമ്പളത്തിലായിരുന്നു നിയമനം. ഈ ചുമതലയിൽ നിന്നാണ് വിവാദങ്ങളുടെ പശ്ചാത്തലത്തിൽ അരുൺ ബാലചന്ദ്രനെ കഴിഞ്ഞ ദിവസം പുറത്താക്കിയത്. സംസ്ഥാന മുഖ്യമന്ത്രിയുടെ ഐ.ടി ഫെലോ ആയതിനു പിന്നാലെ ഐ.ടി രംഗത്ത് മോട്ടിവേഷൻ സ്പീക്കറായും അരുൺ പല വേദികളിലും സജീവമായിരുന്നു.\nസ്വര്‍ണക്കടത്ത് കേസുമായി ബന്ധപ്പെട്ട ഗൂഡാലോചന നടന്നെന്ന് കസ്റ്റംസ് കണ്ടെത്തിയ സെക്രട്ടറിയേറ്റിന് സമീപത്തെ ഫ്ലാറ്റ് വാടകക്ക് എടുത്തു നല്‍കിയത് അരുണ് ബാലചന്ദ്രനായിരുന്നു എന്നായിരുന്നു കണ്ടെത്തൽ. ശിവശങ്കര് പറഞ്ഞതനുസരിച്ചായിരുന്നു ഇടപെടൽ എന്നായിരുന്നു അരുണ് ബാലചന്ദ്രന് വിശദീകരണം. എന്നാൽ വിദേശയാത്രകളില് പോലും ശിവശങ്കര് ഒപ്പം കൂട്ടിയിരുന്നയാളാണ് അരുണ് ബാലചന്ദ്രനെന്നായിരുന്നു പിന്നീട് പുറത്ത് വന്ന റിപ്പോർട്ടുകൾ. ഇരുവരും ഒന്നിച്ചു നടത്തിയ വിദേശയാത്രകൾ ഉൾപ്പെട അന്വേഷണ സംഘം പരിശോധിക്കുമെന്നാണ് വിവരം. ഇന്റലിജന്‍സ് റിപ്പോര്‍ട്ടുകള് നിലനില്‍ക്കുമ്പോഴായിരുന്നു സര്‍ക്കാരിന്റെ ഐടി വകുപ്പുകളില് സുപ്രധാന പദവികളായിരുന്നു അരുണ് ബാലചന്ദ്രന് വഹിച്ചിരുന്നതെന്നും റിപ്പോർട്ടുകൾ ചൂണ്ടിക്കാട്ടുന്നു.\nകോവിഡിനെ തുടര്‍ന്ന് വലിയ തോതിൽ വിദേശത്തുനിന്ന് നാട്ടിലേക്ക് തിരിച്ചെത്തിയ പ്രവാസികള്‍ക്കായി സര്‍ക്കാര് ഒരുക്കുമെന്ന് പ്രഖ്യാപിച്ച ഡ്രീം കേരള പദ്ധതിയുടെ നിര്‍വാഹക സമിതിയിലും അംഗമായിരുന്നു അരുണ്. ഈ മാസം ആദ്യമാണ് അരുണിനെ പദ്ധതിയില് ഉള്‍പ്പെടുത്തിയതെന്നായിരുന്നു സര്‍ക്കാര് തലത്തിൽ നിന്നും ലഭിക്കുന്ന വിവരം. അരുണിന്റെ പല നിയമനങ്ങളിലും മുന് പ്രിന്‍സിപ്പല് സെക്രട്ടറി എം.ശിവശങ്കര് ക്രമവിരുദ്ധമായി ഇടപെട്ടുവെന്ന് ആക്ഷേപവും ശക്തമാണ്.\nകോട്ടയം എരുമേലി പഞ്ചായത്തിലെ ഇടകടത്തി സ്വദേശിയാണ് അരുൺ ബാലചന്ദ്രൻ. പത്തനംതിട്ട ജില്ലയോടു ചേര്‍ന്നു കിടക്കുന്ന ഇരുപൂവളംകാട്ടിൽ വീട്ടിൽ അമ്മയും സഹോദരിയുമടങ്ങുന്നതാണ് കുടുംബം. മലയോരഗ്രാമത്തിൽ നിന്നും ഫാഷൻ ലോകത്തേത്തും പിന്നീട് മുഖ്യമന്ത്രിയുടെ ഓഫീസിലെ ഐടി ഫെലോ എന്ന പ്രമുഖനിലേക്കുമുള്ള അരുണിന്റെ വളർച്ചയും വിവാദങ്ങൾക്കിടെ വാർത്തകളിൽ ഇടം പിടിച്ചിരുന്നു. ഇദ്ദേഹം നേരത്തെ കൊച്ചിയിൽ നിന്നുള്ള ഒരു മാഗസിൻ നടത്തിയിരുന്നു. ഇതിലുൂടെയാണ് സർക്കാരിലെയും സിപിഎമ്മുമായി ബന്ധപ്പെട്ട ചിലരുടെ സൌഹൃദ വലയത്തിൽ അദ്ദേഹം എത്തിയതെന്നാണ് അറിയുന്നത്. ഐ ടി നിക്ഷേപം ആകർഷിക്കുന്നതിന്റെ പേരിൽ അരുൺ നടത്തിയ വിദേശയാത്രകൾ ഇതിനകം വിവാദമായിട്ടുണ്ട്


മുന് മിസ് അസമും മോഡലുമായ യുവതിയെ വ്യവസായ പ്രമുഖന് പീഡിപ്പിക്കാന് ശ്രമിച്ചെന്ന് പരാതി; നാലുപേര് പിടിയില് | Model and former miss Assam raped in UP by Kanpur businessman\nKanpur, First Published 17, Mar 2020, 8:27 PM IST\nകാന്‍പൂരിന് സമീപമുള്ള മന്ധന എന്ന സ്ഥലത്തെ പ്രമുഖ റിസോര്‍ട്ടായ ജംഗിള് വാട്ടര് വേള്‍ഡില് വച്ച് നടന്ന രംഗ് ബര്‍സേ പൂള് പാര്‍ട്ടിയില് പങ്കെടുക്കാനായി എത്തിയതായിരുന്നു അസം സ്വദേശിയായ യുവതി. ഒരു ഇവന്‍റ് മാനേജ്മെന്‍റ് സ്ഥാപനമാണ് യുവതിയെ പരിപാടിക്കായി ക്ഷണിച്ച് വരുത്തിയത്.\nകാന്‍പൂര്: മുന് മിസ് അസമും മോഡലുമായ യുവതിയെ വ്യവസായ പ്രമുഖന് പീഡിപ്പിക്കാന് ശ്രമിച്ചതായി ആരോപണം. ഒരു പരിപാടിയില് പങ്കെടുക്കാനായി 25 കാരിയായ മോഡലിനെ കാണ്‍പൂരിലേക്ക് ക്ഷണിച്ച് വരുത്തിയ ശേഷമായിരുന്നു പീഡനശ്രമം. ഞായറാഴ്ച രാത്രി പത്ത് മണിയോടെ പരാതിക്ക് അടിസ്ഥാനമായ സംഭവം നടക്കുന്നത്.\nകാന്‍പൂരിന് സമീപമുള്ള മന്ധന എന്ന സ്ഥലത്തെ പ്രമുഖ റിസോര്‍ട്ടായ ജംഗിള് വാട്ടര് വേള്‍ഡില് വച്ച് നടന്ന രംഗ് ബര്‍സേ പൂള് പാര്‍ട്ടിയില് പങ്കെടുക്കാനായി എത്തിയതായിരുന്നു അസം സ്വദേശിയായ യുവതി. ഒരു ഇവന്‍റ് മാനേജ്മെന്‍റ് സ്ഥാപനമാണ് യുവതിയെ പരിപാടിക്കായി ക്ഷണിച്ച് വരുത്തിയത്. ഹോളി ആഘോഷങ്ങളുമായി ബന്ധപ്പെട്ട് നടത്തിയതായിരുന്നു പരിപാടി. പരിപാടിക്ക് ശേഷം കാന്‍പൂര് കമ്മിഷണര് ബംഗ്ലാവിന് തൊട്ടടുത്തുള്ള താമസ സ്ഥലത്തേക്ക് പോയ യുവതിയെ ഇയാള് തട്ടിക്കൊണ്ട് പോയി പീഡിപ്പിച്ചെന്നാണ് പരാതി.\nഇയാളുടെ ബംഗ്ലാവില് നിന്ന് സഹായത്തിനായി നിലവിളിച്ച യുവതിയെ നാട്ടുകാരാണ് രക്ഷപ്പെടുത്തിയത്. സംഭവത്തില് നാലുപേര് ഇതിനോടകം അറസ്റ്റിലായി. പ്രധാന പ്രതിയായ അമിത് അഗര്‍വാളിന് വേണ്ടിയുള്ള തിരച്ചില് നടക്കുകയാണ്. ഇയാളും മറ്റ് നാലുപേരും ചേര്‍ന്നാണ് യുവതിയെ പീഡിപ്പിച്ചതെന്നാണ് പരാതി. എന്നാല് പൊലീസുകാര് കേസ് ഒതുക്കാനുള്ള ശ്രമങ്ങള് നടത്തുന്നതായാണ് ഇന്ത്യ ടുഡേ റിപ്പോര്‍ട്ട് ചെയ്യുന്നത്.\nസംസ്ഥാനത്ത് വർക്ക്ഷോപ്പുകൾ തുറക്കുന്നതിന് മാനദണ്ഡം പുറത്തിറങ്ങി\nകൊവിഡ് രോഗിയാണ്, ചികിത്സയും ആഹാരവും ഇല്ല; കരഞ്ഞ് പറഞ്ഞ് ദില്ലിയിലെ മലയാളി നഴ്സ്


Preity tying knot with Ness Wadia പ്രീതി സിന്റക്ക് മംഗല്യമായി - Malayalam Filmibeat\n13 hrs ago അച്ഛന്റെ കൈകളിൽ ഭഭ്രമായി താരപുത്രൻ! സൗബിനും കുടുംബവും മാലിയിൽ.. .ചിത്രം വൈറൽ\nപ്രീതി സിന്റക്ക് മംഗല്യമായി\n| Published: Monday, February 25, 2008, 15:27 [IST]\nബോളിവുഡില് ഇപ്പോള് താരസുന്ദരികള്‍ക്ക് മംഗല്യകാലമാണ്. ഐശ്വര്യാറായിയുടെ വിവാഹത്തിനു ശേഷം കരീനാ കപൂറും റാണി മുക്കര്‍ജിയുമൊക്കെ വിവാഹജീവിതത്തിലേക്ക് കാല്‍വയ്ക്കാനൊരുങ്ങുകയാണ്. പ്രീതി സിന്റയും ഉടന് വിവാഹിതയാവും. ഒരു പക്ഷേ കരീനക്കും റാണിക്കും മുന്നെ തന്നെ.\nകാമുകന് നെസ് വാഡിയയുമായി പ്രീതിയുടെ വിവാഹം ഉടനുണ്ടാവുമെന്നാണ് അറിയുന്നത്. നെസ് വാലിയയുടെ അമ്മ മൗറീന് വാഡിയ ഒടുവില് വിവാഹത്തിന് സമ്മതം മൂളി.\nഈയിടെ നെസ്സും പ്രീതിയും ഇന്ത്യന് പ്രീമിയര് ലീഗിലെ മൊഹാലി ടീമിനെ സ്വന്തമാക്കിയിരുന്നു. വ്യവസായിയായ നെസ്സുമായി 2005ല് തുടങ്ങിയതാണ് പ്രീതിയുടെ പ്രണയം.\nപ്രീതി നേരത്തെ മോഡല് മാര്‍ക് റോബിന്‍സണുമായി പ്രണയത്തിലായിരുന്നു. പ്രീതിയും നെസ് വാഡിയയുടെ അമ്മ മൗറീന് വാഡിയ അത്ര രസത്തിലല്ലെന്നതാണ് വിവാഹം വൈകാന് കാരണം. ഒടുവില് അമ്മയുടെ സമ്മതം കിട്ടിയതോടെ ഇരുവര്‍ക്കും പ്രണയസാഫല്യത്തിന് വഴിയൊരുങ്ങി.\nലോകസുന്ദരി മകളെ ക്യാമറ കണ്ണുകളില് നിന്നും ഒളിപ്പിച്ചു!ജനനം മുതല് മകനെ പ്രശ്തനാക്കാന് മറ്റ് പലരും!\nRead more about: കരീന നെസ് വാഡിയ പ്രീതി സിന്റ റാണി\nStory first published: Monday, February 25, 2008, 15:27 [IST]


നികുഞ്ചം!: ഇന്‍കുന്‍ത്തും അന്‍കുന്‍ത്തും. (ഇന്നെ കുത്ത്യാലന്നീം കുത്തും)\nഇന്‍കുന്‍ത്തും അന്‍കുന്‍ത്തും. (ഇന്നെ കുത്ത്യാലന്നീം കുത്തും)\nകിതച്ചു കൊണ്ട് സൌദിയിലെ വിമാനത്താവളത്തിലിറങ്ങിയ വിമാനത്തില് നിന്നും അത്യാവേശത്തോടെ, അല്ല; അത്യാര്‍ത്തിയോടെ സൌദിയുടെ മണ്ണിലേക്ക് ഞാനെന്റെ കാല് കുത്തിയതോടു കൂടി സൌദിയുടെ ആ പോരായ്മ മാറിക്കിട്ടി. ഒരു കുരുത്തം കെട്ടവന്റെ സാനിധ്യമില്ലാത്ത സൌദി എന്ന പോരായ്മ! അപ്പോള് സമയം രാത്രി രണ്ടു മണി! നാട്ടിലാണെങ്കില് തുടക്കടവില് കയ്യും വച്ച് അന്തംവിട്ടുറങ്ങുകയായിരിക്കും. അതും നാട്ടിലെ ഏതെങ്കിലും കാണാന് കൊള്ളാവുന്ന പെമ്പിള്ളാരെയും സ്വപ്നം കണ്ട്. അന്നാ അര്‍ദ്ധ രാത്രി, എന്റെ മനസ്സില് രണ്ടു മഹാസ്വപ്നങ്ങള് !\nഅതിലൊന്ന് ഇന്നു തന്നെ ജോലിക്ക് കേറി നാളെ മുതല് നാട്ടിലേക്ക് പൈസ അയച്ചു തുടങ്ങണം എന്നുള്ളതാണ്. എമ്പാടും പൈസ! അങ്ങിനെ പൈസ അയച്ചയച്ച് എനിക്ക് മാടായി ഹംസാജിയെക്കാള് വലിയ പൈസക്കാരനാവണം. എന്നിട്ട് വേണം അരമൊഞ്ചുള്ള അയാളുടെ മോളെക്കാള് വല്ല്യ ഒരു മൊഞ്ചത്തിയെ കെട്ടാന്. നാലേനാലു വരിയുള്ള ഒരു ലൌ ലെറ്റര് കൊടുത്തതിന് തറാ പറാന്ന് വായിക്കാനറിയാത്ത ഓളെ ബാപ്പാനെ കൊണ്ട് എന്നെ പാടവരമ്പത്തൂടെ നൂറേനൂറ്റിപ്പത്തിലോടിപ്പിച്ചതാണവള്.. വെറും അക്ഷര വിരോധിയായ താടക... അല്ലല്ല, പ്രണയ വിരോധിണി..\nരണ്ടാമത്തെ സ്വപ്നം, ഈര്‍ക്കിളി പോലുള്ള ഈ ശരീരമൊന്ന് പുഷ്ടിപ്പെടുത്തണം! ഇപ്പോള് മുഖത്താകെ ഉള്ളത് കൈകോടാലിക്ക് താഴിടാന് പാകത്തിലുള്ള നാലു പല്ലുകളാണ്. അതും നല്ല സ്വര്‍ണക്കളറുള്ളത്. പിന്നെ തലമുടി. അതങ്ങിനെ കിടക്കുന്നു. ഉച്ചിയില് നിന്നഞ്ചാറു മുടികള് ഉയര്‍ന്നു പൊന്തി പൂവന് കോഴിയുടെ അങ്കവാലു പോലെ വളഞ്ഞു ചെരിഞ്ഞ്! മുടി നീട്ടിവളര്‍ത്തിയാല് ഒരുമാതിരി കൊടപ്പനയുടെ മണ്ട പോലെയാണ് അവസ്ഥ. ഇനി ചെറുതായി വെട്ടിയാലോ? കൊയ്ത്തു കഴിഞ്ഞ എള്ളിന് പാടത്തേക്ക് നോക്കിയ പോലുണ്ടാവും.. ചക്ക വന്ന് തലയില് വീണാലും ചക്കക്കേ കേട് പറ്റൂ.\nസൌദിയിലെ കാറ്റ് ആദ്യമായി മുഖത്തടിച്ചപ്പോള് തന്നെ മനസ്സിലായി, വന്ന സ്ഥലം വിമാനമിറങ്ങുന്നതു വരെ സങ്കല്‍പ്പത്തിലുണ്ടായിരുന്ന ആ കോണിട്ടിലെ സായിപിന്റെ പ്ലെസല്ലെന്ന്.. ഇവിടെ വീശുന്ന കാറ്റിനു പോലും ചൂടാണ്. ഉരുകുന്ന മനസ്സുകളുടെ കനലുകള് പിന്നെയും പിന്നെയും ഊതിക്കത്തിച്ച് അതങ്ങിനെ വീശി നടക്കുന്നു... ആ കാറ്റില് കന്നിസ്വപ്നങ്ങളും വാടിക്കരിഞ്ഞ് പ്രവാസിയെന്നൊരു സീലും നെഞ്ചില് കുത്തി കുറേ മനുഷ്യ ജീവിതങ്ങള്. വിരഹത്തിന്റെ തേങ്ങലുകള്‍ക്കു മാത്രം ഭാഷാന്തങ്ങളില്ലായിരുന്നു..\nനിലം പറ്റിയായ ഒരു ബസ്സ് വന്നു.. ലോഫ്ലോര് ബസ്സൊക്കെ ജീവിതത്തിലാദ്യമായി കാണുകയായിരുന്നു.. ഇനിയാണ് കടമ്പകള്. ആദ്യമായി സൌദിയില് ക്യൂ നില്‍ക്കുമ്പോള് കൈകാലുകള്‍ക്കൊരു ഉന്‍മാദമുണ്ടായിരുന്നു. ഒരു വിറയല്! കൌണ്ടറിന്റെ അടുത്തെത്താന് നേരമാണ് ശ്രദ്ധിച്ചത്. പാസ്പോട്ടിലേക്കും നമ്മള് പൂരിപ്പിച്ച് കൊടുക്കുന്ന കടലാസിലേക്കുമൊക്കെ നോക്കി അവിടെ ഇരിക്കുന്ന പോലീസുകാരന് ഏതാണ്ടൊക്കെ ചോദിക്കുന്നു..\nപടച്ചോനെ കൊഴഞ്ഞോ.. അറബി എന്നു വച്ചാല് എനിക്ക് മാഫീ കലം യാനഹിയാണ്.. എന്നു വച്ചാല്, ഒന്നും തിരിയൂല.. തലക്കകത്ത് മൊത്തം വിവരക്കേടുകള് ധാരാളമുള്ളതു കൊണ്ടുതന്നെ പുതിയ പുതിയ കാര്യങ്ങള്‍ക്ക് അവിടെ വല്ല്യ സ്കോപ്പില്ലായിരുന്നു.. എന്റെ കൈകാലുകള്‍ക്ക് പൂര്‍വാദികം ശക്‌തിയോടെ പിന്നെയും ഉന്‍മാദമുണ്ടാകാന് തുടങ്ങി.. തൊണ്ടയിലാകെ ഒരു പരവേശം.. ഇത് സൌദിയാണ്. സംഗതി ശരീഅത്താണ്. ഇജ്ജറബി പഠിച്ചിട്ട് ഇബടന്ന് പോയാമതീനെങ്ങാനും ആ പോലീസുകാരന് പറഞ്ഞാല്....? ന്റെ പടച്ചോനെ... ഞാനൊന്ന് ചുറ്റും നോക്കി.. ആരാ ഒരിത്തിരി വെള്ളം തരിക?\nഅങ്ങിനെ പേടിച്ചിരിക്കെ എന്റെ ഊഴമായി.. ഞാന് പോലീസുകാരനെ ഒന്നു നോക്കി... ഒരു ജിംഖാന സാധനം... താടിയാണെങ്കില് നെഞ്ചോളമുണ്ട്.. ഞാനെന്റെ താടിയൊന്ന് തപ്പി നോക്കി... എവിടെ? പശു ചാണകമിട്ടിടത്ത് നാല് പുല്ല് കൂടുതല് മുളക്കുന്നത് പോലെ താടിയുടെ മൂവാണ്ടന് കോണില് വാടിയ നാലഞ്ചു രോമങ്ങള് അങ്ങിങ്ങായി നില്‍ക്കുന്നു.. അതും പൊളിഞ്ഞ പടത്തിന്റെ സെകന്റ് ഷോയ്ക്ക് ആളുകള് വരി നില്‍ക്കുന്ന പോലെ...\nവിറക്കുന്ന കൈകളോടെ ഞാന് പാസ്പോര്‍ട്ട് ആ പോലീസുകാരന്റെ നേരെ നീട്ടി. അയാളെന്നെ ഒരു നോട്ടം. ടിജി രവി ജലജയെ നോക്കുന്ന പോലെ. എനിക്ക് സ്വല്‍പം മൂത്രശങ്ക പോലെ തോന്നി. കൈകാലുകള്‍ക്ക് മാത്രമല്ല, ഇപ്പോള് മൊത്തം ശരീരത്തിനും ഉന്‍മാദം പിടിച്ചിരിക്കുന്നു. വേലിയില് നിന്നും ചോര കുടിക്കാനായി ഓന്ത് നോക്കുന്ന പോലെ ഞാനയാളെ തുറിച്ചുനോക്കി നില്‍ക്കേ, സംഭവിക്കാന് പാടില്ലാത്തതും സംഭവിച്ചു. അയാള് എന്നോടെന്തോ ചോദിക്കുന്നു. ഞാന് ചുറ്റിലും നോക്കി. സംഗതി വശാല്, നാട്ടില് നിന്നും പണ്ടൊക്കെ ഉംറക്കു വന്ന കോയിഅലവിയും മറ്റുമൊക്കെ ഇവിടത്തെ ധാരാളം കഥകള് ഓകുപാലത്തിലിരുന്ന് പറഞ്ഞു തന്നിട്ടുണ്ട്. അതില് പെട്ട ഒന്നാണ്, അറബി പറഞ്ഞാല് മലയാത്തിലും മലയാളം പറഞ്ഞാല് അറബിയിലും പറയുന്ന ഒരു യന്ത്രം ഇവിടെ ഉണ്ടത്രെ. ആ യന്ത്രം ഉപയോഗിച്ചാണത്രെ ആദ്യമൊക്കെ നമ്മള് അറബികളുമായി സംസാരിക്കുക. ഞാന് ചുറ്റുപാടും നോക്കി. എവിടെ ആ യന്ത്രം. കാണാനില്ലല്ലോ? അറബികള് പറയുന്നത് നമ്മളോട് മലയാളത്തിലും നമ്മള് പറയുന്ന മലയാളം അങ്ങോട്ട് അറബിയിലും പറയുന്ന ആ സുന!\nഅയലിമ്മെ കേറ്യ കോഴിയെ പോലുള്ള എന്റെയാ പിടുത്തം കിട്ടാത്ത നിര്‍ത്തം കണ്ടപ്പോള് പോലീസുകാരന് സംഗംതി മനസ്സിലായിക്കാണും.. അയാള് വീണ്ടും ആവര്‍ത്തിച്ചു.. ഇത്തവണ ഹിന്ദിയിലാണ്. ആ അതിഭീകരമായ ഉന്‍മാദാവസ്ഥയ്ക്കിടയിലും ബാപാ നാം എന്നാണ് അയാള് പറയുന്നത് എന്ന് തിരിച്ചറിഞ്ഞ എനിക്ക് എന്നെ തന്നെ അഭിനന്ദിക്കാന് തോന്നി. സംഗതി സ്ക്കൂളില് ഹിന്ദി മാഷ് കീരിയും ഞാന് പാമ്പുമായിരുന്നെങ്കിലും ഈ ചോദിച്ചതെന്റെ ബാപ്പാന്റെ പേരാണെന്ന് മനസ്സിലാക്കാനുള്ള വിവരമൊക്കെ എനിക്കുണ്ടായിരുന്നു.. ഹൌ.. എന്തൊരു ബുദ്ധി!\nഅങ്ങിനെ ഒന്നാം ഘട്ടം കഴിഞ്ഞു. ഇനിയാണ് രണ്ടാം ഘട്ടം. അതാണ് ഘട്ടം! അതൊരു വല്ലാത്ത ബല്ല്യെടങ്ങാറിന്റെ ഔലുംകഞ്ഞ്യാണ്. അതായത്, സൌദി അറേബ്യയിലെ പത്തു വര്‍ഷം മുമ്പത്തെ ബാഗേജ് പരിശോധന. സിറാത്ത് പാലം കടക്കാന് ഇത്ര എടങ്ങേറുണ്ടാകുമോന്ന് ചോദിച്ചാല്,,,,, പടച്ചോന് പൊറുക്കട്ടെ എന്നെ പറയാനൊക്കൂ.\nവരിയുടെ ഒരു മൂലയില് നാട്ടില് നിന്നും കൊണ്ടു വന്ന വക്കിടഞ്ഞ കാര്‍ട്ടൂണുമായി ഞാനും നിന്നു. ഇതെല്ലാം ഒന്നു പെട്ടെന്ന് കഴിഞ്ഞ് ഒന്ന് പുറത്തിറങ്ങിയിരുന്നെങ്കില് ഇപ്പോള് തന്നെ പണിക്ക് കേറാമായിരുന്നു. എങ്കില് നാളെമുതല് നാട്ടിലേക്ക് പണമയച്ച് തുടങ്ങാമായിരുന്നു. നാട്ടില് കുമിഞ്ഞു കൂടാന് പോകുന്ന പണവും, കെട്ടാന് പോകുന്ന മൊഞ്ചത്തിയും എന്റെ മനോമുകുരത്തിലങ്ങിനെ ഒരു മിന്നല്‍പിണര് പോലെ ജ്വലിച്ചു വന്നപ്പോഴേക്കും, മുന്നിലെ അറബി പോലീസുകാരനെ കുറിച്ചുള്ള ചിന്തകള് നെഞ്ചില് പൂച്ചയെ പോലെ മാന്താന് തുടങ്ങി.\nലഗേജ് പരിശോധന ഒരു കടമ്പയാണ്. എങ്ങാനും വല്ല മയക്കു മരുന്നിന്റെ പൊട്ടും പൊടിയും നമ്മുടെ പെട്ടിയില് നിന്നും കിട്ടിയാല് അപ്പോള് തന്നെ എയര്‍പോര്‍ട്ടിന്റെ ഒരു മൂലക്കലേക്കു മാറ്റി നിര്‍ത്തി തലവെട്ടുമെന്നാണ് കോയി അലവിയൊക്കെ പറഞ്ഞത്. അങ്ങിനെ ഒരഞ്ചാറു പേരെയെങ്കിലും ദിവസം വെട്ടാറുണ്ടത്രെ. എന്റെ പെട്ടിയില് അത്ര വലിയ സംഗതികളൊന്നും ഇല്ല. അമ്മാവനു കൊടുക്കാന് അമ്മായി സ്നേഹപൂര്‍വം തന്ന രണ്ടുകിലോ ഒണക്കസ്രാവ്. പിന്നെ അച്ചാറ്, കിച്ചാറ്, ചിപ്സ്, മിക്ച്ചര് തുടങ്ങിയ വിലപിടിപ്പുള്ള സംഭവങ്ങള്. പോരാത്തതിന് എന്റെ ചില വസ്‌ത്രങ്ങള്. ഒരു കുപ്പി കൊട്ടന് ചുക്കാദി കുഴമ്പും. പിന്നെ ബാലരമ, ബാലമംഗളം ഇത്യാദി മഹത്തായ ഗ്രന്ഥങ്ങള്!\nപക്ഷെ ഞാനെങ്ങാനും അറിയാതെ ആരെങ്കിലും എന്റെ ലഗേജില് മയക്കു മരുന്നുകള് വച്ചിട്ടുണ്ടെങ്കിലോ? മനോമുകുരത്തില് ആ ചോദ്യമൊരു വെള്ളിടിയായി വെട്ടിയിറങ്ങിയപ്പോള് എനിക്ക് വീണ്ടും ഉന്‍മാദമുണ്ടായി. പടച്ചോനെ... ന്റെ തല!!!\nനാട്ടിലെ ഓകുപാലമെന്ന യൂണിവേയ്സിറ്റിയില് വച്ച്, കോയി അലവി എന്ന പ്രൊഫസര് പറഞ്ഞു തന്ന ഒരു സംഭവം ഓര്‍മയില് തെളിഞ്ഞു വന്നു. ഇത് സൌദി അറേബ്യയാണ്. മുസ്ലിമീങ്ങളായ അറബികളുടെ രാജ്യം. ഇവിടത്തെ പോലീസുകാരോട് അങ്ങോട്ട് കേറി സലാം പറഞ്ഞാല് അവര്‍ക്ക് വലിയ സന്തോഷമാകുമത്രെ. നമ്മുടെ നാട്ടിലെ പോലീസുകാരോട് ആരും അങ്ങോട്ട് കേറി ഹലോ സര് എന്നൊന്നും പറയാറില്ല. ഇനിയഥവാ അങ്ങിനെ ആരെങ്കിലും പറഞ്ഞാല് അപ്പോള് തന്നെ അവനെ പിടിച്ച് തെളിയാത്ത വല്ല കേസിന്റെ പിന്നിലും കെട്ടിവിടും. ഇവിടെ അങ്ങിനെയൊന്നും അല്ലത്രെ. ഒരോരോ കേസില് പെട്ട് അവരെയൊക്കെ പോലീസ് പിടിച്ചപ്പോള് പോലീസുകാരോട് അങ്ങോട്ട് കേറി സലാം പറഞ്ഞതിന്റെ പേരില് മാത്രം അവരെ വെറുതെ വിടുക മാത്രമല്ല, ഒരു വട്ടം ചായക്ക് പൈസയും കൊടുത്തിട്ടുണ്ടെന്നാണ് പറഞ്ഞത്.\nഅറബി അറിയാത്ത ഈ സാദുവിന് രക്ഷപ്പെടാനിതാ ഒരു മാര്‍ഗം. ആ നില്‍ക്കുന്ന പോലീസുകാരനോടൊരു സലാം പറഞ്ഞു നോക്കാം. വേണമെങ്കില് ക്ലോസപ്പിന്റെ പരസ്യത്തിലെ പെണ്ണ് ചിരിക്കുന്ന മാതിരി ഒരു ചിരിയും ചിരിക്കാം. സ്വര്‍ണപ്പല്ലിന്റെ കാര്യം ഓര്‍മ വന്നപ്പോള് ചിരി തല്‍ക്കാലം കട്ട് ചെയ്‌തു! അങ്ങിനെ പേടിച്ചു പേടിച്ചു നില്‍ക്കുന്ന എനിക്കും വന്നു ആ ഊഴം.\nഅസ്സലാമു അലെയ്ക്കും സര്....\nപോലീസുകാരന് ആകെ മൊത്തത്തിലൊരു നോട്ടം. അതിന്റെ കാരണം എന്റെ മുഖത്ത് ജന്‍മനാ ഉള്ള ആ കള്ളലക്ഷണമാവാം.. ആ നോട്ടം കണ്ടപ്പോഴുള്ള അത്യുന്‍മാദത്തിന്റെ ഇടയില് ഞാന് വെറുതെ പ്രതീക്ഷിച്ചു. ആ പോലീസുകാരന് എന്റെ പുറത്തൊക്കെ തട്ടി, നീ പൊയ്ക്കോടാ എന്ന് മലയാളത്തിലെന്നോട് പറഞ്ഞ് പോകാന്നേരം ഒരു അഞ്ചു റിയാലും തരുമെന്ന്... പക്ഷെ സംഭവിച്ചതോ?!\nവഅലെയ്ക്കും സലാം......കൈഫ് ഹാലക്കന്‍ത്ത യാ ശബാബ്.. യശ്ഫി, അന്തക്ക് മൌജൂദ്....? ഇഫ്ത ശന്ത.\nപടച്ചോനെ... തീവണ്ടിക്കാണോ തല വച്ചത്... എനിക്കാകെ തല പെരുക്കുന്ന പോലെ തോന്നി. ജനിച്ചിട്ടിന്നേ വരെ വെള്ളിയാഴിച്ച പള്ളിയിലെ ഖുതുബയല്ലാതെ അറബിയിലൊന്നും കേള്‍ക്കാത്ത ഒരു സാദുജീവിയായ എന്നോട് ആ പോലീസുകാരന് യാതൊരു മയവുമില്ലാതെ അറബി പറയുന്നു. അതും അയമുവിന്റെ ചായക്കടയിലെ കടിച്ചാലും വലിച്ചാലും കിട്ടാത്ത മാല്‍പൊരി പോലത്തെ അറബി.. ദുഷ്ടന്. പരമ ദുഷ്ടന്..\nഞാന് വിഷണ്ണനായി തിരിഞ്ഞും മറിഞ്ഞുമൊക്കെ നോക്കി. എവിടെ ആ യന്ത്രം? അറബി മലയാളവും, മലയാളം അറബിയുമാക്കുന്ന ആ യന്ത്രം?\nഎന്റെയാ പന്തം കണ്ട പെരുച്ചായിയെ പോലുള്ള നിര്‍ത്തം കണ്ടിട്ടാവണം ശബ്ദത്തിനൊരല്‍പ്പം കനം കൂട്ടി പോലീസുകാരന് പിന്നെയും അറബിയില് കലപിലാന്നെന്തൊക്കെയോ പറയാന് തുടങ്ങി. ഞാന് അയാളെ നോക്കി കണ്ണും തുറിപ്പിച്ച് നില്‍ക്കുമ്പോള് പിന്നില് നിന്നൊരു അശരീരി കേട്ടു.\nഅതേയ്, അന്നോടാ ബാഗൊക്കെ തൊറന്ന് കാണിച്ചു കൊടുക്കാനാ പറയുന്നത്. വേഗം ചെന്നോ.. അല്ലെങ്കിനി തന്തയ്ക്കും തള്ളയ്ക്കുമൊക്കെ വിളിക്കും..\nഞാന് തിരിഞ്ഞു നോക്കുമ്പോള് അതാ നില്‍ക്കുന്നു ഒരാള്.. ഗ്യാസു സിലണ്ടറിന് കയ്യും കാലും വച്ച പോലൊരു രൂപം. ആ ഓമന ബോഡി കണ്ടാലേ അറിയാം, മൂപ്പര് കുറച്ചു കാലമായിട്ട് ഗള്‍ഫാശ്രമത്തിലെ അന്തേവാസിയാണെന്ന്. ഇനി ഇയാളായിരിക്കുമോ ആ യന്ത്രം? മലായളം അറബിയും അറബി മലയാളവുമാക്കുന്ന യന്ത്രം? ആവോ; ആര്‍ക്കറിയാം. !\nഞാനധികം ചിന്തിക്കാനൊന്നും നിന്നില്ല. വേഗം ചെന്ന് ബാഗ് തുറന്ന് പോലീസുകാരന്റെ മുമ്പിലേക്ക് നീട്ടി. അയാളുടെ കയ്യില് ഒരു പേനാ കത്തിയുണ്ടായിരുന്നു. അതു കൊണ്ട് ഓരോ സാധനങ്ങളും തട്ടി മറിച്ചു നോക്കി, അവസാനം അയാള് ഒണക്കസ്രാവിന്റെ പൊതിയിലെത്തി. എടുത്തൊന്നു മണത്ത് നോക്കിയപ്പോള് ആ മുഖത്ത് നവരസങ്ങള് മിന്നിമറഞ്ഞു. പിന്നെ ചിപ്സിന്റെയും മിക്ച്ചറിന്റെയും പൊതിക്ക് ഓരോ കുത്ത്. അച്ചാറിന്റെ പാക്കിന് കുത്തുമെന്ന് ഞാന് ഭയന്നെങ്കിലും കുത്തിയില്ല.\nപക്ഷെ, കൊട്ടന് ചുക്കാദി കുഴമ്പിന്റെ കുപ്പിയാണ് കണ്ടകശനിയായത്.. അയാളാ കുപ്പിയെടുത്ത് മണത്ത് നോക്കി. പിന്നെ എന്റെ മുഖത്ത് നോക്കി ഒരൊറ്റ ചോദ്യം..\nസംഗതി വശാല് ആ സമയം ആ പഹയന് ഇതെന്താണ് എന്നല്ലാതെ മറ്റൊന്നും ചോദിക്കാന് തരമില്ല എന്ന് എനിക്കറിയില്ലായിരുന്നു. കൊട്ടന് ചുക്കാദി കുഴമ്പാണ് എന്ന് പറയാന് ഞാന് നാക്കു വളച്ചെങ്കിലും വേണ്ടാന്ന് വച്ചു. ഇനി അറബിയില് അതെങ്ങാനും വല്ല തെറിയുമാണെങ്കിലോ?? ഞാന് പതുക്കെ തലതിരിച്ച് പിന്നിലെ ഗ്യാസു സിലണ്ടര് രൂപിയെ നോക്കി. കശ്മലനത് പ്രതീക്ഷിച്ചിരുന്നു എന്ന് തോന്നുന്നു. മൂപ്പര് എന്നെ കാണാത്ത പോലെ എയര്‍പോര്‍ട്ടിന്റെ അട്ടവും നോക്കി ഒരൊറ്റ നില്‍പ്പാണ്. അട്ടത്തന്റെ അമ്മായിന്റെ തട്ടമുണ്ടോന്നു ചോദിക്കാന് സത്യത്തിലെന്റെ നാക്കു ചൊറിഞ്ഞു വന്നതാണ്. പക്ഷെ, ചോദിച്ചില്ല. ഞാന് തിരിഞ്ഞ് പോലീസുകാരന്റെ കണ്ണിലേക്ക് ദയനീയമായി നോക്കി. എന്റെയാ നോട്ടവും നില്‍പ്പും മട്ടും മാതിരിയുമൊക്കെ കണ്ടപ്പോള് പോലീസുകാരന് കാര്യം തിരിഞ്ഞു. അട്ടം നോക്കി നിന്നവനെ യാ മുഹമ്മദെന്ന് വിളിക്കുന്നത് കേട്ടപ്പോള് ഹൊ, ഇവരൊക്കെ ഒരിക്കല് കണ്ടവരുടെ പേരൊക്കെ എങ്ങിനെ ഓര്‍ത്തിരിക്കുന്നു എന്ന് ഞാനത്ഭുതപ്പെട്ടു. പിന്നെയാണ് മനസ്സിലായത്. അറബികള് മനുഷ്യനെന്ന് തോന്നുന്ന സകല സാധനങ്ങളേയും വിളിക്കുന്ന ഒരു പേരാണ് മുഹമ്മദെന്ന്....\nപോലീസുകാരന്റെ കയ്യിലെ കൊട്ടന് ചുക്കാദി കുഴമ്പിലേക്കും ശേഷം കൊട്ടത്തേങ്ങ പോലെ ചുക്കിച്ചുളുങ്ങി നില്‍ക്കുന്ന എന്റെ മുഖത്തേക്കും മാറിമാറി നോക്കി. എന്താത് എന്നാ നോട്ടത്തില് തന്നെ ഉണ്ടായിരുന്നു. കൊട്ടന് ചുക്കാദി കുഴമ്പാണ് എന്ന് ഞാന് പറഞ്ഞപ്പോള്, അതെങ്ങിനെ അറബിയില് പറയും എന്നാലോചിക്കാനൊന്നും ആ ദേഹം മിനക്കെട്ടിരിക്കില്ല. കൈകള് കൊണ്ട് മേലേ എണ്ണ തേക്കുന്നത് പോലെ ആംഗ്യം കാണിച്ച് അയാളെന്തോ പോലീസുകാരനോട് പറഞ്ഞു. പോലീസുകാരനെല്ലാം മനസ്സിലായി..\nഅപ്പോള് ഇത്രയേ ഉള്ളൂ അറബി. അങ്ങിനെ ഒരു വിധം അവിടന്ന് തടിയൂരി. എയര് പോര്‍ട്ടിന്റെ പുറത്തേക്കിറങ്ങി. ഇനി അമ്മാവനെ വിളിച്ചു വരുത്തനം. ഇന്നു തന്നെ പണിക്ക് കേറണം. നാളെ മുതല് നാട്ടിലേക്ക് പൈസ അയച്ചു തുടങ്ങണം. അമ്മാവനെ എയര് പോര്‍ട്ടില് നിന്നും വിളിക്കാനാണ് പറഞ്ഞിരിക്കുന്നത്. എയര് പോര്‍ട്ടിന്റെ പുറത്തേക്കെത്തിയതോടെ കണ്ടു. കുറേ ആളുകള് പുറത്തേക്കിറങ്ങി വരുന്ന ഓരോരുത്തരോടും എന്തൊക്കെയോ ചോദിച്ചു കൊണ്ടവിടെ നില്‍ക്കുന്നു. അതില് ഒരു മലയാളി ശബ്ദം..\nവണ്ടി വേണോ... വണ്ടി... വണ്ടി...\nആ ശബ്ദം ശ്രദ്ധിച്ചു. നോക്കിയപ്പോള് കണ്ടു.. ഒരു ഉണ്ടക്കണ്ണനെ... മെല്ലെ ഒരു നൂറ്റിപ്പത്തിന്റെ ചിരിയും ചിരിച്ച് അങ്ങോട്ട് ചെന്നു. ഒരു കസ്റ്റമറെ കിട്ടിയ സന്തോഷത്തോടെ എന്നെ നോക്കി ചിരിച്ച അദ്ദേഹത്തിന്റെ ചിരി,, ഇവിടെ എവിടെന്നാ ഒന്ന് ഫോണ് വിളിക്ക്യാ എന്ന എന്റെ ചോദ്യം കേട്ടപ്പോള് മാഞ്ഞു. അവ്ടെവിടെങ്കിലും ഉണ്ടാകും എന്നു പറഞ്ഞു കൊണ്ട് കുറച്ചപ്പുറത്തേക്ക് കൈ ചൂണ്ടി. ഞാന് അങ്ങോട്ടു നടന്നു. അവിടെ ഒരു മേശയും അതിന്റെ അടുത്തൊരു പെണ്ണും പിന്നെ ഒരു ഫോണുമൊക്കെ പ്രതീക്ഷിച്ച എനിക്കതൊന്നും കാണാനായില്ല. പകരം ചുമരില് അള്ളിപ്പിടിച്ച് നില്‍ക്കുന്ന നാലഞ്ചു ഫോണുകള് വരിവരിയായി നില്‍ക്കുന്നത് കണ്ടു.\nഞാന് ഒരു ഫോണിന്റെ അടുത്ത് ചെന്നു. എങ്ങിനെ വിളിക്കണമെന്നൊരു തിട്ടവുമില്ല. റിസീവെറുത്ത് ചെവിയില് വച്ച്, നമ്പറിലിട്ട് ഞെക്കി നോക്കി. ദാണ്ടെ അറബിയിലെന്തൊക്കെയോ പറയുന്നു, തൊട്ടടുത്തൊരു മലയാളി ആണെന്ന് തോന്നുന്ന ചെങ്ങായി ആര്‍ക്കോ ഞെക്കി നോക്കിയിട്ട് കിട്ടാതെ ഇരിക്കുന്നുണ്ട്. ഞാന് അയാളോട് ചോദിച്ചു..\nഅതേ,, ഇതീനെങ്ങിനെയാ വിളിക്ക്യാ...\nപൂച്ച കരയുന്ന പോലത്തെ ശബ്ദത്തില് എന്നോടെന്തൊക്കെയോ പറഞ്ഞ്, കയിലെ റിസീവറും വലിച്ചെറിഞ്ഞ് അയാളൊരു പോക്ക്.. പടച്ചോനെ... ദുനിയാവില് ഇങ്ങനത്തെ ഭാഷകളും ഉണ്ടോ?\nകുറച്ചപ്പുറത്തൊരാള് കുട്ട്യാള് ചോറ് തിന്നുന്നതിന്റെ ഇടത്തും വലത്തും കോഴികള് കിടന്ന് കറങ്ങുന്ന പോലെ വട്ടം തിരിയുന്നുണ്ട്. എന്നെയല്ലേ ശ്രദ്ധിക്കുന്നത് എന്നൊരു ശങ്ക.... ഒരു മിനിറ്റങ്ങിനെ നിന്നപ്പോള് അയാള് വന്നൊരൊറ്റ ചോദ്യം...\nമലയാളിയാണോ? ഹൌ, രക്ഷപ്പെട്ടു.. അന്നൊന്നും മനസ്സില് ലഡു പൊട്ടാന് തുടങ്ങിയിട്ടില്ലാത്തതു കൊണ്ട് വലിയ മത്തങ്ങ പൊട്ടി.\nഅതെ.. ഇതീന് എങ്ങനെയാ ഫോണ് വിളിക്ക്യാ....\nഅതിന് കോയന്‍സ് വേണം..\nകോയന്‍സൊ.. അതിപ്പൊ എവിടെ കിട്ടും?\nഞാന് തരാം.. മൂന്ന് കോയന്‍സിന് അഞ്ചു റിയാലാവും... അതും പറഞ്ഞ് അയാളൊരു പുഞ്ചിരി വിടര്‍ത്തി.. ഹൌ.. എന്തൊരു പുഞ്ചിരി. ഷക്കീല പടത്തിന്റെ പോസ്റ്ററു കണ്ട കുഞ്ഞാപ്പാക്കാന്റെ ചിരി തന്നെ.. നിവര്‍ത്തിയില്ലാതെ ഞാനഞ്ചു റിയാല് കൊടുത്തു. പടച്ചോനെ.. സൌദിയില് ചിലവാക്കുന്ന ആദ്യത്തെ റിയാലാണ്. അതും അഞ്ചു റിയാല്. നാട്ടിലെ അറുപത് ഉറുപ്പ്യ.. ഹൌ.. നെഞ്ച് പൊട്ടുന്നു.. എന്റെ അഞ്ചു റിയാലിന് അയാള് തന്നത് മൂന്ന് റിയാലിന്റെ കോയന്‍സ്. നിന്ന നില്‍പ്പില് അയാള്‍ക്ക് ലാഭം രണ്ടു റിയാല്. ഞാനെന്റെ മനസ്സില് കണക്കു കൂട്ടി. ഇക്കണക്കിനാണ് ഇവിടത്തെ കാര്യമെങ്കില് ഞാന് മലപ്പുറം ജില്ല മൊത്തത്തില് വാങ്ങുമല്ലൊ പടച്ചോനെ...\nഅമാന്തിക്കാതെ ഞാന് ഫോണില് കോയന്‍സിട്ടു. മണ്ടയിലൂടെ ഇട്ട കോയന്‍സ് ഫോണിന്റെ മൂട്ടിലൂടെ തിരിച്ചു വന്നു. ഇതെന്താ തൂറ്റലുള്ള ഫോണോ? അപ്പോള് അടുത്ത ഫോണില് ഒരാള് വന്നു. ഞാന് അയാളെ ശ്രദ്ധിച്ചു. അപ്പോഴാണ് മനസ്സിലായത്. നമ്പര് അടിച്ചു കഴിഞ്ഞാണ് കോയന് ഇടേണ്ടതെന്ന്. നമ്പര് ഞെക്കിയപ്പോള്, ദാണ്ടെ ഫോണ് അറബിയില് തെറി പറയുന്നു. ഈ ഫോണെന്നീം കൊണ്ടേ പോകൂന്നാ തോന്നുന്നത്.. ചുറ്റിലും നോക്കിയപ്പോള് കോയന്‍സ് തന്ന മലയാളി അപ്പുറത്ത് അടുത്ത അന്തംകമ്മിയെ കാത്തിരിക്കുന്നു. ഞാന് നേരെ അയാളുടെ അടുത്തേക്ക് ചെന്നു. ഫോണ് നമ്പര് കാണിച്ച് കൊടുത്ത് പറഞ്ഞു.\nദോക്കീം.. ഈ നമ്പര് ഞെക്കുമ്പോ അറബീലെന്തൊക്കെയോ പറിണ്...\nഅയാള് നമ്പറിലേക്കും എന്റെ മുഖത്തേക്കും മാറി മാറി നോക്കി.\nആ.. നാട്ടിന്ന് ഇങ്ങോട്ട് കുത്തുന്ന നമ്പറ് അതേ പോല കൊണ്ടു വന്നതാ ല്ലെ.. ആ അവസാനത്തെ ആറക്കം മാത്രം കുത്ത്യാ മതി..പൂജ്യം പൂജ്യം തൊന്നൂറ്റാറൊന്നും മാണ്ട...\nസംഗതി മനസ്സിലായപ്പോള് ടി ദേഹത്തോട് നന്ദിയൊന്നും പറയാന് മിനക്കെടാതെ ഞാന് വീണ്ടും ഫോണിന്റെ അടുത്തേക്കോടി. ഫോണെടുത്ത് ഞെക്കി.. ആഹാ.. പീ പീന്ന് ശബ്ദം കേള്‍ക്കാം.. കോയന്‍സിടാനാവും.. ഒരെണ്ണം ഇട്ടു. ഇപ്പോള് അപ്പുറത്ത് നിന്നും ഫോണ് റിംഗ് ചെയ്യുന്ന ശബ്ദം കേള്‍ക്കാം.. സമയം രണ്ടേ മുക്കാല് മൂന്നു മണിയാണ്. ബെല്ലടിച്ച് ബെല്ലടിച്ച് ഫോണ് ചാവാറായപ്പോഴാണ് അപ്പുറത്ത് ഫോണെടുത്തത്. അപ്പുറത്ത് നിന്നും നല്ല പരുക്കന് ശബ്ദത്തില് ഹലൊ എന്ന് കേട്ടപ്പോള് അമ്മാവനല്ലെന്ന് മനസ്സിലായി. അമ്മാവന്റെ റൂമിലെ ആരെങ്കിലും ആയിരിക്കും..\nഹലൊ.. അലവ്യാക്കല്ലെ.. ഞാന് എയര് പോര്‍ട്ടീന്നാ...\nഅപ്പുറത്തൊരു മൌനം. രണ്ടു മൂന്ന് നിമിഷം കഴിഞ്ഞപ്പോളൊരു ചോദ്യം..\nമീനെന്താന്നൊ? തെന്ത് ഒല്‍ക്കമല്ലെ സ്വഭാവാത്? ഒരു സാദു ജീവി എടങ്ങേറായി നാട്ടിന്നിങ്ങട്ട് വന്നിട്ട് ആദ്യം തന്നെ ചോദിക്കുന്നത് മീനെന്താന്ന്? സൌദീ അറേബ്യയിലെന്താ മീനൊന്നും കിട്ടൂല്ലെ..? ദേഷ്യം വന്നെങ്കിലും ഞാന് പറഞ്ഞു.\nമീനൊണക്ക സ്രാവാ.. ഇങ്ങളാ അലവ്യാക്കാനൊന്ന് വിളി..\nതാമ്പാള പാത്രം സിമന്റു തറയില് വീണപോലെ കലപിലാന്ന് ചില ഡയലോഗുകള്. അപ്പോഴാണ് മനസ്സിലായത്. അപ്പുറത്തേതോ അറബിയാണെന്ന്. അങ്ങിനെ സൌദിയിലെ ആദ്യത്തെ ഫോണ് വിളി റോംഗ് നമ്പറിലോട്ട് വീശി. എന്തായാലും അറബി പറയുന്ന മുഴുവന് തെറിയും കേള്‍ക്കാന് നില്‍ക്കാതെ ഫോണ് മെല്ലെ താഴെ വച്ചു. ഫോണ് നമ്പറില് ഏതെങ്കിലും അക്കം മാറിയിട്ടുണ്ടാവും. ഇനി രണ്ടു കോയന്‍സ് കൂടിയുണ്ട്. രണ്ടാമതും നമ്പര് ഡയല് ചെയ്യാന് തുടങ്ങി. അതും ആറ്റം ബോംബുണ്ടാക്കുന്നത്രയും സൂഷ്മതയോടെ. വര്‍ദ്ധിച്ച നെഞ്ചിടിപ്പോടെ അപ്പുറത്തെ ഡയല് ടോണും കേട്ടിരുന്നു. ഫോണെടുത്ത് ഹലൊ എന്ന് പറയുന്നത് കേട്ടപ്പോള് ഒരു ഉള്‍ക്കുളിര്.. കഴിഞ്ഞ കുറച്ചു ദിവസങ്ങളായി സൌദിയിലേക്കു വരുന്നത് പ്രമാണിച്ച് അമ്മാവനെ ഫോണില് വിളിച്ച് സംസാരിച്ചിരുന്നതിനാല് ഫോണില് ആ ശബ്ദം കേള്‍ക്കുമ്പോള് തിരിച്ചറിയാന് സാധിക്കുന്നുണ്ടായിരുന്നു. അന്നാദ്യമായി ജീവിതത്തില് ഫോണിലൂടെ ഒരു ശബ്ദം കേട്ടപ്പോള് രോമാഞ്ചമുണ്ടായി. തിരിച്ചറിയാനാവാത്ത ഒരു വികാരം. അതു പറഞ്ഞറിയാക്കാന് എനിക്കറിയുന്ന വാക്കുകള് പോര...\nരചന aboothi:അബൂതി at 8:12 PM\nLabels: അനുഭവങ്ങള്, കണ്ടതും കേട്ടതും\naboothi:അബൂതി December 5, 2012 at 8:14 PM\nആ അതിഭീകരമായ ഉന്‍മാദാവസ്ഥയ്ക്കിടയിലും ബാപാ നാം എന്നാണ് അയാള് പറയുന്നത് എന്ന് തിരിച്ചറിഞ്ഞ എനിക്ക് എന്നെ തന്നെ അഭിനന്ദിക്കാന് തോന്നി. സംഗതി സ്ക്കൂളില് ഹിന്ദി മാഷ് കീരിയും ഞാന് പാമ്പുമായിരുന്നെങ്കിലും ഈ ചോദിച്ചതെന്റെ ബാപ്പാന്റെ പേരാണെന്ന് മനസ്സിലാക്കാനുള്ള വിവരമൊക്കെ എനിക്കുണ്ടായിരുന്നു.. ഹൌ.. എന്തൊരു ബുദ്ധി!\nAkbar December 5, 2012 at 9:21 PM\nആദ്യ ഗള്‍ഫ് യാത്രയുടെ രസകരമായ അവതരണം വായിച്ചു അല്പം ചിരിച്ചു. ഏറെക്കുറെ എല്ലാവരുടെയും ആദ്യ യാത്ര ഇങ്ങിനെ ഒക്കെ തന്നെ. :)\nmayflowers December 5, 2012 at 9:48 PM\nഎയര് പോര്‍ട്ടിലെ അനുഭവം അതീവരസകരമായി എഴുതി..\nപല സന്ദര്‍ഭങ്ങളിലും വല്ലാതെ ചിരിച്ചു പോയി.\nHassan December 5, 2012 at 10:08 PM\nഇത് വായിച്ചു കുറെയധികം ചിരിച്ചു.... ചിരിച്ചു കണ്ണ് നിറഞ്ഞു... അടുത്ത കാലത്തൊന്നും മനസ്സ് നിറയെ ഇങ്ങിനെ ചിരിച്ചിട്ടില്ല.\nപട്ടേപ്പാടം റാംജി December 5, 2012 at 10:43 PM\nആദ്യാനുഭവം അസ്സലായ ഒഴുക്കോടെ അവതരിപ്പിച്ചു. നീണ്ട പോസ്ടാനെങ്കിലും വായിച്ചവസാനിക്കുന്നത് അറിയുന്നത്തെ ഇല്ല. അത്ര രസകരമായി സരസമായി എഴുതി. ആ മലയാളം അറബിയാകുന്നതും അറബി മലയാളമാകുന്നതുമായ യന്ത്രം ഭാവിയില് ഉണ്ടാകും എന്ന് തോന്നുന്നു. വളരെ ഇഷ്ടായി.\naswathi December 5, 2012 at 10:59 PM\nഒരു പാടു ചിരിച്ചു.നന്നായി എഴുത്ത് . ആശംസകള് അബൂതീ....\nArun Kappur December 5, 2012 at 11:29 PM\nനന്നായി എഴുതി അബൂതി... എന്റെ ആദ്യ വിദേശ പര്യടനം ഏതാണ്ടിതുപോലെ ഒക്കെ തന്നെ ആയിരുന്നു.\nkeraladasanunni December 5, 2012 at 11:53 PM\nഇപ്പോള് സൌദിക്കാരനെക്കാള് ഗംഭീരമായി അറബി സംസാരിക്കാറായിട്ടുണ്ടാവും അല്ലേ. നല്ല എഴുത്ത്. ഇഷ്ടപ്പെട്ടു.\nK@nn(())raan*خلي ولي December 6, 2012 at 12:30 AM\nഇതാണ് മോനേ എഴുത്ത്.\nഈയടുത്തൊന്നും ഇത്രേം നല്ലൊരു നര്‍മ്മാനുഭവം വായിച്ചിട്ടില്ല.\n(എന്ന് കരുതി നീയിതൊരു ശീലമാക്കേണ്ട. കണ്ണൂരാന്റെ പണി കളയരുതെന്ന്.\nകുറച്ചുപേരെ ഇങ്ങോട്ടേക്കു കെട്ടിയെടുക്കട്ടെ. വീണ്ടും കാണാം!\nസിറാജ് ( മഹി) December 6, 2012 at 12:46 AM\nകാത്തി December 6, 2012 at 12:47 AM\nആദ്യ അനുഭവം അത് ഇതുപോലെക്കെ തന്നെ എഴുത്ത് കസറി ട്ടാ...\n.ഒരു കുഞ്ഞുമയില്‍പീലി December 6, 2012 at 1:02 AM\nമണ്ടൂസന് December 6, 2012 at 1:07 AM\nഅപ്പോള് സമയം രാത്രി രണ്ടു മണി! നാട്ടിലാണെങ്കില് തുടക്കടവില് കയ്യും വച്ച് അന്തംവിട്ടുറങ്ങുകയായിരിക്കും.\nസുന്ദരമായ സത്യം. ഹാ ഹാ ഹാ.\nഅല്ലാതെ ഈ സമയത്തൊക്കെ എന്നാ\nഞാനിങ്ങനെ ഓരോ ഇഷ്ടമായ ഭാഗൂം അതിന്റെ വകയുള്ള എന്റെ കമന്റും ഇടാം ന്ന് കരുത്യാണ് ഇങ്ങനെ തുടങ്ങിയത്. പക്ഷെ വായന തുടങ്ങിയപ്പൊ പിന്നെ അങ്ങനെ അതീന്ന് കമന്റിനിങ്ങ്ട് പോരാൻ തോന്നീല.!\nഇതിൽ ഒരു മൂന്നു വട്ടമെങ്കിലും ആവർത്തിക്കുന്ന ഒരു വാചകമുണ്ട്,ദാ,\n'ഇന്നു തന്നെ പണിക്ക് കേറണം. നാളെ മുതല് നാട്ടിലേക്ക് പൈസ അയച്ചു തുടങ്ങണം.'\nഅത് നല്ല രസകരമായിരുന്ന് ട്ടോ. ഓരോ സമയത്തും ആ ഡയലോഗ് വരുന്ന സമയവും സന്ദർഭൂം.\nസംഗതി ഉടനീളമുള്ള കോമഡിയിൽ നിന്ന് ഞാൻ വല്ലാതങ്ങായിപ്പോയത് ഈ കാര്യം വായിച്ചപ്പോഴാണ്,\n'ഞാന് തിരിഞ്ഞു നോക്കുമ്പോള് അതാ നില്‍ക്കുന്നു ഒരാള്.. ഗ്യാസു സിലണ്ടറിന് കയ്യും കാലും വച്ച പോലൊരു രൂപം. ആ ഓമന ബോഡി കണ്ടാലേ അറിയാം, മൂപ്പര് കുറച്ചു കാലമായിട്ട് ഗള്‍ഫാശ്രമത്തിലെ അന്തേവാസിയാണെന്ന്. ഇനി ഇയാളായിരിക്കുമോ ആ യന്ത്രം? മലായളം അറബിയും അറബി മലയാളവുമാക്കുന്ന യന്ത്രം? ആവോ; ആര്‍ക്കറിയാം.'\nSalim Veemboor സലിം വീമ്പൂര് December 6, 2012 at 1:32 AM\nചിരിക്കാന് വക നല്കിയ പോസ്റ്റ് , രസകരമായി എഴുതി\nEchmukutty December 6, 2012 at 1:33 AM\nഗംഭീരമായിട്ടുണ്ട്, കേട്ടൊ. അഭിനന്ദനങ്ങള്....\nഫിറോസ് December 6, 2012 at 1:40 AM\nഹഹ... കലക്കി.. നല്ല കിടിലന് സംഭവം.. എഴുത്തില് ഒരു കണ്ണൂരാന് ശൈലി മുഴച്ചു നില്ക്കുന്നുണ്ടോ എന്നൊരു സംശയം.. എന്തായാലും നന്നായിട്ട് അവതരിപ്പിച്ചു.. :)\nente lokam December 6, 2012 at 1:42 AM\nഹഹ .....യാത്ര വിശേഷങ്ങള്\nശരത്കാല മഴ December 6, 2012 at 2:10 AM\nഎഴുത്ത് കേമം , വായിച്ചു നന്നായി ഇഷ്ട്ടപെട്ടു . നര്‍മ്മം നന്നായി വഴങ്ങും ഇയാള്‍ക്ക് . നന്നായി ചിരിപ്പിച്ച പോസ്റ്റ്, ഉപമകള് കിടു ആയിട്ടുണ്ട് :) കണ്ണൂരാന്റെ ശൈലിയുമായി നല്ല സാമ്യം തോന്നുന്നു എന്നത് യാദ്രിശ്ചികം ആണോ ?\nഉസ്മാന് പള്ളിക്കരയില് December 6, 2012 at 3:08 AM\nസരസം. വളരെ നന്നായെഴുതി.\nCv Thankappan December 6, 2012 at 4:59 AM\nസൌദി എയര്‍പോര്‍ട്ടിലെ ആദ്യാനുഭവം\nരസകരമായി എഴുതി.പൂര്‍വകാല സ്മരണകള് തികട്ടിവന്നു.\nasrus ഇരുമ്പുഴി December 6, 2012 at 5:16 AM\nഹോ...നീ വല്ലാത്തൊരു സാധനംതന്നെയാണ് പഹയാ ...\nഅടിപൊളി ..ഓരോ രംഗങ്ങളും മനസ്സില് പതിഞ്ഞു നിന്നു ...\nPls ...change your comment location :\nsettings >>>post and comment >>comment location >>Embedded >>save settings\nJefu Jailaf December 6, 2012 at 5:16 AM\nകന്നിയാത്രയിലെ വങ്കത്തരങ്ങള് രസം പിടിപ്പിച്ചു അബൂതി. :) നന്നായീട്ടോ..\nകുസുമം ആര് പുന്നപ്ര December 6, 2012 at 6:24 AM\nഈ തമാശ നന്നെ രസിച്ചു.\nMohamedkutty മുഹമ്മദുകുട്ടി December 6, 2012 at 8:31 AM\nചിരിച്ചു,രസിച്ചു എന്നൊന്നും പറഞ്ഞാല് മതിയാവില്ല. അത്രക്കും ഉസാറായി!.പിന്നെ ഏതുപമയാണ് കൂടുതല് രസമായത് എന്നു പറയാന് കഴിയാതെ കുഴങ്ങി എന്നു തന്നെ പറയാം.ചില സമയങ്ങളില് പഴയ ബഹദീറിനേയും ചിലപ്പോള് മുസ്ലിയാരുടെ വയള് പോലെയും ഓര്‍മ്മയില് വന്നു.കുറെ നീളമുണ്ടെങ്കിലും ഒറ്റയിരുപ്പിനു തന്നെ മുഴുവന് തിര്‍ത്തു. സന്തോഷായി.\nMohamedkutty മുഹമ്മദുകുട്ടി December 6, 2012 at 8:32 AM\nബഹദൂര് എന്നു തന്നെ വായിക്കണം. ആധാരത്തില് തിരുത്തും പോലെ തിരുത്തുന്നു.\nമുകിൽ December 6, 2012 at 9:22 AM\nആയിരങ്ങളില് ഒരുവന് December 6, 2012 at 1:43 PM\nചിരിച്ചു മോനേ ചിരിച്ചു..!! ജ്ജ് വെറും അബൂതിയല്ല ..!!\nkochumol(കുങ്കുമം) December 7, 2012 at 1:08 AM\nകൊള്ളാം നല്ല ഉപമകള് വായിച്ചു നന്നായി ചിരിച്ചു...:)\n(ഇന്നെ കുത്ത്യാലന്നീം കുത്തും)\nkanakkoor December 7, 2012 at 5:54 AM\nചിരിക്കാന് കുറെ ഉണ്ടായിരുന്നു ...\nമീന് അന്‍ത്ത? തെറി വല്ലതുമാണോ ?\nAboothi December 7, 2012 at 11:02 PM\nമീന് അന്‍ത്ത? = who are you\nഷാജു അത്താണിക്കല് December 7, 2012 at 11:23 PM\nhahahha കൊള്ളാം ആദ്യം എല്ലാരും ചിന്തിക്കുനതു പോലെ തന്നെ\nrazla sahir December 7, 2012 at 11:46 PM\nha ha ha ...അടിപൊളി.....ശെരിക്കും ആദ്യം ഗള്‍ഫില് വന്നപ്പോള് ചെക്കിങ്ങ്നു നിന്നപ്പോ എനിക്കും തോന്നി കേട്ടോ .ഇനി ആരേലും ഞാന് അറിയാതെ എന്റെ ബാഗില് മയക്കു മരുന്ന് ഇട്ടിടുണ്ടാകുമോ..:Pഎന്നത് ...കുറെ ചിരിച്ചു...നര്‍മത്തില് പോതിഞ്ഞതനെലും ആദ്യമായി ഗള്‍ഫില് വരുന്ന എല്ലാവരുടെയും വിചാരവികാരങ്ങള് ശെരിക്കും അറിയാനുണ്ട്...ആശംസകള്...\nSureshkumar Punjhayil December 7, 2012 at 11:59 PM\nPathivupole, Athi manoharam...!\nAbsar Mohamed December 9, 2012 at 9:17 AM\nഹഹ ... ഈ അനുഭവം മനോഹരമായി അവതരിപ്പിച്ചു.\nകലക്കന് പോസ്റ്റ് ... അബസ്വരാഭിനന്ദനങ്ങള്\nസുബി തൊടുപുഴ December 10, 2012 at 6:26 PM\nകൊള്ളാം അബൂതി, അങ്ങനെ അബൂതിയും ഗള്‍ഫില് എത്തി....\nRainy Dreamz January 12, 2013 at 8:39 PM\nsumesh vasu January 21, 2013 at 8:04 AM\nഇങ്ങളു സൗദീലെവിടാ ?\nഞാൻ ഇമിഗ്രേഷനു അഞ്ച് മണിക്കൂറാ നിന്നത്... സ്വീകരിക്കാൻ വരുന്ന അറബികളെ ഒക്കെ പ്രതീക്ഷിച്ച് വന്ന് , പാക്ക്കളും, ബംഗാളീസും മലയാളീസും കൗണ്ടറിൽ കെട്ടിക്കിടക്കണ കണ്ടപ്പോഴേ നെഞ്ച് കലങ്ങിയതാ...\naboothi:അബൂതി January 21, 2013 at 9:11 AM\nവന്നിറങ്ങിയത് ജിദ്ദയിലാനെങ്കിലും ഇപ്പോള് റിയാദിലാണ്..\nvettathan g January 24, 2013 at 8:59 AM\nഅവധിക്കു പോരുമ്പോള് ആ യന്ത്രം ഒരെണ്ണം വാങ്ങിക്കൊണ്ട് വരണം.അനുഭവവും എഴുത്തും കലക്കി.\nKOYAS KODINHI January 24, 2013 at 7:39 PM\nഎനിക്കും തോന്നിയിരുന്നു ഇനി ഞാനറിയാതെ ആരെങ്കിലും എന്‍റെ ബാഗില് മയക്കുമരുന്ന് വെച്ചിട്ടുണ്ടെങ്കിലോന്ന് .ചിരിച്ചുകൊണ്ട് വായിച്ചു\nMadhusudanan Pv January 25, 2013 at 5:40 PM\nഅബൂതീ, ഇതെന്തൊരു ഊത്ത്.കസറി. വായിച്ചു തീർന്നതറിഞ്ഞില്ല. ഇനി അങ്ങോട്ടെ വിശ്യങ്ങളും പിന്നീട്` പറയണം.. ട്ടോ..\nUNAIS K January 10, 2016 at 2:15 AM


September 2012 | CHITHARI NEWS ചിത്താരി വാര്‍ത്താ\nബ്രൂണെ സുല്‍ത്താന്റെ പുത്രിയുടെ വിവാഹത്തിന് ചെലവ് രണ്ടുകോടി ഡോളര്\nShafi Chithari on Sep 30, 2012\nബ്രൂണെ: ലോകത്തിലെ ഏറ്റവും ആഡംബരപൂര്‍ണമായ വിവാഹം വെള്ളിയാഴ്ച ബ്രൂണെയില് നടന്നു. ലോകത്തിലെ അതിസമ്പന്നന്‍മാരില് ഒരാളായ ബ്രൂണെയ് സുല്‍ത്താന്റെ മകള് ഹാജാ ഹഫീസ സുറുരുള് ബൊല്‍ക്കിയായുടെ വിവാഹമാണ് കെങ്കേമമായി നടന്നത്. വിവാഹത്തിനുമാത്രം ഏകദേശം ഒന്നരക്കോടിമുതല് രണ്ട്ുകോടിവരെ ഡോളര് ചെലവായിട്ടുണ്ടാകുമെന്നാണ് അനുമാനം. ഒരാഴ്ച നീളുന്ന വിവാഘോഷങ്ങളുടെ കണക്ക് ഇതില്‍പ്പെടുത്തിയിട്ടില്ല.\nസുല്‍ത്താനും കുടുംബവും താമസിക്കുന്ന 1,700 മുറികളുള്ള ഇസ്താന നൂറുള് ഇമാം കൊട്ടാരത്തിലായിരുന്നു വിവാഹം. കുടുംബാംഗങ്ങളും സുഹൃത്തുക്കളും വിദേശത്തുനിന്നുമുള്ള അതിഥികളും വിവാഹത്തില് പങ്കുകൊണ്ടു. 2004ല് ബ്രൂണെ രാജ്യത്തിന്റെ അനന്തരാവാകാശിയായ രാജകുമാരന്റെ വിവാഹത്തിന് 50 ലക്ഷം ഡോളര് ചെലവഴിച്ചിരുന്നു. ബ്രൂണെ സുല്‍ത്താന്റെയും സലേഹ രാജകുമാരിയുടെയും അഞ്ചാമത്തെ പുത്രിയാണ് ഹഫീസ രാജകുമാരി. 32 കാരിയായ രാജകുമാരിയെ വിവാഹം ചെയ്തത് 29 കാരനായ ഹാജി മുഹമ്മദ് റുസെയ്‌നി ആണ്. ബിസിനസ് അഡ്മിസ്‌ട്രേഷനില് ഡിഗ്രിയുള്ള രാജകുമാരി സാമ്പത്തിക മന്ത്രാലയത്തിലാണ് ജോലി ചെയ്യുന്നത്. ഭര്‍ത്താവ് ഹാജിമുഹമ്മദ് ബ്രൂണെയുടെ പ്രധാനമന്ത്രികൂടിയായ സുല്‍ത്താന്റെ ഓഫീസിലാണ്.\nഎണ്ണ സമ്പന്നമായ ബ്രൂണെ 600 വര്‍ഷമായി ഒരേ രാജകുടുംബം തന്നെയാണു ഭരിക്കുന്നത്. ധനകാര്യം, പ്രതിരോധം തുടങ്ങിയ വകുപ്പുകളും രാജകുടുംബത്തിന്റെ കീഴിലാണ്.\nസൌത്ത് ചിത്താരി മോയ്ദീന് എന്ന പഴയ കാല മാപ്പിള പ്പാട്ടുകാരനെ കുറിച്ച ഏഷ്യാനെറ്റ് ടി. വി യിലെ കണ്ടതും കേട്ടതും\nShafi Chithari on Sep 27, 2012\nസൌത്ത് ചിത്താരി ഹയ്ദ്രോസേ ജുമുആ മസ്ജിദ് നടുത്തുള്ള ഹയ്ദ്രോസേ ക്വര്‍ട്ടെര്സില് താമസിക്കുന്ന\nമോയ്ദീന് ചിത്താരി എന്നാ പഴയ കാല് മാപ്പിള പ്പാട്ടുകാരനെ കുറിച്ച ഏഷ്യാനെറ്റ് ടി. വി യിലെ കണ്ടതും കേട്ടതും എന്നാ പരിപാടിയില്\nഈ എളിയ കലാകാരന് ഇന്ന് ദുരിതങ്ങള് മാത്രം ,, കാഞ്ഞങ്ങാട് സ്വദേശി മൊയ്ദീന്,,, ഈ കലാകാരന് ഒരു കാലത്ത് വേദികളില് നിറഞ്ഞു നിന്നിരുന്നു ,ചിലപ്പോള് എല്ലാവര്ക്കും പരിജയവും കാണുംഇദ്ദേഹത്തെ,, ഇദ്ദേഹമിപ്പോള് ഇരുണ്ട ജീവിതത്തിനു നേരെ പകച്ചു നിക്കു\nഒരു കൈ താങ്ങ് അതിവിടെയും അനിവാര്യമാണ്,,, സുഹുര്തുക്കളുടെ സഹായം ഇദ്ദേഹത്തിന് എത്തിച്ചു കൊടുക്കുക\nനമ്മള് ഇന്ന് ഒരു രൂപ സഹായം ചെയ്‌താല് സൃഷ്ടാവ് നമുക്ക് അതിരട്ടിയാക്കി തരും ...!\nMOIDEEN KANHANGAD's BANK DETAILS\nAccount Name : MOIDU C.K.\nBank : Federal Bank, Uduma, Kerala\nAccount No. : 1891 01000 02971\nIFSC CODE : FDRL0001891\nMOBILE : 0091 9961 542595, 00919656 068729\nസൌത്ത് ചിത്താരി - മാഹിന് ഹാജി മരണപ്പെട്ടു\nShafi Chithari on Sep 25, 2012\nസൌത്ത് ചിത്താരി മുസ്ലിം ജമ അത് മുന് പ്രസിഡണ്ട് വി.പി റോഡിലെ മഹിന് ഹാജി മരണപ്പെട്ടു\nഖബറടക്കം സൌത്ത് ചിത്താരി ഹൈടരൂസ് മസ്ജിട്ല് ഖാബര് സ്ഥാനില്\nമാണിക്കോത്ത് മടിയന് കുന്നില് പരേതനായ മമ്മുഹാജിയുടെ മകന് 14 മൊയിദു ഹൃദ്യഘാദം മൂലം മരണപ്പെട്ടു\nഇന്നാലില്ലാഹി വ ഇന്നാ ഇലയിഹി റാജിയൂന്... ... മാണിക്കോത്ത് മടിയന് കുന്നില് പരേതനായ മമ്മുഹാജിയുടെ മകന് 14 മൊയിദു ഹൃദ്യഘാദം മൂലം മരണപ്പെട്ടു ..ധീര്ക കാലം അബൂദാബിയില് ആയിരുന്നു..ഗ്രോസറി ബിസിനെസ്സ് നടത്തിവന്ന മൊയ്തു മകന്‍റെ കല്യാണ ആവശ്യത്തിന്നായി ഈ അടുത്താണ് നാട്ടില് എത്തിയത്..നാട്ടിലെ എല്ലാ മത ,സാമൂഹ്യ ,സാംസ്കാരിക രംഗങ്ങളിലും നിറഞ്ഞു നില്‍ക്കാറുള്ള വ്യക്തിത്ത്വമാണ് മൊയ്തു..മാണിക്കോത്ത് ജമാ അത്തിന്‍റെ എലാ പ്രവര്‍ത്തനത്തിലും നിരസാനിധ്യമായിരുന്നു മൊയ്തു..\nമാതമാറ്റിക്കല് ഫൈനാന്‍സില് യൂനുസിന് ഡോക്ടറേറ്റ്\nകാസര്‍കോട്: മാതമാറ്റിക്കല് ഫൈനാന്‍സില് മേല്‍പറമ്പ് കൂവത്തൊട്ടിയിലെ സി.എ. യൂനുസിന് ഡോക്ടറേറ്റ് ലഭിച്ചു. മേല്‍പറമ്പ് കൂവത്തൊട്ടി വീട്ടില് മാഹിങ്ക തറവാട്ടില് പരേതനായ സി.എച്ച്. അഹ്മദ്-ഹാജറ ദമ്പതികളുടെ മകനാണ് യൂനുസ്.\nമദ്രാസ് യൂണിവേഴ്‌സിറ്റിയില് നിന്നാണ് ഡോക്ടറേറ്റ് ലഭിച്ചത്. കൊച്ചിന് യുനീവേഴ്‌സിറ്റിയില് നിന്നും എം.എസ്.സി. മാത്‌സില് അഞ്ചാംറാങ്കോടെയാണ് യൂനുസ് പാസായത്. 2007ലാണ് മദ്രാസ് യുനീവേഴ്‌സിറ്റിയില് പി.എച്ച്.ഡിക്ക് ചേര്‍ന്നത്. കാസര്‍കോട് ഗവണ്‍മെന്റ് കോളേജിലാണ് ബിരുദ വിദ്യാഭ്യാസം പൂര്‍ത്തിയാക്കിയത്. കാഞ്ഞങ്ങാട് ഇഖ്ബാല് ഹയര്‍സെക്കന്‍ഡറി സ്കൂളിലായിരുന്നു പ്ലസ് ടു പഠനം. ചെമ്മനാട് ജമാഅത്ത് ഹയര്‍സെക്കന്‍ഡറി സ്കൂളിലായിരുന്നു സ്കൂള് വിദ്യാഭ്യാസം.\nഹജ്ജാജിമാര്‍ക്ക് സൗത്ത് ചിത്താരി മുസ്ലിം ജമാഅത്ത് യാത്രയയപ്പ് നല്‍കി.\nShafi Chithari on Sep 22, 2012\nസൗത്ത് ചിത്താരി: മഹല്ലില് നിന്നും ഈ വര്‍ഷം പരിശുദ്ധ ഹജ്ജ് ഉംറ കര്‍മത്തിന് പോകുന്നവര്‍ക്ക് സൗത്ത് ചിത്താരി മുസ്ലിം ജമാഅത്ത് കമ്മിറ്റി യാത്രയയപ്പ് നല്‍കി.\nഹിദായത്തുല് ഇസ്ലാം മദ്‌റസയില് വെച്ച് നടന്ന ചടങ്ങില് പ്രസിഡന്റ് സി.എം. ഖാദര് ഹാജി അധ്യക്ഷത വഹിച്ചു.\nഖത്വീബ് ഹമീദ് ഫൈസി ഉദ്ഘാടനം ചെയ്തു. വണ്. ഫോര് അബ്ദുര് റഹ്മാന് ഹാജി, സി.കെ മുഹമ്മദ് ഹാജി കുളിക്കാട്, മൂസ എന്നിവര് പ്രസംഗിച്ചു. ജമാഅത്ത് സെക്രട്ടറി മുഹമ്മദ് കുഞ്ഞി ഹാജി സ്വാഗതവും അബ്ദു മൗലവി യാത്രയയപ്പിന് നന്ദിയും പറഞ്ഞു.\nAWARD FOR METRO MUHAMMAD HAJI\nShafi Chithari on Sep 20, 2012\nShafi Chithari on Sep 11, 2012\nഎറണാകുളം: എടത്തല കുഴിവേലിപ്പടിയിലെ കെ.എം.ഇ.എ. എന്‍ജിനീയറിങ് കോളേജ്. ഉച്ചഭക്ഷണ ഇടവേളയ്ക്കുള്ള ബെല്.\nബി.ടെക് -ഐ.ടി. ഫൈനല് ഇയര് ക്ലാസ്സില് നിന്ന് വിദ്യാര്‍ത്ഥികള് ഓരോരുത്തരായി പുറത്തേക്ക് നീങ്ങി. ഒരാള് മാത്രം ബാക്കിയായി. നസ്‌നിന്. അപ്പോഴും, അവളുടെ നിറഞ്ഞ പുഞ്ചിരി ആ ക്ലാസ്മുറിയാകെ പ്രകാശം പരത്തി നിന്നു.\nവിധിയുടെ കൈകളിലെ 'കളിപ്പാട്ട'ങ്ങളാകാന് തിരഞ്ഞെടുക്കപ്പെട്ടുപോയ നിര്‍ഭാഗ്യവതികളായ അനേകായിരം പെണ്‍കുട്ടികളില് ഒരുവളാണിവളും. ചെറുപ്പത്തിലേ പിടികൂടിയ ശാരീരിക വൈകല്യങ്ങള് ഇവളുടെ ചലനശേഷിയെ ബാധിച്ചു. പരസഹായമില്ലാതെ നടക്കാന്‍പോലുമാവാത്ത സ്ഥിതി.\nഎന്നിട്ടും നസ്‌നിന് പൊരുതുകയാണ്, ജീവിതം ജയിക്കാനായി. കെ.എം.ഇ.എ. എന്‍ജിനീയറിങ് കോളേജിന്റെ പത്ത് വര്‍ഷത്തെ പ്രവര്‍ത്തന ചരിത്രത്തില് ഈ വിദ്യാര്‍ത്ഥിനിയെപ്പോലെ മനക്കരുത്തുള്ള ഒരു കുട്ടിയെ കണ്ടിട്ടില്ലെന്ന് സ്ഥാപനത്തിന്റെ ഡയറക്ടര് പ്രൊഫ. അബ്ദുള് റഹ്മാന് സാക്ഷ്യപ്പെടുത്തുന്നയിടത്ത്, നസ്‌നിന്റെ പുഞ്ചിരിക്ക് കൂടുതല് തിളക്കം കൈവരുന്നു.\nപഠിക്കാന് ബി.ടെക് -ഐ.ടി. ഫൈനല് ഇയര് ക്ലാസ്സിലെ ഏറ്റവും മിടുക്കിയാണ് നസ്‌നിന് എന്ന് അദ്ധ്യാപിക നിലാ മധേശ്വരിയും പറഞ്ഞു: ''കുട്ടിയുടെ അവസ്ഥ കാണുമ്പോള് സങ്കടം വരും. രാവിലെ ക്ലാസ്സില് എത്തിയാല് എങ്ങോട്ടും പോകാനാവാതെ ഒരേ ഇരിപ്പാണ്. പക്ഷേ, മിടുമിടുക്കിയാണവള്... ഇപ്പോള്‍ത്തന്നെ 83 ശതമാനം മാര്‍ക്കുണ്ട്, ക്ലാസ് ടോപ്പര്''.\nഏഴാം സെമസ്റ്റര് ക്ലാസാണ് ഇപ്പോള് നസ്‌നിനും കൂട്ടുകാര്‍ക്കുമായി നടക്കുന്നത്. കമ്പ്യൂട്ടര് ഗ്രാഫിക്‌സും മള്‍ട്ടി മീഡിയ ടെക്‌നിക്‌സും മൊബൈല് കമ്പ്യൂട്ടിങ്ങും മോഡേണ് കമ്യൂണിക്കേഷന് സിസ്റ്റംസും ഉള്‍പ്പെടെയുള്ള ആറ് വിഷയങ്ങളിലും നസ്‌നിന് തന്നെയാണ് മറ്റ് 52 സഹപാഠികള്‍ക്ക് മാതൃക.\n''പഠന പദ്ധതിയുടെ ഭാഗമായി ഏതെങ്കിലും വര്‍ക്ക് ഏല്പിച്ചാലും ക്ലാസ്സില് മറ്റ് കുട്ടികളുടെ ഹെല്‍പ്പ് സ്വീകരിക്കാതെ സ്വന്തമായി ചെയ്ത് കൊണ്ടുവരാം എന്ന ആത്മവിശ്വാസമാണ് എപ്പോഴും നസ്‌നിന് പ്രകടിപ്പിക്കുക'' -ടീച്ചര് ആരിഫ പറയുന്നു.\nകോളേജില് പഠിക്കാന് എത്തിയതു മുതല് ഇന്നുവരെ ക്ലാസ് ഉള്ള ദിവസങ്ങളില് ഒരുദിവസം പോലും മുടങ്ങാത്ത, ഒരുദിവസം പോലും ലേറ്റ് ആയി വരാത്ത വിദ്യാര്‍ത്ഥി എന്ന റെക്കോഡും നസ്‌നിക്ക് സ്വന്തം. മെറിറ്റ് ലിസ്റ്റിലാണ് കുട്ടി കെ.എം.ഇ.എ. കോളേജില് പ്രവേശനം നേടിയത്. നസ്‌നിന്റെ ശാരീരിക വിഷമതകള് കണക്കിലെടുത്ത് മാനേജ്‌മെന്റ് താഴത്തെ നിലയില്‍തന്നെ ക്ലാസ്സുകള് ക്രമീകരിച്ചു. ലാബ് സൗകര്യങ്ങളും ക്ലാസ്സില്‍ത്തന്നെ ഏര്‍പ്പാടാക്കി.\nവാഴക്കാലയില് ബിസിനസ് നടത്തുന്ന നസീറിന്റെ മകളാണ് നസ്‌നിന്. തമ്മനത്താണ് തറവാട്ടുവീട് എങ്കിലും മകളുടെ പഠനസൗകര്യം കണക്കിലെടുത്ത് പിന്നീട് ഇവര് കോളേജിന് സമീപത്തേക്ക് താമസം മാറ്റുകയായിരുന്നു.\nദിവസവും രാവിലെ ഉമ്മ നസീമയാണ് നസ്‌നിയെ കോളേജില് എത്തിക്കുക. 'വാക്കറി'ന്റെ സഹായത്തോടെയാണ് കുട്ടി ക്ലാസ് വരെ നടന്നുകയറുന്നത്. പിന്നീട്, വൈകിട്ട് 4.15ന് ക്ലാസ് വിടുംവരെ എങ്ങോട്ടും പോവാതെ മുന്‍ബെഞ്ചില്‍ത്തന്നെ. എന്തുചോദിച്ചാലും മറുപടിയായി ആദ്യമൊരു ചിരിയുണ്ടാവും.\nഇത്ര ബി-പോസിറ്റീവായി ഇരിക്കാനുള്ള ഊര്‍ജം എവിടെനിന്ന് ലഭിക്കുന്നു എന്ന് ചോദിച്ചു? മറുപടി ഇങ്ങനെയായിരുന്നു: ''ഞാന് ദൈവത്തില് വിശ്വസിക്കുന്നു.'' ''എന്നെക്കുറിച്ച് പത്രത്തില് എഴുതാനാണെങ്കില് വേണ്ട, താല്പര്യമില്ല'' എന്നായിരുന്നു അടുത്ത അഭ്യര്‍ത്ഥന.\nപ്രിയപ്പെട്ട കുട്ടീ, ഞങ്ങളോട് ക്ഷമിക്കുക. നിന്നെക്കുറിച്ചുള്ള വാക്കുകളും നിന്റെ നിറചിരിയും നിനക്ക് ചുറ്റുമുള്ള അനേകായിരം വിദ്യാര്‍ത്ഥികള്‍ക്ക് ഒരു മാതൃകയാകട്ടെ എന്ന സദുദ്ദേശ്യത്തോടു കൂടിയാണ് ഇത് പ്രസിദ്ധീകരിക്കുന്നത്.\nവൈകല്യങ്ങളെയെല്ലാം തോല്പിച്ച് ലോകത്തിന് മുന്നില് നീ ഉയിര്‍ത്തെണീറ്റ്‌നില്‍ക്കുന്ന ഒരുനാള് വരും. അതിനായുള്ള ഇന്ധനമാവട്ടെ ഞങ്ങളുടെ പ്രാര്‍ത്ഥനകളും...\nസി പി എം ഏരിയാ സെക്രട്ടറി എം പൊക്ലന്റെ സഹോദരന് ഹൃദയാഘാതം മൂലം മരിച്ചു\nShafi Chithari on Sep 10, 2012\nകാഞ്ഞങ്ങാട് : സിപിഎം ജില്ലാ കമ്മിറ്റിയംഗവും കാഞ്ഞങ്ങാട് ഏരിയാ സെക്രട്ടറിയുമായ എം പൊക്ലന്റെ സഹോദരനും കാഞ്ഞങ്ങാട് നഗരത്തിലെ ഓട്ടോ ഡ്രൈവറുമായ വെള്ളിക്കോത്ത് അടോട്ട് മൊട്ടക്കാലില് എം കുഞ്ഞമ്പു(52) ഹൃദയാഘാതം മൂലം മരണപ്പെട്ടു. ഇന്നലെ ഉച്ചക്ക് കടുത്ത നെഞ്ചുവേദ അനുഭവപ്പെട്ട കുഞ്ഞമ്പുവിനെ ഉടന് തന്നെ കോട്ടച്ചേരി കുന്നുമ്മലിലെ സ്വകാര്യാശുപത്രിയിലെത്തിച്ചുവെങ്കിലും ജീവന് രക്ഷിക്കാനായില്ല. മരണ വിവരമറിഞ്ഞയുടന് പി കരുണാകരകന് എം പിയും സി പി എം ജില്ലാ സെക്രട്ടറി കെ പി സതീഷ് ചന്ദ്രന് അടക്കമുള്ള നേതാക്കള് വെള്ളക്കോത്ത് അടോട്ടെ വസതിയിലെത്തി. മുന് എം എല് എ കെ വി കുഞ്ഞിരാമന്, എ കെ നാരായണന്, അഡ്വ കെ പുരുഷോത്തമന്, അഡ്വ പി അപ്പുക്കുട്ടന്, ബി ജെ പി ദേശീയ നിര്‍വ്വാഹക സമിതിയംഗം മടിക്കൈ കമ്മാരന്, മുസ്‌ലിം ലീഗ് മണ്ഡലം പ്രസിഡണ്ട് ബഷീര് വെള്ളിക്കോത്ത്, അഡ്വ എം സി ജോസ്, അജാനൂര് പഞ്ചായത്ത് പ്രസിഡണ്ട് നസീമ ടീച്ചര്, വൈസ് പ്രസിഡണ്ട് പി ബാലകൃഷ്ണന്, യു വി ഹസൈനാര്, പഞ്ചായത്ത് മുസ്‌ലിം ലീഗ് പ്രസിഡണ്ട് അബ്ദുള് റഹ്മാന് വണ്‍ഫോര്, മലബാര് വാര്‍ത്ത മാനേജിംഗ് എഡിറ്റര് ബഷീര് ആറങ്ങാടി, സി പി ഐ ജില്ലാ സെക്രട്ടറി ഗോവിന്ദന് പള്ളിക്കാപ്പില്, മണ്ഡലം സെക്രട്ടറി എ ദാമോദരന്, ബ്ലോക്ക് പഞ്ചായത്ത് പ്രസിഡണ്ട് എ കൃഷ്ണന്, സി പി ഐ സംസ്ഥാന കമ്മിറ്റിയംഗം കെ വി കൃഷ്ണന് തുടങ്ങി നിരവധി പേര് വസതിയിലെത്തി. പരേതനായ കണ്ണന്റെയും ചീരുവിന്റെയും മകനാണ്. ഏറെ കാലം ഗള്‍ഫിലായിരുന്ന കുഞ്ഞമ്പു നാട്ടില് മടങ്ങിയെത്തിയ ശേഷം ഓട്ടോ ഡ്രൈവറായി ജോലി നോക്കുകയായിരുന്നു. ഭാര്യ : കമല, മക്ക ള്: പ്രസീത, പ്രമീത, പ്രശംസ, മരുമക്കള്: മധുസൂദനന്, മുരളി, മറ്റു സഹോദരങ്ങള്: ചിരുതകുഞ്ഞി, വെള്ളച്ചി, ജാനു (സിപിഎം മൊട്ടമ്മല് ബ്രാഞ്ച് അംഗം), മാധവി (കോട്ടച്ചേരി സര്‍വീസ് സഹകരണ ബാങ്ക് ജീവനക്കാരി). മൃതദേഹം വൈകിട്ട് അടോട്ട് സമുദായ ശ്മശാനത്തില് സംസ്‌കരിച്ചു..\nകാഞ്ഞങ്ങാട്ടെ വാഹന വില്‍പ്പനക്കാരന്റെ മരണം; സുഹൃത്ത് മുംബൈയില് നിന്നും മുങ്ങി\nകാസര്‍കോട്: കാഞ്ഞങ്ങാട്ടെ വാഹന വില്‍പ്പന ശാലയിലെ ജീവനക്കാരനും ദേളി സ്വദേശിയുമായ യുവാവിനെ കഴുത്ത് ഞെരിച്ച് കൊലപ്പെടുത്തിയ കേസില് ഒളിവില് കഴിയുകയായിരുന്ന സുഹൃത്തിനെ കണ്ടെത്താനുള്ള ഗോവ പോലീസിന്റെ ശ്രമം വിഫലമായി. കാഞ്ഞങ്ങാട് സൈന് മോട്ടോര്‍സ് ബൈക്ക് ഷോറൂമിലെ ജീവനക്കാരനും ദേളി സ്വദേശിയുമായ നിസാറിനെ(35) കൊലപ്പെടുത്തിയ കേസില് പ്രതിയായ കാസര്‍കോട് അടുക്കത്ത് ബയലിലെ ആഷിര് മുംബൈയിലുണ്ടെന്ന് സൈബര് സെല്ലിന്റെ സഹായത്തോടെ ഗോവ പോലീസ് നടത്തിയ അന്വേഷണത്തില് തെളിഞ്ഞു. ഇതേതുടര്‍ന്ന് പോലീസ് മുംബൈയിലെത്തിയെങ്കിലും അറസ്റ്റ് ഭയന്ന് ആഷിര് മുംബൈയില് നിന്നും കടന്ന് കളയുകയായിരുന്നു. ഇപ്പോള് ആഷിറിന്റെ മൊബൈല് ഫോണ് സ്വിച്ച് ഓഫ് ചെയ്ത നിലയിലാണ്. ആഗസ്റ്റ് 30ന് രാത്രിയാണ് നിസാറിനെ മഡ്‌ഗോവ കല്ലങ്കോട് ബീച്ചിലെ ഒരു ഹോട്ടല് മുറിയില് ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. നിസാറിനോടൊപ്പം ഹോട്ടല് മുറിയില് താമസിച്ച സുഹൃത്ത് ആഷിര് സംഭവത്തിന് ശേഷം മുങ്ങുകയായിരുന്നു. നിസാറിന്റെ മൃതദേഹം ഗോവ മെഡിക്കല് കോളേജ് ആശുപത്രിയില് പോസ്റ്റുമോര്‍ട്ടം ചെയ്തതോടെ യുവാവിനെ കഴുത്ത് ഞെരിച്ച് ശ്വാസം മുട്ടിച്ചാണ് കൊലപ്പെടുത്തിയതെന്ന് തെളിഞ്ഞു. ഇതേതുടര്‍ന്ന് ഗോവ പോലീസ് കൊലക്കുറ്റത്തിന് കേസെടുത്ത് അന്വേഷണമാരംഭിക്കുകയായിരുന്നു. മുങ്ങിയ ആഷിറിനെ തേടി ഗോവ പോലീസ് ആദ്യം കാസര്‍കോട്ടാണ് എത്തിയത്. കാസര്‍കോട്ട് അന്വേഷണം നടത്തുന്നതിനിടെയാണ് ആഷിര് മുംബൈയിലുണ്ടെന്ന് പോലീസിന് സൂചന ലഭിച്ചത്. ഓണം അവധി ആഘോഷിക്കാനായി ഗോവയിലേക്ക് പോയ നിസാറും ആഷിറും ഹോട്ടല് മുറിയില് താമസിക്കുന്നതിനിടെ ചില പ്രശ്‌നങ്ങളുടെ പേരില് വാക്ക് തര്‍ക്കത്തിലേര്‍പ്പെടുകയും സംഘട്ടനമുണ്ടാകുകയും ചെയ്തു. ഇതിനിടയിലാണ് നിസാറിനെ ശ്വാസം മുട്ടിച്ച് കൊലപ്പെടുത്തിയത്..\nഅജാനൂര് പഞ്ചായത്ത് മുസ്ലിം യൂത്ത് ലീഗ് സമ്മേളനം ചിത്താരിയില് സമാപിച്ചു\nചിത്താരി : അജാനൂര് പഞ്ചായത്ത് മുസ്ലിം യൂത്ത് ലീഗ് സമ്മേളനം ചിത്താരി വി.പി റൊഡില് മര്‍ഹൂം ഷുക്കുര് നഗറില് യില് സമാപിച്ചു.\nനിരവധി സെക്ഷനുകളടങ്ങിയ പരിപാടിയില് വെയ്കുന്നേരം ശക്തി പ്രകടനത്തോടെ സമാപന സമ്മേളനം പരിസമാപ്തിയായി\nവെള്ളിക്കോത്ത് പി. കണ്ണന് നായര് നിര്യാതനായി\nകാഞ്ഞങ്ങാട്: വെള്ളിക്കോത്ത് പനയന്തട്ട തറവാട് കാരണവരും കല്ല്യാല് മുച്ചിലോട്ട് ഭഗവതി ക്ഷേത്രമുള്‍പ്പടെ വിവിധ ക്ഷേത്രങ്ങളുടെ കോയ്മയുമായ വെള്ളിക്കോത്ത് അര്‍ച്ചനയിലെ പി. കണ്ണന് നായര് (ഗിരിനായര്) (97) നിര്യാതനായി.\nമുച്ചിലോട്ട് ഭഗവതി ക്ഷേത്രത്തിലെ നാല് പെരുങ്കളിയാട്ടങ്ങള്‍ക്ക് നേതൃത്വം നല്‍കി. അജാനൂര് എന്.എസ്.എസ് കരയോഗത്തിന്റെ സ്ഥാപക ഭാരവാഹിയായിരുന്നു.\nഭാര്യ: പള്ളിയത്ത് കുട്ടിയമ്മ നീലേശ്വരം, മകന്: പി. പിതാംബരന് നായര് (മെഡികെയര് സ്‌പെഷ്യാലിറ്റി സെന്റര്, കാഞ്ഞങ്ങാട്), മരുമകള്: എം. രമ (പടിഞ്ഞാറ്റംകൊഴുവല്, സഹോദരങ്ങള്: പരേതരായ പി കമ്മാരന് നായര്, ചിയേയി അമ്മ. സഞ്ചയനം ബുധനാഴ്ച\nബ്രൂണെ സുല്‍ത്താന്റെ പുത്രിയുടെ വിവാഹത്തിന് ചെലവ് ...\nസൌത്ത് ചിത്താരി മോയ്ദീന് എന്ന പഴയ കാല മാപ്പിള പ്പ...\nമാണിക്കോത്ത് മടിയന് കുന്നില് പരേതനായ മമ്മുഹാജിയു...\nമാതമാറ്റിക്കല് ഫൈനാന്‍സില് യൂനുസിന് ഡോക്...\nഹജ്ജാജിമാര്‍ക്ക് സൗത്ത് ചിത്താരി മുസ്ലിം ജ...\nസി പി എം ഏരിയാ സെക്രട്ടറി എം പൊക്ലന്റെ സഹോദരന് ഹൃ...\nകാഞ്ഞങ്ങാട്ടെ വാഹന വില്‍പ്പനക്കാരന്റെ മരണം; സുഹൃത്...\nഅജാനൂര് പഞ്ചായത്ത് മുസ്ലിം യൂത്ത് ലീഗ് സമ്മേളനം ച...


ലോകകപ്പിൽ പാകിസ്ഥാനോട് ആദ്യം ഏറ്റുമുട്ടിയത് 92ൽ; അജയ്യരായി ഇന്ത്യ\nSamayam Malayalam| Jun 16, 2019, 10.26 AM IST\nമാഞ്ചസ്റ്റർ: ലോകകപ്പിൽ ക്രിക്കറ്റ് ആരാധകർ മുഴുവൻ ആവേശത്തോടെ കാത്തിരിക്കുന്ന മത്സരമാണ് ഇന്ത്യയും പാകിസ്ഥാനും തമ്മിലുള്ള പോരാട്ടം. 1975ൽ ലോകകപ്പ് തുടങ്ങിയെങ്കിലും ഇരുടീമുകളും ആദ്യമായി നേർക്ക് നേർ വരാൻ 17 വർഷമെടുത്തു. 1983ൽ ഇന്ത്യ ലോകകപ്പിൽ തങ്ങളുടെ ആദ്യ കിരീടം നേടിയിരുന്നു.\n1992ലാണ് ലോകകപ്പിൽ ആദ്യമായി ഇന്ത്യയും പാകിസ്ഥാനും തമ്മിൽ കളിക്കുന്നത്. സച്ചിൻ ടെണ്ടുൽക്കർ മാൻ ഓഫ് ദി മാച്ച് പുരസ്കാരം ഏറ്റുവാങ്ങിയ മത്സരത്തിൽ വിജയം ഇന്ത്യക്കായിരുന്നു. ഇന്ത്യൻ വിക്കറ്റ് കീപ്പർ കിരൺ മോറെയും പാകിസ്ഥാൻെറ ജാവേദ് മിയാൻദാദും ഫീൽഡിൽ അന്ന് പരസ്പരം കോമ്പ് കോർത്തിരുന്നു. 43 റൺസിനായിരുന്നു ഇന്ത്യൻ വിജയം.\n1996 ലോകകപ്പിലും ഇന്ത്യ പാകിസ്ഥാനെ എതിരിട്ടു. വെങ്കിടേഷ് പ്രസാദും അമീർ സുഹൈലും തമ്മിൽ നടന്ന പോരാട്ടം കൂടിയായിരുന്നു അത്. തൊട്ട് മുമ്പത്തെ ലോകകപ്പിലെ ചാമ്പ്യൻമാരായ പാക് പടയെയാണ് അന്ന് ഇന്ത്യ തകർത്ത് വിട്ടത്. വീണ്ടും 1999ൽ ഇന്ത്യ പാകിസ്ഥാനെ പരാജയപ്പെടുത്തുമ്പോൾ പ്രസാദ് തന്നെയായിരുന്നു ഹീറോ. മാഞ്ചസ്റ്ററിൽ തന്നെയായിരുന്നു അന്ന് മത്സരം നടന്നത്.\n2003ൽ സച്ചിനായിരുന്നു ഇന്ത്യയെ വിജയത്തിലെത്തിച്ചത്. 98 റൺസെടുത്ത സച്ചിൻെറ അന്നത്തെ ബാറ്റിങ് പ്രകടനം അദ്ദേഹത്തിൻെറ ക്രിക്കറ്റ് കരിയറിലെ തന്നെ ഏറ്റവും മികച്ച ഒന്നായിരുന്നു. തുടക്കത്തിൽ സച്ചിൻെറ ക്യാച്ച് വിട്ടതും പാകിസ്ഥാന് വിനയായി. ലോകകപ്പിൽ പാകിസ്ഥാനെതിരെ ഇന്ത്യയുടെ നാലാം വിജയം.\n2011ൽ ലോകകപ്പ് സെമിഫൈനലിലായിരുന്നു ഇരുടീമുകളും തമ്മിലുള്ള മത്സരം. സച്ചിൻ തന്നെയാണ് അന്നും ഇന്ത്യയെ ഭേദപ്പെട്ട സ്കോറിലെത്തിച്ചത്. സെമിയിൽ പാക് പടയെ തോൽപ്പിച്ച് മുന്നേറിയ ഇന്ത്യ അന്ന് ഫൈനലിൽ ലങ്കയെ വീഴ്ത്തി കിരീടവും ചൂടിയാണ് മടങ്ങിയത്.\n2015ലെ ലോകകപ്പിൽ ഇന്ത്യ നേടിയത് പാകിസ്ഥാനെതിരായ തങ്ങളുടെ മികച്ച വിജയങ്ങളിൽ ഒന്നായിരുന്നു. വിരാട് കോഹ്ലിയുടെ സെഞ്ച്വറി മികവിലാണ് അന്ന് ഇന്ത്യ വിജയിച്ചത്. 76 റൺസിനായിരുന്നു ലോകകപ്പിൽ പാക് പടയ്ക്കെതിരായ ഇന്ത്യയുടെ ആറാം വിജയം.\nമാഞ്ചസ്റ്ററിൽ ഇന്ത്യയും പാകിസ്ഥാനും തമ്മിൽ ഏഴാമത് ലോകകപ്പ് മത്സരത്തിനാണ് ഇറങ്ങുന്നത്. 6-0ന് ഇന്ത്യയാണ് മുന്നിൽ. ഇത് വരെയും ഒരു മത്സരം പോലും ജയിക്കാൻ സാധിക്കാത്ത പാകിസ്ഥാൻ ഇന്ന് തങ്ങളുടെ ഏറ്റവും ശക്തമായ പോരാട്ടത്തിന് തന്നെയാവും ശ്രമിക്കുകയെന്ന് ഉറപ്പാണ്.


തീരത്ത‌് വറുതിയുടെ തിരയിളക്കം | Alappuzha | Kerala | Deshabhimani | Wednesday Jul 25, 2018\nതീരത്ത‌് വറുതിയുടെ തിരയിളക്കം\nടി പി സുന്ദരേശൻUpdated: Wednesday Jul 25, 2018\nപണിയില്ലാതായ തൊഴിലാളികൾ അർത്തുങ്കൽ ആയിരംതൈ ഫിഷ‌് ലാൻഡിങ‌് സെന്ററിൽ വലകെട്ടുന്ന ജോലിയിൽ\nചാകരക്കൊയ‌്ത്തിന‌് കാത്തിരുന്ന കടലോര മത്സ്യത്തൊഴിലാളികളുടെ പ്രതീക്ഷകൾ തകർന്നതോടെ തീരത്ത‌് വറുതിയുടെ നാളുകൾ. ജൂൺ, ജൂലൈ മാസങ്ങളിൽ പതിവുതെറ്റാതെ ലഭിച്ചിരുന്ന ചാകരക്കാലം ഇത്തവണ ജില്ലയുടെ വടക്കൻ മേഖലയിൽ എത്തിയില്ല.\nകാട്ടൂർ, ചെത്തി, മാരാരിക്കുളം, ചേന്നവേലി, അർത്തുങ്കൽ ഫിഷ‌് ലാൻഡിങ‌് സെന്റർ, തൈക്കൽ, ഒറ്റമശേരി, പള്ളിത്തോട‌് എന്നിവിടങ്ങളാണ‌് വടക്കൻ മേഖലയിൽ ചാകരക്കൊയ‌്ത്ത‌് ലഭിക്കാറുള്ള സ്ഥലങ്ങൾ. ഇവിടങ്ങളിൽ കുറഞ്ഞത‌് രണ്ടിടത്തെങ്കിലും പതിവായി ചാകര കിട്ടാറുണ്ട‌്. പരമ്പരാഗത മത്സ്യത്തൊഴിലാളികൾക്കും ചുമട്ടുതൊഴിലാളികൾക്കും അനുബന്ധ തൊഴിലാളികൾക്കും വർഷത്തിൽ ചാകരക്കാലത്ത‌് മാത്രമാണ‌് കാര്യമായ തൊഴിലും വരുമാനവും ലഭിക്കുന്നത‌്.\n2017ൽ കണിച്ചുകുളങ്ങര ഭാഗത്ത‌് മാസങ്ങൾനീണ്ട ചാകരക്കൊയ‌്ത്ത‌് ലഭിച്ചിരുന്നു. എല്ലാത്തരം മീനുകളും ധാരാളമായി മാസങ്ങളോളം കിട്ടിയിരുന്നു. കഴിഞ്ഞവർഷം അത്രയും ഇല്ലായിരുന്നെങ്കിലും മോശമല്ലായിരുന്നു.\nപക്ഷെ, ഇത്തവണ തീരവാസികളുടെ സ്വപ‌്നമാകെ തകർന്നു. ചാകരകാത്ത‌് ദിവസങ്ങൾ എണ്ണിക്കഴിഞ്ഞവർക്ക‌് നിരാശമാത്രമായി ഫലം. ഇതേവരെ ഒരിടത്തും ചാകരയെത്തിയില്ല. ഓഖി ദുരന്തംമുതൽ തൊഴിലാളികൾക്ക‌് പ്രതിസന്ധിയാണ‌്. അടിക്കടി പ്രതികൂലകാലാവസ്ഥയും അധികാരികളുടെ മുന്നറിയിപ്പുമാണ‌് പ്രതിസന്ധി സൃഷ്ടിച്ചത‌്. കടലിലിറങ്ങാൻ സാധിച്ചത‌് വളരെക്കുറച്ച‌് നാളുകളിൽ മാത്രം. അപ്പോഴും ചാകരയെത്തുമെന്നും ദുഃഖങ്ങൾ അകലുമെന്നുമായിരുന്നു പ്രതീക്ഷ. ജൂലൈ അവസാനത്തോട‌് അടുക്കുമ്പോൾ പുന്നപ്ര മാത്രമാണ‌് ചാകരയുള്ളത‌്. പിന്നീടുള്ളത‌് എറണാകുളം ജില്ലയിലെ ചെല്ലാനത്തും.\nചെറുവള്ളങ്ങൾ പോലും കടലിലിറക്കാൻ പറ്റാത്ത കാലാവസ്ഥ. കാറ്റുംകോളും അനന്തമായി നീളുന്നു. ഒപ്പം ചാകര പ്രതീക്ഷയും അസ‌്തമിച്ചു. വള്ളവും വലയും യന്ത്രവും മറ്റും ചാകരക്കൊയ‌്ത്ത‌് മുന്നിൽക്കണ്ട‌് തയ്യാറാക്കാൻ മുടക്കിയ വൻതുക ബാധ്യതയായി. കടപ്പുറത്ത‌് ഒത്തുകൂടി ദുഃഖം പങ്കുവയ‌്ക്കുകയാണ‌് തൊഴിലാളികൾ. ചിലർ വലകെട്ടുന്ന ജോലിയിൽ ഏർപ്പെടുന്നു. അർത്തുങ്കൽ ആയിരംതൈ ഫിഷ‌് ലാൻഡിങ‌് സെന്ററിൽ പണിയില്ലാതായ തൊഴിലാളികൾ ഇങ്ങനെ ഒത്തുകൂടുന്ന ഇടമായി മാറി. ചാകരയും പണിയും ഇല്ലാത്തത‌് കടുത്ത ജീവിത പ്രതിസന്ധിയാണ‌് സൃഷ്ടിക്കുന്നതെന്ന‌് തൊഴിലാളികളായ സൈറപ്പൻ, ഷാജി, സിൻസി എന്നിവർ പറഞ്ഞു. കമീഷൻ ഏജന്റായ ഔസേഫിനും മറിച്ചൊന്നും പറയാനില്ല.


നടന് മുകേഷും മീടൂ ക്യാമ്പയിനില് കുടുങ്ങി!! മുറിയിലേക്ക് വിളിച്ചതായി വെളിപ്പെടുത്തലുമായി യുവതി രംഗത്ത് – Daily Indian Herald\nപ്രമുഖ നടനും അമ്മ ഭാരവാഹിയും എംഎല്‍എയുമായ നടന് മുകേഷിനെതിരെ മീടൂ കാമ്പയിനില് ആരോപണം. തന്നെ ഹോട്ടല് മുറിയില് വിളിച്ച് ശല്യം ചെയ്തു എന്നാണ് ടെസ്സ് ജോസഫ് എന്ന യുവതി ട്വിറ്റര് അക്കൗണ്ട് വഴി വെളിപ്പെടുത്തിയിരിക്കുന്നത്.\nഏഷ്യാനെറ്റ് ചാനലിലെ നിങ്ങള്‍ക്കുമാകാം കോടീശ്വരന് എന്ന പരിപാടിയുടെ ഇടയിലാണ് സംഭവമെന്നും യുവതി വ്യക്തമാക്കുന്നു. പരിപാടിയുടെ പ്രധാന അവതാരകനായിരുന്നു മുകേഷ്. 19 വര്‍ഷം മുമ്പാണ് സംഭവം നടന്നത്. ഹോട്ടല് മുറിയിലെ ഫോണില് വിളിച്ച് ശല്യപ്പെടുത്തുകയായിരുന്നു. തൊട്ടടുത്ത മുറിയിലെത്താന് ആവശ്യപ്പെട്ടായിരുന്നു ശല്യം ചെയ്തത്.\nഅന്നത്തെ പരിപാടിയുടെ സംഘാടനകന് ദറിത് ഉബ്രിയാനെ വിളിച്ച് അവിടെ നിന്നും മാറുകയായിരുന്നു. ചെന്നൈയിലെ ‘ലെ മെറിഡിയന്’ ഹോട്ടലില് വച്ചായിരുന്നു സംഭവം നടന്നത്. തനിക്ക് 20 വയസ്സുള്ളപ്പോഴാണ് സംഭവമെന്നും യുവതി കുറിക്കുന്നു.\nRelated Topics:actor mukeshme too\nശബരിമല സമരത്തെ തള്ളിപ്പറഞ്ഞ് വെള്ളാപ്പള്ളി നടേശന്; തെരുവ് യുദ്ധത്തിന് വിശ്വാസികളെ തള്ളിവിടരുതെന്നും എസ്എന്‍ഡിപി നേതാവ്\nമീ ടൂ പോസ്റ്റുമായി നടി ശോഭന…


അമിത വേഗതയില് സഞ്ചരിച്ച കാര് നിയന്തണം വിട്ട് മറിഞ്ഞ് യുണിവേഴ്‌സിറ്റി വിദ്യാര്‍ത്ഥിനി മരിച്ചു – Times Kerala\nഹൈദരാബാദ് :അമിത വേഗതയില് സഞ്ചരിച്ച കാര് നിയന്തണം വിട്ട് മറിഞ്ഞ് യുണിവേഴ്‌സിറ്റി വിദ്യാര്‍ത്ഥിനി മരിച്ചു. ഹൈദരബാദ് സര്‍വകലാശാല വിദ്യാര്‍ത്ഥിനിയായ ഉത്തര്‍പ്രദേശ് സ്വദേശിനി അനന്യ ഗോയലാണ് കാറപകടത്തില് പെട്ട് മരിച്ചത്. ചൊവാഴ്ച പുലര്‍ച്ചെ3മണിയോട് കൂടി ഹൈദരാബാദ് നഗരത്തിലെ ഔട്ടര് റോഡില് വെച്ചായിരുന്നു അപകടം.\nകാറിലുണ്ടായിരുന്ന അനന്യയുടെ കൂട്ടുകാരായ നികിത, ജതിന് എന്നിവരെ പരിക്കുകളോടെ ആശുപത്രിയില് പ്രവേശിപ്പിച്ചു. ഇവര് അപകട നില തരണം ചെയ്തിട്ടുണ്ട്. ജതിനായിരുന്നു കാര് ഡ്രൈവ് ചെയ്തിരുന്നത്.\nകാറിന്റെ പുറക് സീറ്റിലിരുന്ന അനന്യ സീറ്റ് ബെല്‍റ്റ് ധരിച്ചിരുന്നില്ല. മുന് വശത്ത് ഇരുന്നിരുന്ന ജതിനും നികിതയും സീറ്റ് ബെല്‍റ്റ് ധരിച്ചിരുന്നു. അമിത വേഗതയില് സഞ്ചരിച്ച കാര് ഒരു വളവ് തിരിയുന്നതിനിടെ നിയന്തണം നഷ്ടപ്പെടുകയായിരുന്നു.\nഡിവൈഡറിലേക്ക് ഇടിച്ച് കയറിയ കാര് എതിര് വശത്തുള്ള റോഡിലേക്ക് മറിഞ്ഞാണ് അപകടം സംഭവിച്ചത്.\nആര്‍ത്തവത്തെ തുടര്‍ന്ന് മാറ്റി പാര്‍പ്പിച്ച ഇരുപത്തിമൂന്നുകാരി മരിച്ച നിലയില്


mar chrysostom നന്മയായും നര്‍മമായും അള്‍ത്താരയിലെ 'സ്വര്‍ണനാവുള്ള വൈദികന്'\nനന്മയായും നര്‍മമായും അള്‍ത്താരയിലെ ‘സ്വര്‍ണനാവുള്ള വൈദികന്’\nമാനവരാശിയുടെ ഉന്നമനത്തിനായി ജീവിതം ഉഴിഞ്ഞുവെച്ച പുരോഹിതന്. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്തയുടെ ജീവിതവ്രതം തന്നെ സ്നേഹവും കരുണയും നിറഞ്ഞ ഉറവവറ്റാത്ത കാരുണ്യപ്രവര്‍ത്തനങ്ങളിലൂന്നിയായിരുന്നു. ജാതിമതഭേദമന്യേ ജനമനസുകളിലേക്കിറങ്ങിച്ചെന്ന ക്രിസോസ്റ്റം വലിയ മെത്രാപ്പൊലീത്ത, നര്‍മത്തിലൂടെ മനുഷ്യരുടെ മര്‍മം പഠിച്ചും മറ്റുള്ളവരെ സ്നേഹം പഠിപ്പിക്കുകയും ചെയ്തു. ജീവിതത്തില് കടുത്ത വെല്ലുവിളികളിലൂടെ കടന്നുവന്ന വലിയ ഇടയന് പുഞ്ചിരികൊണ്ടുള്ള ജീവിതത്തിന്റെ പാഠങ്ങള് മറ്റുള്ളവര്‍ക്ക് പകര്‍ന്നുനല്‍കി.\n1918 ഏപ്രില് 17ന് പത്തനംതിട്ടയിലെ ഇരവിപേരൂരിലാണ് കെ.ഇ.ഉമ്മന് കശ്ശീശയുടെയും ശോശാമ്മയുടെയും മകനായി ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്തയുടെ ജനനം. സ്‌കൂള് വിദ്യാഭ്യാസത്തിന് ശേഷം ആലുവ യു.സി കോളേജ്, യൂണിയന് തിയോളജിക്കല് കോളേജ്, കാന്റര്‍ബറി സെന്റ്.അഗസ്റ്റിന് കോളേജ് എന്നിവിടങ്ങളില് നിന്ന് വൈദ്യശാസ്ത്രത്തില് വിദ്യാഭ്യാസം നേടി.\n1944ല് വൈദികനായി. മലങ്കര മാര്‍ത്തോമാ സുറിയാനി സഭയുടെ പ്രതിസന്ധിഘട്ടത്തില് 1953ല് എപിസ്‌കോപാ സ്ഥാനത്തെത്തിയ തിരുമേനി 1999 ഒക്ടോബര് 23നാണ് സഭയുടെ ഇരുപതാമത് മെത്രാപ്പൊലീത്തയാകുന്നത്. തുടര്‍ന്ന് വിവിധ ഭദ്രാസനങ്ങളുടെ അമരക്കാരനായും മിഷണറി ബിഷപ്പായും പ്രവര്‍ത്തിച്ചിട്ടുണ്ട്.\nദേശീയ ക്രിസ്ത്യന് കൗണ്‍സില് അധ്യക്ഷസ്ഥാനം അലങ്കരിച്ച ക്രിസോസ്റ്റം വലിയ മെത്രാപ്പൊലീത്ത 1954ലും 1968ലും നടന്ന ആഗോള ക്രിസ്ത്യന് കൗണ്‍സിലിന്റെ സമ്മേളനങ്ങളിലും സാന്നിധ്യമായി. 2007ല് ശാരീരിക അവശതകള് മൂലം സ്ഥാനത്യാഗം ചെയ്തു.\nപൊതുമധ്യത്തില് സ്ഥാനത്യാഗം ചെയ്തെങ്കിലും അദ്ദേഹം മനുഷ്യര്‍ക്കുവേണ്ടി പ്രവര്‍ത്തിച്ചു, ജീവിച്ചു. സ്നേഹത്തിന്റെ അതിര്‍വരമ്പുകളില്ലാത്ത പച്ചയായ മനുഷ്യന്… ഇന്ത്യയില് ഏറ്റവും കൂടുതല് കാലം മേല്‍പ്പട്ട സ്ഥാനത്തിരുന്ന വ്യക്തി കൂടിയായിരുന്നു ഫിലിപ്പോസ് മാര് ക്രിസോസ്റ്റം. ജാതിക്കും മതത്തിനും മേലേ പ്രവര്‍ത്തിച്ച അദ്ദേഹത്തിന് പകരം വയ്ക്കാനില്ലാത്ത സേവനത്തിന് 2018ല് രാജ്യം പത്്മഭൂഷണ് നല്‍കി ആദരിച്ചു. കേരളത്തിലെ സാമൂഹിക, സാംസ്‌കാരിക മേഖലകളില് സജീവമായി എക്കാലത്തും ഇടപെടലുകള് നടത്തിയ ആത്മീയ നേതാക്കളിലൊരാളായിരുന്നു മാര് ക്രിസോസ്റ്റം.\n‘കഥ പറയും കാലം’ എന്ന പേരില് ഫിലിപ്പോസ് മാര് ക്രിസോസ്റ്റം തന്റെ ജീവിത രേഖ ആത്മകഥാ രൂപമാക്കി. ‘തിരുഫലിതങ്ങള്’, ‘ദൈവം ഫലിതം സംസാരിക്കുന്നു’, ‘ആകാശമേ കേള്‍ക്ക ഭൂമിയേ ചെവി തരിക’ തുടങ്ങിയ കൃതികള് മാനവരാശിക്കുള്ള അദ്ദേഹത്തിന്റെ അനശ്വര സംഭാവനകളായിരുന്നു.\nഅയിരൂര് ചെറുകോല്‍പ്പുഴ ഹിന്ദുമതപരിഷത്തിലും മാരാമണ് കണ്‍വെന്‍ഷനിലും പ്രഭാഷണം നടത്തിയിട്ടുള്ള ഏക ആധ്യാത്മിക പ്രഭാഷകനായ വലിയ ഇടയനെ, കേള്‍വിക്കാര് എക്കാലവും സാകൂതം ശ്രവിച്ചിരുന്നു.\nപ്രതിസന്ധികളെ ലാഘവത്തോടെയും ലാളിത്യത്തോടെയുമായിരുന്നു അദ്ദേഹം എക്കാലവും സമീപിച്ചിരുന്നത്. അടിയുറച്ച ആത്മവിശ്വാസത്തിനും അര്‍പണബോധത്തിനും മുന്‍പില് ഹൃദ്രോഗവും അര്‍ബുദവും മുട്ടുമടക്കി. സ്വര്‍ണനാവുള്ള വൈദികന് എന്ന വിശേഷണത്തിന് അര്‍ഹനായ വലിയ ഇടയന് പുരോഹിത ജീവിതത്തെ തെല്ലും മേമ്പൊടിയില്ലാതെ ജനത്തിന്റെ ഉന്നമനത്തിനായി ഉപയോഗിക്കാമെന്ന് തെളിയിച്ച വ്യക്തിത്വമായിരുന്നു.\nStory Highlights- mar chrysostom\nRead more on: mar chrysostom


ശക്തമായ മഴക്ക് സാധ്യത, നാല് ജില്ലകളില് റെഡ് അലര്‍ട്ട്, കോഴിക്കോട് ഓറഞ്ച് അലര്‍ട്ട് – E News Malayalam\nHome/KERALA/ശക്തമായ മഴക്ക് സാധ്യത, നാല് ജില്ലകളില് റെഡ് അലര്‍ട്ട്, കോഴിക്കോട് ഓറഞ്ച് അലര്‍ട്ട്\nശക്തമായ മഴക്ക് സാധ്യത, നാല് ജില്ലകളില് റെഡ് അലര്‍ട്ട്, കോഴിക്കോട് ഓറഞ്ച് അലര്‍ട്ട്\nകേരളത്തില് അതിതീവ്ര മഴക്ക് സാധ്യതയുള്ളതിനാല് കാലാവസ്ഥ നിരീക്ഷണ വകുപ്പ് ജാഗ്രതാ നിര്‍ദേശങ്ങള് പുറപ്പെടുവിച്ചു. ഇടുക്കി, കണ്ണൂര്, കാസര്‍കോട് ജില്ലകളില് റെഡ് അലര്‍ട്ടും വിവിധ ജില്ലകളില് ഓറഞ്ച് അലര്‍ട്ടും പ്രഖ്യാപിച്ചിട്ടുണ്ട്. ബംഗാള് ഉള്‍ക്കടലില് ന്യൂനമര്‍ദം രൂപപ്പെടുന്നതിനാല് കേരളത്തില് കാലവര്‍ഷം ശക്തി പ്രാപിക്കുമെന്നും വിവിധയിടങ്ങളില് അതിതീവ്ര മഴക്ക് സാധ്യതയുണ്ടെന്നും കേന്ദ്ര കാലാവസ്ഥ വകുപ്പ് അറിയിച്ചു.\nഉരുള്‍പൊട്ടല്, മണ്ണിടിച്ചില്, താഴ്ന്ന പ്രദേശങ്ങളില് വെള്ളപ്പൊക്കം എന്നിവ മുന്നില് കണ്ട് പൊതുജനങ്ങളോടും സര്‍ക്കാര് സംവിധാനങ്ങളോടും തയ്യാറെടുക്കാന് നിര്‍ദേശം നല്‍കി. ശക്തമായ കാറ്റ് വീശാനിടയുള്ളതിനാല് മരങ്ങള് വീണുള്ള അപകടസാധ്യതയുണ്ട്. മത്സ്യത്തൊഴിലാളികള് കടലില് പോകാന് പാടില്ല.\nറെഡ് അലര്‍ട്ട് പ്രഖ്യാപിച്ചത്…\nഇന്നും നാളെയും ഇടുക്കി, കണ്ണൂര്, കാസര്‍കോട് റെഡ് അലര്‍ട്ടില് വരും. മലപ്പുറം ഇന്ന് റെഡ് അലര്‍ട്ട്.\nഓറഞ്ച് അലര്‍ട്ട് പ്രഖ്യാപിച്ചത്…\nആലപ്പുഴ, കോട്ടയം, എറണാകുളം, തൃശൂര്, പാലക്കാട്, മലപ്പുറം, കോഴിക്കോട്, വയനാട് ഇന്ന് ഓറഞ്ച് അലര്‍ട്ട്.\nകോട്ടയം, എറണാകുളം, തൃശൂര്, പാലക്കാട്, കോഴിക്കോട്,വയനാട് സെപ്തംബര് 20ന് ഓറഞ്ച് അലര്‍ട്ട്.\nസെപ്തംബര് 21ന് കോട്ടയം, ഇടുക്കി, എറണാകുളം, തൃശൂര്, പാലക്കാട്, മലപ്പറം, കോഴിക്കോട്, വയനാട്, കണ്ണൂര്, കാസര്‍കോഡ് ഓറഞ്ച് അലര്‍ട്ട്.\nഹാർബർ അടച്ചു കൊയിലാണ്ടിയിൽ പോലീസ് നിരീക്ഷണം ശക്തമാക്കി\nവാല്‍പ്പാറ വന മേഖലയില് അവശ നിലയില് കണ്ട കടുവയെ വനപാലകര് കൂട്ടിലാക്കി.


മൂന്നാം ദിവസം കളിനിര്‍ത്തുമ്പോള് ഇന്ത്യ എട്ടു വിക്കറ്റ് നഷ്‌ടത്തില് 515 റണ്‍സെടുത്തിട്ടുണ്ട്. ഓസീസിനെതിരേ ഒരു ഇന്ത്യന് നായകന് നേടുന്ന ഏറ്റവും ഉയര്‍ന്ന സ്‌കോറും ഇന്ത്യന് വിക്കറ്റ് കീപ്പറുടെ ടെസ്‌റ്റിലെ ഏറ്റവും ഉയര്‍ന്ന സ്‌കോറും കൂടിയാണിത്.\nകളി നിര്‍ത്തുമ്പോള് 206 റണ്‍സുമായി ധോണിയും 16 റണ്‍സുമായി ഭുവനേശ്വര് കുമാറും ക്രീസിലുണ്ട്. ഇംഗ്ലണ്ടിനെതിരേ നടന്ന നാഗ്‌പുര് ടെസ്‌റ്റില് 99 റണ്‍സെടുത്തു നില്‍ക്കേ റണ്ണൗട്ടായതിന്റെ നിരാശയും ഇന്നലെ ധോണി തീര്‍ത്തു. 28 റണ്‍സ് കൂടി ചേര്‍ക്കാനായാല് ധോണി സിംബാബ്‌വേയുടെ മുന് വിക്കറ്റ് കീപ്പര് ആന്‍ഡി ഫ്‌ളവര് നേടിയ 232 റണ്‍സെന്ന റെക്കോഡ് മറികടക്കും. നാലാം ദിവസം പരമാവധി ലീഡ് നേടാനാകും ഇന്ത്യയുടെ പരിശ്രമം. ധോണിയെ കൂടാതെ മധ്യനിര ബാറ്റ്‌സ്‌മാന് വിരാട് കോഹ്‌ലിയും (107) സെഞ്ചുറിയടിച്ചു. നാലാം ടെസ്‌റ്റ് സെഞ്ചുറി നേടിയതിനു കോഹ്‌ലി പുറത്തായി. ഓസീസിനെതിരെ കോഹ്‌ലിയുടെ രണ്ടാം ടെസ്‌റ്റ് സെഞ്ചുറിയായിരുന്നു ചെന്നൈയിലേത്. എം.എ. ചിദംബരം സ്‌റ്റേഡിയത്തില് ഒരു സ്‌പെഷലിസ്‌റ്റ് സ്‌പിന്നറെ മാത്രം കളിപ്പിച്ച ഓസീസിനു കനത്ത തിരിച്ചടി ലഭിച്ചു. സ്‌പെഷലിസ്‌റ്റ് സ്‌പിന്നര് നഥാന് ലിയോണ് മൂന്നു വിക്കറ്റെടുത്തെങ്കിലും 182 റണ്‍സ് വിട്ടുകൊടുത്തു.\nമാസ്‌റ്റര് ബ്ലാസ്‌റ്റര് സച്ചിന് തെണ്ടുല്‍ക്കറിന് തലേദിവസത്തെ സ്‌കോറില്‍നിന്ന് 10 റണ്‍സ് മാത്രമാണു കൂട്ടിച്ചേര്‍ക്കാനായത്. 81 റണ്‍സെടുത്ത സച്ചിനെ ലിയോണ് മടക്കി. സച്ചിനു പകരം ധോണി ക്രീസിലെത്തിയതോടെ കളി മാറി. ധോണിയും കോഹ്‌ലിയും ചേര്‍ന്ന് അഞ്ചാം വിക്കറ്റില് 128 റണ്‍സെടുത്തു. ഓസീസിന്റെ ഒന്നാം ഇന്നിംഗ്‌സ് സ്‌കോറില്‍നിന്ന് 56 റണ്‍സ് പിന്നിട്ടു നില്‍ക്കുമ്പോള് ധോണി- കോഹ്‌ലി കൂട്ടുകെട്ട് പിരിഞ്ഞു. ലിയോണിനെ അര്‍ധ മനസോടെ ബാറ്റ് ചെയ്‌ത കോഹ്‌ലിയെ മിച്ചല് സ്‌റ്റാര്‍ക് അനായാസമായി പിടികൂടി. 206 പന്തുകള് നേരിട്ട കോഹ്‌ലി ഒരു സിക്‌സറും 15 ഫോറുകളുമടിച്ചു. കോഹ്‌ലി പുറത്തായതിനു പിന്നാലെ രവീന്ദ്ര ജഡേജ, ആര്. അശ്വിന്, ഹര്‍ഭജന് സിംഗ് എന്നിവര് മടങ്ങിയത് ഇന്ത്യക്കു തെല്ലു ക്ഷീണമായി. ഭുവനേശ്വര് കുമാര് ക്രീസില് നില്‍ക്കുമ്പോഴാണു ധോണി ഇരട്ട സെഞ്ചുറി തികച്ചത്.\nധോണിയും ഭുവനേശ്വറും ചേര്‍ന്ന് ഒന്‍പതാം വിക്കറ്റില് ഇതുവരെ 109 റണ്‍സ് നേടിയിട്ടുണ്ട്. ഓസീസ് പേസ് ആക്രമണത്തില്‍നിന്നു ഭുവനേശ്വറിനെ രക്ഷിക്കാന് ധോണി ഉറപ്പായ സിംഗിളുകള് പോലും വേണ്ടെന്നു വച്ചിരുന്നു. പ്രകോപിപ്പിക്കാന് ഓസീസ് ബൗളര്‍മാര് ഏറെ പരിശ്രമിച്ചെങ്കിലും ഇന്ത്യന് നായകന് കുലുങ്ങിയില്ല. 243 പന്തുകള് നേരിട്ട ധോണി അഞ്ചു കൂറ്റന് സിക്‌സറുകളും 22 ഫോറുകളുമടിച്ചു.\n1964 ല് ഇംഗ്ലണ്ടിനെതിരേ ബുധി കുന്ദരന് നേടിയ 192 റണ്‍സായിരുന്നു ഇതുവരെ ഒരു ഇന്ത്യന് വിക്കറ്റ് കീപ്പറുടെ ടെസ്‌റ്റിലെ ഏറ്റവും ഉയര്‍ന്ന സ്‌കോര്. മദ്രാസ് കോര്‍പറേഷന് സ്‌റ്റേഡിയത്തിലായിരുന്നു കുന്ദരന്റെ പ്രകടനം.\nകന്നി ഇരട്ട സെഞ്ചുറി നേടിയ ധോണി ടെസ്‌റ്റില് 4000 റണ്‍സ് പിന്നിടുകയും ചെയ്‌തു. 119 പന്തിലാണ് ധോണി ആദ്യ നൂറ് കടന്നത്. അടുത്ത നൂറു കടക്കാന് അദ്ദേഹം നേരിട്ടത് 112 പന്തുകളും.\nഓസ്‌ട്രേലിയ ഒന്നാം ഇന്നിംഗ്‌സ്- 380.\nഇന്ത്യ ഒന്നാം ഇന്നിംഗ്‌സ് - വിജയ് ബി പാറ്റിന്‍സണ് 10, സേവാഗ് ബി പാറ്റിന്‍സണ് 2, പൂജാര ബി പാറ്റിന്‍സണ് 44, സച്ചിന് ബി ലിയോണ് 81, കോഹ്ലി സി സ്‌റ്റാര്‍ക് ബി ലിയോണ് 107, ധോണി നോട്ടൗട്ട് 206, രവീന്ദ്ര ജഡേജ ബി പാറ്റിന്‍സണ് 16, അശ്വിന് ബി ലിയോണ് 3, ഹര്‍ഭജന് സിംഗ് ബി ഹെന്റിക്വസ് 11, ഭുവനേശ്വര് കുമാര് നോട്ടൗട്ട് 16. എക്‌സ്ട്രാസ്: 19. ആകെ (141 ഓവറില്) എട്ടിന് 515.\nവിക്കറ്റ്‌വീഴ്‌ച: 1-11, 2-12, 3-105, 4-196, 5-324, 6-365, 7-372, 8-406. ബൗളിംഗ്: സ്‌റ്റാര്‍ക് 25-3-75-0, പാറ്റിന്‍സണ് 26-5-89-4, സിഡില് 22-5-61-0, ലിയോണ് 40-1-182-3, ഹെന്റിക്വസ് 17-4-48-1, ക്ലാര്‍ക്ക് 8-2-25-0, വാര്‍ണര് 3-0-19-0.


bus strike high court ബസ് സമരം അവസാനിപ്പിച്ചില്ലെങ്കില് ഇടപെടേണ്ടി വരും: കോടതി\nAdministrator Wednesday, January 6th, 2010 12:14 pm6January, 2010\nകൊച്ചി: സ്വകാര്യ ബസ് സമരം അവസാനിപ്പിച്ചില്ലെങ്കില് ഇടപടേണ്ടി വരുമെന്ന് ഹൈക്കോടതി വ്യക്തമാക്കി. സമരം തുടങ്ങി 48 മണിക്കൂര് കഴിഞ്ഞിട്ടും സര്‍ക്കാര് എന്ത് നടപടി സ്വീകരിച്ചുവെന്ന് ഹൈക്കോടതി സര്‍ക്കാറിനോട് ചോദിച്ചു. സമരം ഒത്തു തീര്‍ക്കാന് എന്ത് കൊണ്ടാണ് വൈകുന്നതെന്ന് ഹൈക്കോടതി ജസ്റ്റിസ് ബന്നൂര്‍മഠ് ഉള്‍പ്പെടെയുള്ള ഡിവിഷന് ബെഞ്ച് ചോദിച്ചു.\nജനങ്ങളുടെ ബുദ്ധിമുട്ട് കോടതിക്ക് കാണാതെ പോകാനാകില്ല. ജനങ്ങളുടെ സഞ്ചാര സ്വാതന്ത്ര്യം നിഷേധിക്കുന്ന തരത്തിലുള്ള ഭരണഘടനാ വിഷയമായാണ് കോടതി ഇതിനെ കാണുന്നത്. വിഷയത്തില് സര്‍ക്കാറിന്റെ അഭിപ്രായം നാളെ അറിയിക്കണമെന്നും കോടതി ആവശ്യപ്പെട്ടു. സമരത്തിലുള്ള ബസുകള്‍ക്കെതിരെ എസ്മ പ്രയോഗിക്കണമെന്ന് കാണിച്ച് ഒരു സ്ത്രീ സംഘടന നല്‍കിയ ഹരജിയിലാണ് കോടതി നിലപാട് വ്യക്തമാക്കിയത്.